
I. LA ȘCOALA 
„EUROPSITIA” 


SĂ NE LUCRĂM GRĂDINA! 


Finalul micului roman filozofic 
„Candide sau Optimismul”, scris de 
Voltaire cu două veacuri și jumătate în 
urmă, are și azi un tâlc neostoit: „Dar 
până una-alta trebuie să ne lucrăm 
grădina!” 

Grădinile sufletului cer mare lucrare 
și, din perspectiva lui Candide, puţine 
lucruri par mai importante decât acestea. 
Dacă mai adăugăm că această formulă 
memorabilă este o metaforă a 

Educaţiei, înţelegem de ce o readucem în 
prim-plan în prima zi de școală. Până să 
ne apucăm de lucru, acum, chiar din 
prima zi, nu-i rău să privim cu îngrijorare 
grădina și vegetaţia care vremelnic a 
năpădit-o... în primele zile din septembrie 
massmedia a publicat structura 
cheltuielilor de consum pe primul 
trimestru al acestui an. Ştirea a trecut ca 
și neobservată. Nu a interesat pe nimeni. 
Nu a avut parte din câte știm de nici o 
analiză. 

Cu uimire și mâhnire am aflat de aici 
cam cât cheltuiesc românii pentru 
educaţie, după ce încheie ciclul 
şcolarității: 0,9%, adică cel mai puţin din 
seria reperelor esențiale prinse în grafic. 
Pentru comunicații, 4,7%, transport, 
5,9%, sănătate, 4,4%, apă, gaze, 
electricitate, 17,8%, pâine, 19% etc. 
Pentru viciile pedepsite, alcool și tutun, 
5,6% iar pentru viciul nepedepsit al 
lecturii 0,9%! „Cașcavalul” sociometric, 
secţionat rezonabil pentru alte domenii, 
când ajunge la „educaţie” nici nu poate 
oferi un sector colorat, ci doar un mic 
junghi cenușiu... Nu știu dacă e doar 
puţin, în mod sigur e jenant. 

După ce încheie școala, după ce 
încheie era gratuităţii (și aceasta cu 
destule probleme, mai ales în anii de final 


de ciclu școlar) românul începe o nouă 
perioadă, pe care aș numi-o marea 
nepăsare. Peste grădinile sufletului, cum- 
necum trasate și 

cultivate de școală, se așază repede, 
sălbatică, iarba uitării. 

Trebuie să reflectăm, măcar acum, la 
început de an școlar, asupra acestei 
opţiuni jenante și îngrijorătoare care ne 
plasează iarăși în zona crepusculară a 
ierarhiilor europene. Este evident că acest 
biet procent care ilustrează opţiunea 
românilor pentru educaţie este unul din 
cele mai mici din Europa. Ştiam de 
comparații hazlii la pasta de dinţi sau 
hârtie igienică, la detergenţi sau săpun. 
Dar la educaţie e prea de tot, dacă nu 
cumva toate la un loc derivă dintr-un mod 
românesc de a reacţiona la problemele 
vieţii. Să fie această opţiune cauzată de 
un reflex psihologic obișnuit: tot ce e 
gratuit nu e de prețuit? 

După ce e obișnuit ca în educaţie 
totul sau aproape totul să fie de-a gata, 
vreme de cincisprezece ani, românul nici 
nu mai știe ce trebuie să facă să întreţină 
ceea ce e un bun câștigat, ceea ce deja 


are: exerciţiul de a citi, de a scrie, dea 
comunica, de a se informa. Și nimeni în 
școală nu-i spune, nu-l învaţă durabil că 
educaţia proprie nu e niciodată încheiată. 
Din păcate, pentru absolventul român, 
despărţirea de școală este egală cu 
despărțirea de toate formele educaţiei. » 
Intră în viata socială care îi solicită 
cu totul 5 
alte reflexe decât cele cultivate de școală. 

Privind cu atentie evoluţia 
absolventilor din . 


școlile românești, remarcăm un lucru care 
are tâlcul lui: la societatea românească 
sunt adaptabili, chiar ușor adaptabili, cei 
care nu au pus prea mare preţ pe școală, 
cei care vin din mijlocul ierarhiilor 
școlare. 

Cei care au fost „vârfuri”, care și-au 
croit modele din ceea ce au primit în 
școală, au unele probleme cu adaptarea, 
cu realitatea românească buclucașă, devin 
chiar inadaptabili. Refuză lumea 
românească, dar se integrează rapid și pe 
bani buni oriunde în Europa, ca și când 
chiar pentru asta au fost educați. Ceea ce 


refuză România, ca valoare și inteligenţă, 
are ioc imediat în Europa. 

Dacă analizăm principiile generale 
ale școlilor mari din Europa, remarcăm o 
tendinţă pe care noi nu o putem încă 
impune. Probabil că elevii învaţă de-a 
lungul anilor de școală noţiuni mai puţine, 
mai ușoare, dar mai pragmatice. Probabil 
că activitatea de educare individuală e 
mai dezvoltată: fiecare elev este văzut în 
unicitatea sa și primește un meniu 
educaţional pe măsură, adecvat. 

Dar în toţi anii de școală li se cultivă 
un sentiment ce devine principiu: educaţia 
trebuie să fie permanentă, să fie de-a 
lungul întregii vieţi. Toată viata trebuie să 
se instruiască, să știe unde sunt sursele, 
cum să se folosească de ele si mai ales să 
știe că, fără aceste resurse, nu reușește. 
Este vorba, în 

cest reflex social, despre cultura 
evenită Civilizație. 


Noi avem o altă atitudine. Indopăm 
elevii ca pe niște gâscani înaintea zilei de 
târg, îi îndopăm cu „cuvinte furajere”, 
cum ar zice Marin Sorescu, cuvinte numai 
bune de uitat, de eliminat. 

Acum, în anii de scoală, trebuie să 


citim toate romanele lumii, acum, toată 
matematica, să nu cumva să rămână vreo 
teorie lobacevskiană nepredată, că-i semn 
clar de incultură mare, acum toată fizica, 
toată chimia, toată biologia, istoria, 
geografia... Și după câţiva ani, văzând că 
aproape nimeni în societate nu-i întreabă 
de ceea ce au învăţat, ajung să privească 
școala cu nepăsare, „să pună cartea-n 


cui”, cum se zice. 


Un adevăr elementar și dureros 
trebuie spus: niciodată absolventii nu mai 
muncesc in societate cu , 
rigoarea, gravitatea, promptitudinea cu 
care au lucrat la școală. Prin cancelarie 
circulă o „corozivă” ce trebuie luată în 
seamă: dacă în tara românească maturii 
ar munci cât muncesc elevii, tara asta ar 
fi ajuns departe! Ca orice glumă, fie 
vinovată, fie nevinovată, are și trista ei 
parte de adevăr... 

Școala europeană are în România, 
deocamdată, ca într-o neostoită ecuaţie 
maioresciană, are, deci, doar voluptatea 
formelor. Fondul european e încă departe. 
Până atunci, până nu vom identifica 
miezul răului și nu-l vom înlocui, nu vom 
avea spor 

și în cercuri largi vom da ocol, ca liliecii 


îngrijoraţi - șoarecii altarelor! - turlelor 
singuratice. 

Avem de dat răspunsuri la întrebări 
grele. De ce pentru absolventii 
învățământului românesc socialul nostru e 
un iad cetăţenesc pavat cu bune intenţii, 
în timp ce societatea europeană e ușor 
suportabilă? Nu e pentru nimeni un secret 
faptul că noi finanțăm indirect Europa 
prin neputinţa - căci de neputinţă e vorba 
- de a ne păstra valorile, inteligenţele. 
Școala face mari eforturi pentru 
dezvoltarea acestor capacităţi. Chiar cu 
exagerări. Chiar cu acceptarea unor 
forme organizaționale specifice care 
ignoră noțiunea de învățământ „public”. 
S-a impus o situație care, în cazul noilor 
norme de finanțare, va produce confuzie: 
ai elevi olimpici, ai un statut bun la nivelul 
sistemului. Faci o bună sau foarte bună 
educație pentru elevii de mijloc, nu-ţi 
măsoară nimeni această performanţă 
care, prin meticulozitate, rafinament, 
încordare psihică, situează profesorul la 
un nivel cel puțin egal cu cel care „dă” 
olimpici. Căci în cazul olimpicilor avem 
de-a face cu un fenomen special: răsare 
tot ce semeni, pe când în forma gri a 
educatiei, fondul e, de regulă, rebel. 

„„întrebările adolescenților sunt şi 
multe și grele. Noi, cei maturi, părinţi, 
profesori - oricum, cei implicaţi în 
educaţie - adesea dezvoltăm un tip de 
surzenie la întrebările lor și, evident, 


greșim. Căci 

întrebările lor rod, nu rodesc. Și dacă, 
totuși, rodesc, dau semne neliniștitoare 
care se finalizează cu decizii greșite. 

Cine să-i înțeleagă? Cine să-i 
ocrotească? Lumea în care sunt așezați 
este aspră și nerăbdătoare, grăbită și 
neîndurătoare. 

Trebuie să privim  încordaţi și 
cutremuraţi de responsabilitate 
pedagogică și spre zona gri a 
adolescenţei!... Ca profesor, vrând să-i 
înţelegi, nu ai cum să nu-i iubești. Nu-i 
poti privi rupti de lume. Ei sunt o parte a 
ei și, nu peste multă vreme, lumea, lumea 
românească, vreau să zic, va fi cam cum o 
vor dori ei. Cum ar arăta portretul (robot? 
nu, cuvântul îmi dă fiori!) adolescentului 
de azi? lată o întrebare care se impune. 
Cu răscrucea în suflet, neștiind prea bine 
pe ce cale să o apuce, cu încrederea în 
lume ușor zdruncinată, cu încrederea în 
școală adesea rău clădită, cu educaţia în 
familie de multe ori susținută precar, 
cerând societăţii cu îndreptăţire mai mult 
decât poate aceasta, biata de ea, să dea. 

Adolescenţi de azi îmi par a fi cititori 
ocazionali de ziare, răsfoind și căutând 


(căutându-se), ascultători de radio, 
legănându-se cu voluptate în hamacul 
sonor al muzicii lejere, trecând cu 
nepăsare de la vaietul vulgar al manelelor 
la cântece răstite, cu texte de ocnă și de 
inimă albastră. 

îi vezi trecând prin pădurea de 
tentaţii fără puterea de a se opri. întind 
naiv mâna spre fructe 

oprite, le gustă necoapte, caută și preferă, 
spre mirarea noastră, fericirea ieftină, cu 
damf de efemeri tate. 

Dimineaţa, la prânz și seara îi vezi 
sporind forfota oraşului. Cu suflete 
frumoase în care visele cresc ca nalba, 
trag la  edec povara metafizică a 
adolescenţei. îi vezi pretutindeni, atât de 
asemănători și totuși atât de diferiţi, cu 
mersul lor ușor ezitant și stângaci, 
specific ființelor marine ce trăiesc pe 
uscat și ar vrea să zboare... Acul fragil al 
busolei sufletului lor caută tremurând 
febril nordul moral. 

Le recunosc dreptul de a vorbi 
primii, în cunoștință de cauză, pe ton 
acut, despre singurătate și iubire, despre 
tandreţe și sărăcie, despre nedreptate și 
viciu, despre părăsire și sacrificiu. 


Noi le vorbim cu pasiune când reală, 
când trucată despre viitor, despre Europa, 
despre integrare și valori, despre muncă, 
pragmatism și ei ne privesc ironici și 
neîncrezători, prea devreme sceptici, prea 
devreme bănuitori. Cert lucru, odiseea lor 
pedagogică e grea. Iliada existenţială sper 
să nu le fie la fel de aspră! în final, să 
parafrazăm îndemnul Fericitului Augustin: 
„lubește-i și fa ce vrei, căci iubindu-i nu 
poţi să faci decât bine!” 

ȘCOALA - DE AZI PE MAINE » 


Puţine subiecte au obsedat 
societatea românească în ultimii ani mai 
mult decât școala. Prinsă între ciocanul 
sever al  „reformelor” și  nicovala 
„tradiţiei”, școala românească trăiește o 
lungă și agonizantă tranziţie către ceva 
neclar și incert. Sistemul de învățământ 
românesc, atât de mare și de complicat - 
cuprinde o cincime din populaţia ţării! - 
are, ca peste tot în lume, un caracter 

inertial, iar ceea ce s-a numit „reformă” a 
fost doar o serie de încercări de 
schimbare, de cosmetizare si ajustare, dar 
niciodată nu s-a construit din temelii. 

Ce a urmat se știe: o mare 
vânzoleală, o tulburare a apelor, încât un 
elev ajunge să suporte, în cei 12 ani de 
scoală, câteva valuri de schimbări, în cel 
mai bun caz trei serii, care dau impresia 
de  nestatornicie. Vrem învățământ la 
standarde J 


europene, dar fără să știm prea bine ce 
înseamnă acest lucru. Ignorăm realităţile 
societăţii românești, care este europeană 
doar prin câteva elite, și nu luăm în 
seamă o lungă serie de probleme pe care 
preferăm să le ascundem sub preș. 

De aceea, cu cât lăsăm lucrurile să 
se cronicizeze, cu atât ele devin mai 
grave, mai dureroase, și joacă rolul 
merelor putrede din coșul bunicii: le 
strică și pe celelalte. 

S-a dat în ultimele două decenii mult 
prea mare importanţă „școlii vieţii” - e 
adevărat, mult mai severă, mai dinamică, 
bazată pe reflexele, adesea primitive ale 
„descurcăreţilor” și șmecherașilor. S-a 
creat pe neobservate un sistem de 
selecţie naturală, care adesea apropie 
lumea românească mai mult de legile 
junglei decât de legile societăților 
civilizate. 

Ce mai poate să facă școala? Multe, 
dacă se va lua în serios. Mai nimic, daca 


rămâne la structurile inerţiale, cu 
motoarele ţinute la „relanti”. 


Școala românească trăiește acum 
riscul enorm » > 


de a deveni o ipostază nouă a 
obsedantelor forme 

fără fond; ea produce aur cenușiu pentru 
exterior și lasă pentru intern, în zona de 
jos a calificărilor, un spectacol al inflaţiei 
de diplome. Ca prim efect dureros, școala 
nu mai e, pentru un mare număr de elevi, 
convingătoare. întrebările de ce să învăţ? 
sau ce-mi trebuie școală? sunt întrebări 
de o mult mai mare importanţă decât cea 
pe care le-o acordăm. 

Cu eforturi financiare considerabile 
administraţiile judeţene și locale au 
modernizat cea mai mare parte a bazei 
materiale. Școlile din România au ieșit - 
ca aspect exterior - din zona gri în care 
erau cu un sfert de veac în urmă. 

în foarte multe sate civilizația pe 
care o oferă noile școli este singura formă 
de civilizaţie modernă: confortul termic 
iama, ambientul, oferta multimedia, 
biblioteca, inițierea în tainele lumii, 
bunele practici în domeniul sportului, ca 
sã nu mai vorbim de relațiile interumane, 
de comunicare. 


în mod normal, ar trebui să se înveţe 
mai bine. Dar oriunde și oricând pui, fie 
pe stradă, la piaţă, la cafenea, întrebarea 
despre cât se învață azi, invariabil 
răspunsul este: se învaţă mai puţin. 

Spre cinstea lor, administraţia 
judeţeană și locală premiază în fiecare an 
elevii olimpici. Adesea și pe profesorii 
care i-au pregătit. Toate bune și 
frumoase. Dar de ce nu ne asumăm, ca un 
coșmar cetățenesc, cotidian, faptul că în 
ultimii ani s-a triplat (cel puţini) 
abandonul școlar? 

Strict statistic, niciun elev olimpic 
nu se va mai întoarce cu serviciul în 
Brăila decât din întâmplare. Statistica pe 
ultimul deceniu confirmă acest lucru. Este 
foarte bine că ne mândrim cu valorile pe 
care le produce școala, dar de ce nu 
privim, înfioraţi de răspundere 
pedagogică, și spre zona de jos a 
ierarhiilor școlare? 

De ce neamţul.sau,irlandezul - ca să 
nu facem TIPI decât la ceea ce știm 
concret - când observa > 
că un elev a absentat două zile de la 
școală, vine acasă cu două echipaje ale 
poliţiei și administraţiei școlare: o mașină 
duce copiii la școală apoi îi cuprinde într- 


un program de investigare și corijare iar 
pe părinţii iresponsabili îi duce la poliţie 
pentru explicaţii. Ce știu ei deja și noi 
încă nu? 

Peste doar două decenii, toţi cei pe 
care școala îi pierde azi pe drum, îi evită, 
îi ignora, vor fi părinţii si, într-un fel, vor 
face educaţie. Să de Bunul Dumnezeu ca 
ei să fie buni cetățeni, părinţi 
responsabili, cu copii frumoși. Dar, 
observând realul, am îndoieli. 

Dacă se va continua asa, ni se va 
întări sentimentul de spaimă că suntem 
pe un tobogan istoric pe care ne dăm într- 
o voioșie generală. 

Școala azi lasă impresia unei imense 
încropeli, o formă cu fond șubred, care 
are ca verigă slabă chiar comunicarea, 
adică ceea ar trebui să fie forma ei de 
rezistenţă. Nimic nu e dus până capăt. 
Ceea ce unii vor să construiască dărâmă 
ceilalți. 

Nu am găsit un alt cuvânt care să 
numească mai potrivit felul în care arată 
una din cele mai importante instituţii ale 
statului român decât școala europsită. 

E o combinaţie mai rară, ce-i drept, 
între două concepte: cel de școală 
europeană, ce vizează forma, zestrea 
materială a școlii și fondul din ce în ce mai 
slab mai oropsit pe care îl au din ce în ce 
mai multe 

școli românești. Pe de o parte, nu poate fi 
negat efortul din ultimii ani de a 
moderniza școlile, de a le da un aspect 
civilizat și modem. Dar pe de altă parte, 
nu ai cum să nu observi că din an în an 
calitatea actului educational e mai slabă. 
E suficient să 5 
analizăm felul (ca să nu spunem halul?) în 
care se iese din sistem, prin examenul de 
bacalaureat, ca să înțelegem starea 
oropsită a școlii. S-a ajuns chiar la forme 
absurde, greu de explicat logic: investiţiile 
dintr-un an în toaletele școlilor romanești 
sunt mult mai mari decât investiţiile pe un 
sfert de veac în bibliotecile școlilor 
noastre!... 

în lumea românească, de un veac și 
jumătate, cea mai ampla și complexă 
bătălie culturală, adesea cu reflexe 
ideologice, este bătălia dintre fond și 
formă. Teoria celebră a lui T. Maiorescu a 
formelor fără fond se pare că nu și-a 
epuizat resursele. Dacă în şcoala 
românească din vremea regelui Carol I și 
a ministrului Spiru Haret formele, așa 
cum erau ele atunci, au dezvoltat un fond 
specific, sănătos, acum se întâmplă ceva 
atipic: formele, marcate adesea de 
demagogie, domină şi sufocă fondul 
educatiei. 

Conceptul de școală  europsită 
numește ruptura dintre fondul educațional 


profund și forma în care se desfășoară. 
Școala nu mai asigură succesul elevului, ci 
îi garantează de foarte multe ori eșecul, 
învățarea nu mai are nicio motivaţie, iar 
profesorii 

par a nu mai deţine taina de a cobori în 
sufletul elevilor acolo unde se clădesc 
opţiunile 

Dacă vrem să pătrundem mai adânc 
în miezul problemei este pentru că vrem 
să încercam o explicaţie (una din mai 
multe posibile!) a eșecului major al ultimei 
generaţii la examenul de bacalaureat. 
Strict statistic, anul acesta școlar va intra 
în istorie prin cele mai slabe rezultate ale 
elevilor români. Nu punem în discuţie 
impactul social al acestui eșec. De 
asemenea, nu evocăm dramele individuale 
pe care le aduce eșecul școlar. Vom privi 
atent grădina școlii și vom încerca o 
explicaţie. Şcoala pare a fi cuprinsă de un 
rău fără leac, inaptă să se reformeze 
profund, aptă doar să mimeze reformele. 
Cursuri de formare, proiecte, seminarii, 
grija exagerata pentru dosarul propriu de 
gradaţie de merit, ploconirea la orice 
bagatel care vine din Occident, ignorarea 


totală a oricărui demers romanesc, ca si 
cum până acum am fi fost într-un pustiu 
didactic: iată câteva din numeroasele 
forme care sufocă fondul temeinic al 
școlii. S-a mai inventat și un nou limbaj de 
lemn (dacă nu cumva o fi vreo 
metamorfoză a celui vechi!) în care unii 
dau iluzia că luptă pentru reforme în 
școală; au voci piţigăiate, ochii daţi peste 
cap, clipind des a neprihănire, și vorbesc 
fie despre trecut în tonuri mânioase, fie 
despre viitor în tonuri dulcege, dar 
niciodată despre prezent. 

Când aproape o suta de mii de 
absolvenţi de liceu nu promovează 
examenul de bacalaureat, e limpede ca 
filozofia pe care se bazează acest examen 
este falsă. Simulacrul simulărilor din 
semestrul al Il-lea școlar a dat iluzia 
promovării lejere, iar acum despre eşecul 
dramatic al unei generații se discuta cu 
voluptate cinică în limbajul „caragialesc” 
al unei  voioșii generale, fiecare 
identificând vinovăția mereu la alţii, 
niciodată în gradina organizatorului. 

Cu iluzia că se descoperă un mare 
adevăr, se repune pe tapet, pentru noul an 
școlar o formulă veche de când lumea: 


elevul să fie în centrul educaţiei. Totul ar 
semăna cu un joc de-a baba oarba în care 
bietul elev bâjbâind cu mâinile nesigure 
caută ceva, iar de pe margine sărmanul 
profesor îi spune în joacă: aici, Chimiţă, 
aici! 

Greșeala fundamentală a acestui 
concept este că în centrul educaţiei elevul 
nu poate fi singur, iar profesorul să stea 
pe margine. în orice școală modernă în 
centrul educaţiei trebuie să fie perechea 
miraculoasă care dă sens educaţiei: 
perechea elev- profesor, iar pe margine nu 
poate fi decât societatea civilă interesată 
de educaţie. 

Lăsând școala în triumful formelor 
golite de conţinut sporindu-i „europsirea”, 
nu vom face decât să recunoaștem că ea, 
școala, nu produce decât tâmpiţi, cum 
spunea cineva. Și e păcat că se întâmplă 
așa. 

BIETUL ILIE MOROMETE LA 
OLIMPIADA 


De când am citit știrea, o stare de 
perplexitate nu-mi mai dă pace. Ea se 
rezumă la o întrebare pe care și-o punea 
și Ilie Moromete: oare așa de rău am 
ajuns? O celebră scenă din prima parte a 
romanului Moromeţii de Marin Preda a 
devenit subiect de olimpiadă școlară la 
clasa a XIll-a. Numai că, de data aceasta, 
nu mai avem de-a face cu un subiect 

obișnuit, în spiritul romanului, ci cu unul 


care îți umple sufletul de amărăciune. 

Un oarecare profesor dintr-un judeţ 
a formulat un subiect prin care cerea 
elevilor să scrie și un denunț la partid 
deoarece Ilie Moromete, neplătindu-și 
fonciirea, are calitatea de element 
dușmănos. Citești și te minunezi! 

Câteva mirări profesorale se impun. 
în primul rând, de ce acel denunț să fie 
făcut la partid și nu la o instituţie 
financiară a statului. Care partid cere 
elevilor să fie  delatori? Merita Ilie 
Moromote să fie târât în ticăloșia asta? 
Rareori am văzut un fragment de roman 
interpretat atât de vulgar de un profesor. 
Oare a zis bine cine a zis că adesea ar fi 
bine ca bunul Dumnezeu să-i ferească pe 
elevi de incultura profesorilor? Vorbim de 
valori europene, punem pe frontispicii 
titlul de școală europeană doar în forme, 
căci în fond ne afundăm cu o perversă 
voluptate în mocirla valahă. De ce se 
acceptă amestecul educaţiei cu politica? 
S-a modificat cumva Legea Educaţiei și nu 
știm noi? Care e idealul educational sub 
umbrelele căruia se înscrie acest fel de 
subiect?  Ignorând toate miracolele 
învăţării, un profesor a reţinut una din 
cele mai triste opţiuni:  delaţiunea, 
denunțul la partid. Cred că în asemenea 
context tăcerea este vinovăție. Ministrul 
Educaţiei, parlamentari, mass-media au 
evocat situaţia doar ca pe o curiozitate. 


Fondul educativ al problemei nu a 

interesat pe nimeni. Din păcate. Este bine 
să reamintim sau să rezumăm scena cu 
pricina ca să demonstrăm eroarea 
profesională. De fapt, Ilie Moromete nu 
refuză să plătească fonciirea, ci o amână. 
Explică  perceptorului și agentului de 
colectare că deocamdată nu are bani, că 
prețul grâului este mic și, dacă ar vinde, 
ar ieși în pierdere. Plătește o parte din 
datorie și restul îl va plăti Ja toamnă] 

A doua mirare vizează atitudinea 
profesorilor din cele patru judeţe care au 
primit subiectul. In loc să-și pună 
întrebări științifice și educative privind 
valabilitatea subiectului, ei, grupaţi în 
comisii judeţene cu responsabilităţi clare, 
l-au acceptat, l-au multiplicat și l-au dat 
elevilor spre rezolvare... 

A treia mirare vizează elevii 
participant la acest concurs școlar. 
Elevilor din clasa a XIll-a, trecuţi în cea 
mai mare parte de majorat, deci aflaţi la 
vârsta când se  clădesc opțiunile, 
exersează în mod organizat ceva 
monstruos: să fie delatori. Niciunul nu 
consideră că e sub demnitatea lui un 
asemenea subiect. Niciunul nu pune pixul 
pe bancă și spune, cu orgoliul specific 


vârstei, că el refuză să rezolve cerința 
falsă științific si ticăloasă în ordine 
morală., >» » 

A patra mirare vizează părinţii. Ei, 
care privesc cu mare exigență formele 
exterioare sau secundare ale educației - 
dacă ridici o sprânceană încruntată spre 
un elev, poti deveni, ca profesor, 

subiect de scandal -nu au văzut 
pervertirea de ordin moral a copiilor lor? 
Chiar au uitat cu toții celebra întâmplare 
devenită legendă a literaturii proletare 
sovietice, cu un copil, Pavel Morozov, care 
își denunță tatăl la sovietul sătesc 
deoarece nu a predat tot grâul recoltat la 
stat (ascunsese în șură un sac pentru 
pâinea familiei!) și e decorat de Stalin cu 
titlul de erou al Uniunii Sovietice? 

Chiar au uitat cu totii situațiile 
delicate ale unor foşti elevi care, într-o 
perioadă anume au scris denunțuri 
păstrate în arhive? 

Şcoala, cu toate păcatele ei, părea 
un sistem de o anumită siguranță. 
Olimpiadele şcolare rămăseseră un spațiu 
de o anumită puritate, de un anumit 
prestigiu, un laborator de încercare a 


puterilor creatoare ale tinerei generaţii. 

Acum s-a ajuns ca denunțul să fie 
mai important ca enunţul. Sună ca dracu! 
Vorba cuiva. 

Dacă totuși se dorea un subiect care 

să vizeze » 

probleme ale lumii contemporane, care să 
problematizeze inteligenţa concurenţilor, 
puteau să le ceară să vorbească despre 
Stănică Raţiu, din „Enigma Otiliei”, 
strămoșul literar al vânătorilor de averi, 
care își trăiește azi o glorie tristă. De ce 
nu au apelat la fauna caragialiană 
inepuizabilă în ticăloşia ei funciară, la 
marele fanfaron șantaj ist Nae Caţavencu, 
la fudulul idiot Farfuridi, sau la prostul 
viclean, câștigător al alegerilor din 1883, 

Dandanache? Poate că ar fi prezentat 
interes și Pristanda, cu slugărnicia lui 
pentru cei de la putere. Dar Lăpușneanul 
din nuvela lui C. Negruzzi, trăind ravagiile 
puterii absolute până la delir, nu spune o 
poveste de o anumită actualitate? Fiecare 
subiect ar fi fost mai potrivit, mai 
adevărat și - lucru fundamental! - mai 
susținut de realitatea operei literare decât 


exerciţiul de  delaţiune despre Ilie 
Moromete. 

Dacă se va continua aşa, anul viitor 
vom vedea că vor cere elevilor să-l 
denunțe pe Nică din Amintiri din copilărie 
de Ion Creangă deoarece fură cireșe, fură 
o pupăză şi o chinuie, fură colaci din... 
biserică, dărâmă casa unei biete femei, îi 
omoară caprele, culcă la pământ un lan de 
cânepă, fuge de la scoală, îsi minte mama 
si câte si mai câte! 

Cine este anume profesorul 
misterios, care a fost în stare să propună 
subiectul la olimpiadă, nu ne interesează. 
Poate că e vreun pedagog de școală nouă, 
făcut cu mausul, la repezeală, în vreo 
cantină amenajată amfiteatru, și vreun 
gang loc de seminar, cu o cultură precară, 
veleitar cu vocaţia pedagogică discutabilă. 

De cultura lui literară și estetică fie- 
mi permis să mă îndoiesc. Un astfel de 
subiect nu poate să propună decât un ins 
submediocru. 

Una din cele mai subtile secvenţe 
epice din literatura română a devenit 
acum o scenă deturnată 

complet de la rostul ei. De acum înainte 
multi elevi nu mai pot privi cu seninătate 


sau cu admiraţie spre Ilie Moromete, 
„ultimul țăran din literatura română” (N. 
Manolescu). 

în cele șapte-opt romane pe care, 
conform programei școlare, orice elev de 
liceu trebuie să le citească, nu întâlnim 
decât violentă, crime, destrămări de averi, 
destrămării de familii, eșecuri, însingurări 
sau revolte. Romanul Morometii de Marin 
Preda rămâne, în secvențele lui esenţiale, 
singurul roman care evocă triumful 
inteligenţei țărănești asupra agresivităţii 
istoriei. Ca să se înţeleagă cât de mare 
este eroarea de la olimpiada școlară 
trebuia să ne extindem puţin și să evocăm 
în două cuvinte romanul. Crezând că 
timpul părea răbdător cu oamenii, ţăranii 
din Moromeţii trăiau, de fapt, o iluzie. 
Marin Preda evocă în esență ultima 
înfruntare dintre existenta mitică si istoria 
crudă. în 9 9 
final familia țărănească se va prăbuși. 
Scena „fonciirii” este prima înfruntare 
dintre omul vechi al pământului, Ilie 
Moromete, și reprezentanţii statului, 
perceptorul și agentul. Moromete știa de 
la vecinul său Tudor Bălosu că vor veni și 
nu vor mai accepta amânarea datoriilor. 
Se apropia războiul și statul avea nevoie 
de bani. Nea Ilie, anul acesta finanţele e 
mai ale dracu ca oricând!” îi va spune un 
funcționar din primărie lui Ilie Moromete. 

De data aceasta învinge Ilie 
Moromete. Este ultima dată când reușește 
să amâne datoriile. în fața 
reprezentanților statului joacă O 
adevărată comedie. Pivotând pe unul din 
sensurile secundare ale verbului „a face”, 
Moromete îi spune: „Dacă aș putea să fac 
bani, de câte ori ai veni, aș făcea și ia, 
domnule!” Chiar și umilit, Jupuitu 
recunoaște: „Nea Ilie, rasă de om ca 
dumneata n-am mai văzut!” Spunea un 
mare adevăr. 

în Moromeţii e o lume specială, mult 
mai profundă decât văd unii profesori. 
Până să vină acasă, pentru că îl așteptau 
cei doi, Moromete domina un „banchet 
țărănesc” (Eugen Simion) în poiana lui 
locan... Câţiva, de regulă prietenii lui 
Moromete, veneau duminică dimineaţa în 
poiană, încântați de gândirea lui specială. 
Glumeau, se ironizau, dar nu acceptau 
ierarhii în funcţie de avere ci după un 
criteriu pentru prima dată evocat într-un 
roman românesc: cine e mai deștept. 

Făceau politică, citeau un ziar, se 
contraziceau, vorbeau de lorga, I. G. 
Duca, despre legionari și ţărăniști, despre 
rege și loturile de pământ ale lui „ăla 
micu”, Mihai, citeau şi  comentau 


discursurile din parlament. Când cititorul 
se împiedica într-un neologism, altul îl 
executa mucalit: 
Daţi-i apă!” 
Poiana aceea care a existat numai 
cât a venit în dimineţile de duminică Ilie 
Moromete, poiana 

aceea de la răscrucea unor ulițe dintr-un 
sat din Câmpia Dunării este agora 
românească. Singura de altfel! 

Oricum, ţăranii aceștia cu două-trei 
clase primare aveau reflexe democratice 
mai adevărate decât măruntul profesor 
care îndeamnă elevii la delaţiune. 

ACADEMIA ROMÂNĂ ȘI... 
„BOGOMIL” 


în mod cert avem de-a face cu 
replica anului trecut, dacă nu cumva, în 
anii din urmă, ceva mai aberant și mai 
sfidător nu i-a fost dat românului să audă: 
„Domnul Eugen Simion să-și vadă de 
literatura lui”, sfătuiește, pe un ton ce nu 
admite replică, actualul ministru al 
sănătăţii, într-un ceas de neagră absenţă 
a inspiraţiei. 

Printre cuvinte răzbate evident 
„Stima” pe care o are domnul ministru 
pentru profesia domnului Eugen Simion, 
literatura măruntă și banală, mult mai 
neînsemnată față de problemele grave ale 
unui ministru... Mai întâi se cuvine să 
punem la punct lucrurile. Domnul Eugen 
Simion nu se pronunţase, în problema 
respectivă, ca profesor de literatură, 
asupra dreptului ministrului sănătăţii de a 
schimba directorul spitalului Elias, ci în 
calitate de preşedinte at Academiei 
Romane, ceea ce e cu totul altceva. Din 
decembrie, tot natul care se lasă 
cutreierat de televiziune știe că Academia 
Română are în subordine acest spital din 
București iar directorii acestei instituţii 
pot fi numiţi în condiţii speciale. 

Domnul ministru crede că 
președintele Academici Române se 
amestecă unde nu-i fierbe oala. Și-apoi nu 
se cade să mai aibă cineva dreptate, în 
afara domnului ministru!... 

între noi fie vorba, nevoia de a avea 
mereu, oricând și oricum dreptate, 
alergia la opinia celuilalt, nerăbdarea de 
a-l asculta măcar, neputința dialogului 
trădează, spun psihologii, mari drame ale 
spiritului... 

în fond, de ce s-a supărat atât de rău 
domnul ministru ? 


într-o chestiune procedurală, în 
calitate de preşedinte al Academiei 
Române, Eugen Simion a făcut apel la 
rațiune, la normalitate. Cu voce stinsă, 
având parcă gust de cenuşă pe cerul 
gurii, amintea 

ministrului sănătății că „e o justiţie în țara 
asta!”. îmi place să cred că spunând asta, 


nu a dezvoltat o iluzie. 

leșise președintele Academiei în 
piața publică acuzând pe cineva? 
Nicidecum. încălecase pe cal alb și flutura 
sabia arhanghelului dreptăţii la porţile 
cetătii? Nici vorbă! ] 

Blândul profesor sub zâmbetul 
căruia se ascunde totuși ghilotina lui 
Caragiale cel Bătrân invocase nici mai 
mult, nici mai puţin decât „bunul simţ ca 
paradox”, cum ar spune un vechi liberal. 
E chiar atât de grav că un mare scriitor a 
apelat la lege ca ultim argument? 

Chiar și când ai dreptate - să facem 
un exerciţiu de îngăduinţă și să acceptăm 
că ministrul sănătăţii ar avea dreptate - 
adevărul, oricât de dureros ar fi, se spune 
altfel, nicidecum cu atâta plăcere de a 
umili așa-zisul adversar, partener în fond, 
încât mă văd obligat să încerc o profeție 
amară: replica ministrului sănătăţii va 


face carieră, va intra în nedorita serie a 
marilor perle amare și negre din ultimii 
ani. 

Hrănindu-se vârtos din maioresciana 
beție de cuvinte, ministrul sănătăţii 
neantizează un destin. Trimiterea „la 
literatura sa” e o trimitere în tumul de 
fildeș, spre izolare și tăcere. 

Tristă poveste, grea judecată, 
jenantă atitudine! 

Pe ton profesional se aduc 
argumente logice, legale. Dar totul irită. 
Care lege? Care fundaţie? Ce Academie? 
Ce președinte? Banalităţi! Legea sunt eu, 
pare a spune domnul ministru, 
parafrazând. Și noi parcă am mai auzit 
cândva asta!... 

La sfârșitul anului al 
șaptesprezecelea de la revoluţie, după ani 
grei în care numai bunul Dumnezeu știe 
cum a vietuit, convieţuit si supravieţuit 
spiritul românilor, vine cineva și-l trimite 
pe președintele Academiei Române la 
„literatura sa” ca și cum l-ar trimite după 
seminţe. lată o situaţie pe care nu o 


întrevedeam nici în germenii viitorului. Ai 
sentimentul, hamletizând pe malul gârlei, 
că ceva e putred în Danemarca de sub 
frunte, vorba cuiva. 

Domnul Eugen Simion nu vrea să fie 
rupt de istorie, de lume. De câte ori a 
avut opinii pe care a considerat că trebuie 
să le spună lumii, le-a spus. Domnul 
Eugen Simion vrea să fie un înţelept 
cetățean. Cine-i poate refuza asta? 
Evident, nimeni, nici măcar domnul 
ministru. 

Juriști, ziariști, analiști, finanțţiști, 
oameni politici ascultă aproape zilnic 
intervențiile din massmedia ale domnului 
ministru. în direct la vreo televiziune 
fiind, unii se amuză, alţii cad pe gânduri, 
unii încearcă să înțeleagă, alţii își trag pe 
chip masca perplexităţii sau a 
indiferenţei. 

Domnul ministru e șocat că nimeni nu-l 
9 
înţelege, nimeni nu-i dă dreptate și pentru 
un demnitar care nu e obișnuit să fie 
contrazis, ăsta e un șoc prea mare. lar pe 
noi ne interesează mai ales ceea ce, din 
păcate, nu prea interesează pe prea multă 


lume; tonul dialogului, tonul care... face 
muzica. 

Rezumând megatema lunii 
decembrie în mass-media, putem spune 
că domnul ministru a aruncat o piatră-n 
baltă,  c-așa-i vocaţia, zece juriști, 
coroborând paragrafe de legi, ordonanţe, 
legi organice nu pot s-o scoată la capăt, c- 
așa-i situaţia, zece directori cad în mirare 
și nu mai înţeleg nimic, c-așa-i aspiraţia, 
și zeci de cetăţeni clipesc des privind cu 
mare uimire la micul ecran, c-așa-i naţia. 

Când un spirit ca Eugen Simion este 
bruscat fără menajamente și opiniile îi 
sunt bagatelizate, reduse la nimic, ceva ar 
trebui să se răsucească în rănile vechi, 
aparent cicatrizate și să doară. S-a ajuns 
cu bășcălia atât de departe și atât de jos 
încât de bună credinţă fiind, a păstra 
tăcere înseamnă a fi vinovat și complice. 
Sunt aici avertismente grele. Şi visate, 
aceste realități marchează conștiințe. Dar 
trăite? Dau 9 9 9 
coșmar. Rareori pe timpanele românilor s- 
a lăfait atâta îngâmfare, atâta aroganță și 
sfidare. 

Directorii cei noi sunt „competenţii”. 
Ceilalţi, „incapabilii” sau mai rău, inși 
care „au băgat mâna”, deci „hoţi”, cu alte 
cuvinte. Cei noi sunt agenții reformei, 
ceilalți, toți, spirite  antireformiste. 
Domnul 

ministru cultivă deocamdată, și nu știm 
cu ce spor mediatic, un fel de bogomilism 
politic. Rareori se poate vedea un om cu o 
asemenea demnitate publică și care nu 
distinge, nu vede culorile, vede doar 
„alb”, ai săi, și „negru”, ceilalţi, A-l trage 
de mânecă și a-i cere să mai scurteze 
coada vulpii înseamnă a-ți asuma riscul 
de a-l trezi din visul somnambulului care 
evoluează la creastă fixă. 

Om fi noi la Porţile Orientului, unde 
nu mai e nimic sfânt, unde totul e luat la 
mişto - ultima variantă, pe măsura 
noastră, a tuturor, a traducerii celebrului 
motto matein din Raimond Poincare - dar 
nici chiar așa! 

Nu e rău ca, din când în când, să 
aducem discuţiile pe terenul tare, sever al 
problemelor de conștiință, căci, dacă nu, 
vorba lui Camil Petrescu, rămânem în 
pură bestialitate. Sigur, rostul e să stai 
deoparte, să „petreci în tine”, să faci din 
„glossa” eminesciană rugăciunea 
matinală, să-ţi vezi temeinic de măruntele 
dar sănătoasele tale treburi. Dar iată, nu 
se poate. A păstra tăcere când de aproape 
o lună de zile se întâmplă asemenea 
mizerie, e un tip de rușine care nu iese la 
spălat cu toate apele Dunării turnate în 
cap din trei guri, la vărsare. 


Și apoi, știe domnul ministru pe cine 
trimite la literatura sa? 

Știe că Eugen Simion a zăbovit o 
întreagă tinereţe (asta da unitate de 
măsură!) pe manuscrisele 

lui Eminescu? Ştie că a fost câţiva ani la 
Muzeul » i 

Literaturii Române mâna dreaptă a lui 
Perpessicius? A scris un raft de cărți 
despre toţi marii scriitori români. își vede 
de peste patruzeci de ani - o viaţă de om! 
- de literatura altora. A comentat, a 
susținut și a impus valori. A format 
împreună cu alţii gustul literar al unei 
epoci. Dacă se poate spune că în a doua 
jumătate a veacului al XX lea în România 
s-a întemeiat cultură, acest lucru a fost 
posibil și pentru că acum și aici a scris 
Eugen Simion. De aceea literatura pe 
care a comentat-o este, printr-un recurs 
la tranzitivitate, și „a sa”. 

Nu face politică. Crede pe bună 
dreptate că independenţa de spirit e mai 
scumpă. Trăind și în epoci de confuzie, a 
avut puterea să despartă macul, de nisip 
într-o vreme în care cele două „elemente” 
erau amestecate cu o temeinicie cum 
numai împăratul Roș putea să o facă (ne 


referim la Povestea lui Harap Alb, 
desigur). în arenă iese rar. îi place mai 
mult să afirme decât să nege. Când neagă 
o spune cu tonul răspicat, maiorescian din 
în lături!. Are ca si scrisă o istorie a 
literaturii române contemporane. în mod 
cert, va fi o capodoperă. Nu se grăbește 
să o publice. Cine e citit și comentat de 
Eugen Simion există, literar vorbind. Cine 
nu, la noianul vesel, un fel de puț sec al 
literaturii. Pe noi ne-a șocat atitudinea 
unui important reprezentant al 
administraţiei faţă de un mare profesor, 
un important 

scriitor contemporan, în plus, și mai mult 
decât orice, președinte al Academiei 
Române. Aceste forme de agresivitate ale 
mai-marilor zilei asupra reprezentanţilor 
spiritualităţii naţionale au mai existat, mai 
ales în anii comuniști. Orice revenire la 
tonul răstit, la stilul „pumn-în gură”, la 
bătaia cu cărămida-n piept, chiar dacă 
pieptul răsună gros și sec, cu ecouri de 
peșteră, ar trebui să nu fie posibile. 
Domnul ministru ar trebui să știe că între 
forţa , , 

politică agresivă şi spirit, învinge 
întotdeauna spiritul. Este fatalitatea 


relaţiei. încă nu se cunoaște excepţie. 

Nu știu pe care, dar pe unul din ei îl 
așteaptă, răbdător și sigur, neantul valah. 
E adevărat, profeția e făcută puţin mai 
devreme. Eugen Simion rămâne o 
conștiință severă a timpului său, 
indiferent de acordul sau dezacordul cu 
un ministru. Și să nu luăm în derâdere, 
cum ne e adesea felul, într-o tară răvășită 
de fel de fel de drame care se înmulţesc , 


unele din altele, precum, chefirul, o 
conștiință civică și/sau profesională 
trebuie să fie o stea fixă. 

O astfel de carte ar fi trebuit să 
apară în România în fiecare an, sub 
coordonarea unei instituții naționale și nu 
din entuziasmul unui profesor care a 
intuit exact nevoia de informare a 


1 Gheorghe Gorincu, Prezențe ale elevilor și 
absolvenților din învățământul preuniversitar în 
lumea contemporană (dicționar, Editura 
Danubius, 2013, 656 p. 

publicului și a adunat suficient material 


pentru o carte bună. 

Sunt aici cuprinse cele mai multe 
din valorile generaţiei actuale care și-au 
afirmat personalitatea creatoare în 
concursurile şcolare naționale. în mod 
cert, mai sunt și altele, tăcute, 
neexprimate, în aşteptare. 

Concursurile școlare au fost și, în 
bună măsură, au rămas o formă de 
încercare a puterilor. Poate că nu sunt 
cele mai bune, poate că nu sunt cele mai 
provocatoare pentru energiile creatoare 
care stau nedescoperite ca și cântecele în 
viori nestrunite. 


Dar, prin însumare, ele dau o 
imagine aproape fidelă a energiilor unei 
generații. 

Parafrazând, vom putea spune că 
aici e cuprinsă în date esențiale 
„generaţia de mâine” care va garanta 
valorile din „lumea de mâine”. 

Mereu lumea românească a privit cu 
simpatie spre cei care vin. Există chiar o 
retorică a speranţei și a așteptării așa 
cum există și o retorică a dezamăgirii. 

în această primă carte se adună o 
istorie a începuturilor.  Recunoaștem, 
cartea aceasta ne-a provocat o meditaţie 
asupra destinului generaţiilor în 
societatea românească. Aici se simte o 
mare nevoie - mult mai mare decât se 
crede îndeobște - în toate domeniile, de 
elite. 

Adesea, câte o voce mai răspicată 
analizează falsele valori care se perindă 
pe sticla televizoarelor. Când ti-e dat să 
vezi o asemenea confuzie, ești obligat să 
te îndrepţi spre altceva, spre adevăratele 
valori, să le cauţi, să le identifici, să le 
stimulezi si să le ocrotești. Neîndoielnic, 
marele laborator al acestor performeri 
este școala. Majoritatea numelor cuprinse 
aici sunt rezultatul întâlnirilor astrale, 
norocoase ale elevilor cu profesorii. 

Dar pe lângă o școală care să-i 
formeze mai trebuie ceva foarte 
important: o societate care să-i accepte, 
care să nu-i umilească, să nu-i alunge. 
Trebuie spus că cine nu le dă lor o șansă, 
sieși nu-și dă nicio șansă. Şi nici măcar nu 
cer prea mult: un loc de muncă rezonabil 
răsplătit, pe măsura minţii lor aplicate, 
care să le asigure echilibrul social, și 
manageri care să-i pună în valoare. 

întrebarea dacă aurul cenușiu, cum 
îl numea Mircea Malița, mai face două 
parale în România, se pune. Neîndoielnic, 
marea rezervă naţională, inepuizabilă și 
sporită prin școală, este inteligenţa. 

Manualele școlare încă mai gem de 
gogoși privind marile noastre bogății de 
petrol, cărbune, sare, lemn și, mai nou, 


gaz metan. De toate s-a făcut caz. Dar un 
proiect politic care să pună în discuţie, să 
stimuleze averea naţională a aurului 
cenușiu încă nu avem. 

Un astfel de proiect naţional au 
implementat japonezii la sfârșitul celui 
de-al doilea război mondial când aveau 
P.I.B.-ul cât al României de atunci. Au 
regândit totul, chiar și primele propoziţii 
din cartea lor de citire. Unde au ajuns, 
după ceva mai mult de jumătate de veac, 
fiecare să stea și să mediteze! 

Adevărul e că și noi, românii, nu am 
dus niciodată lipsă de valori. Ele vin ca un 
dar natural al neamului. Problema 
complicată și, adesea, dureroasă este ce 
am făcut cu ele. Aici pare a fi drama 
noastră. 

Privind în urmă, avem generaţii cu 
noroc și generaţii fără noroc în istorie. 
Adesea avem și generații fracturate 
tragic. Istoria este doar rareori 
îngăduitoare. Ea, de cele mai multe ori, 
fragmentează și alungă. Atât de multe au 
păţit generaţiile românești în ultimele 
două veacuri încât destinul unei noi 
generaţii trebuie evocat cu prudenţă. 


Neîndoielnic, în această carte este 
cadastrată generaţia de mâine. E cazul să 
evocăm și o dimensiune mai complexă a 
fiecărei generaţii, să evocăm misiunea ei, 
cum se spune. Privind în urmă vedem 
câteva mari proiecte pentru România 
modernă și europeană. Lideri precum lon 
Heliade Rădulescu, Titu Maiorescu, Nae 
lonescu au marcat istoria și cultura 
națională, în epoci diferite, dând sens și 
misiune istorică generaţiei lor. Ca de 
fiecare 

dată, problema esenţială a unei generaţii 
nu este atât existenţa ei, care este 
firească și naturală, cât mai ales puterea 
ei de a se împlini. 

Generaţia actuală deja are o anumită 
individualitate în seria marilor generaţii 
românești din ultimele două veacuri. E o 
generaţie pragmatică, o generație calată 
pe eficienţă. Este, de asemenea, o 
generaţie fără o filozofie anume, cum - 
bună-rea - celelalte generaţii aveau. De 
asemenea, e o generaţie neîmbibată de 
ideologie, doar cu un gust al libertăţii 
care va conta mult în viitoarele ei opţiuni. 

După numeroase semne s-ar părea 
că e o generaţie cu noroc. Se cuvine săo 


investim cu speranţă. Fie războaiele - 
mereu mondiale! - fie dictaturile care se 
dezvoltau una din alta ca păpușile 
matrioșka au făcut ca unele generaţii să 
nu se împlinească. Românii chiar au 
inventat un concept dureros, devenit 
folclor: „generaţia de sacrificiu”. 

Până acum istoria a fost mai severă 
decât puterea generaţiilor de a da un 
răspuns provocărilor ei. Pentru că 
generaţia actuală, cuprinsă în bună parte 
în această carte, nu seamănă cu niciuna 
din cele câteva care au fost în spaţiul 
românesc, pentru că pare o generaţie cu 
noroc,  închin cu urarea: Să dea 
Dumnezeu să-i fie lucrarea cu spor și 
destinul cu pace! 

Avionul se îndrepta lent spre pistă. 
Viteza e din ce în ce mai mare. într-o 
clipă, se smulge de pământ. Ceea ce 
părea o mare viteză devine acum plutire. 
Ceea ce e cu totul altceva. Am loc bun, în 
spatele aripii. Mă înrămez în hublou. îmi 
place să văd de sus câmpia. De jos o știu 
foarte bine. Loturile de pământ sunt parcă 
batiste verzi puse la uscat. După câteva 
minute, dealurile, apoi Bucegii sub prima 

zăpadă. Ni se spune că pe dreapta ar fi 


Brașovul. Nimeni nu contrazice. Aripa taie 
sever norii alburii. Şi deodată intră prin 
hublou lumină multă. Un ţinut alb, 
fascinant, cu relief incert, cum pe pământ 
numai în zonele arctice e posibil. 
Deasupra, cerul de-un albastru cum mai 
găsești în icoane. 

Oamenii sunt veseli. Citesc ziare. 
Trei dintre ele anunţă pe prima pagină cu 
litere de-o șchioapă, catastrofe aviatice. 
Ne pică al dracului de bine. Trag din timp 
în timp cu ochiul la aripa avionului. 
Vibrează blând. O privesc cu sprânceana 
încruntată. Adesea, în mici goluri de aer, 
avionul  „cade”.  Șosele  românești!”, 
aruncă unul. Se râde galben. După două 
ore de zbor suntem deasupra 
Stockholmului. 

Imense păduri cu verdele posomorât 
și ape albastre. Ici-colo, insule, mai mari 
sau mai mici, insule de granit masiv, 
șlefuite de mare, sticlind stins în soarele 
nordic. Parcă plutesc deasupra apei ca 
niște ouă cosmice. De la câteva sute da 
metri se văd sub semnul risipirii dintr-un 
buzunar spart în ceasul genezei. Cele mai 
mici sunt sterpe. Pe cele mai mari cresc 
brazi și pini. Și printre brazi, o căsuţă sau 
mai multe. Adesea un mic castel. La mal, 
lângă ponton, barca, șalupa sau iahtul. Pe 
mal sau în preajma pontonului, pașnice și 
nepăsătoare, gâște. Apoi marele oraș. 
Nimeni nu poate să spună cu certitudine 


dacă pădurea intră în oraș sau orașul în 
pădure. 


48 
I. LA ȘCOALA „EUROPSITĂ" 


Avionul _aterizează pe Arlanda în 
aplauzele călătorilor. ala mare _a 
aeroportului e aproape goală. Formalități 
vamale noi. Cei din C.E. ies fără 9 


probleme. Noi mai avem nevoie de 
completat un formular. Un mustăcios îmi 
spune pe românește „Mulţumesc!” cu un 
zâmbet zgârcit. Tresar de bucurie. 

în sala mare se vorbește puţin. 
Multe perechi blonde, cu bronzul 
proaspăt se întorc din călătorii din sud. 
Mai avem câteva minute bune până la 
întâlnirea cu o gazdă. Privesc cu luare 
aminte un panou luminos. înțeleg că 
pentru Uppsala se ia autobuzul 13. 

în marele hol, magazine multe, 
luxoase, cum sunt câteva și la noi. Cu un 
coleg intru într-un magazin de legume și 
fructe. Sunt convins că în Suedia se 
câștigă bine, dar și 8.000 lei/kg de ardei 
spune ceva. Comparăm gospodăreşte 
prețurile. Unde-s nevestele să ne vadă! 
Adevărul e că ne stă bine. Ne amuzăm 
contemplând o vitrină cu felii de pepene 
verde trase în ţiplă. Şi eu și colegul, eu, 
din jurul Brăilei, el de prin Vâlcea, ne 


amintim de bostana copilăriei. 

Suntem așteptați. în două mașini 
mari pornim spre Stockholm. Șoseaua cu 
patru benzi e marcată ireproșabil și se 
merge cu viteză. Nu știu cât de nou e 
asfaltul, dar pe 30 de km nu există nici o 
plombă. în jur, vegetaţie nordică, verde 
blând, păduri de mesteceni, mlaștini și 
granit. Intrăm într-un oraș fără 

suburbii. Un bulevard larg, cu lume 
puţină în miezul zilei, cu câteva pizzerii cu 
tineri în jurul meselor. Totul pare ca pe 
„Magheru”. 

Aș fi vrut să văd o școală, chiar și 
așa, în goana mașinii. Nu am avut noroc. 
Privesc cu atenţie oamenii. Mulţi sunt 
turiști. Alţii, cu treburi. O lume obișnuită. 
Pretutindeni, mulţi tineri. Cu rucsacul în 
spate, în blue jeans și cu bocanci „cazoni” 
vin sau se duc la școală. îiprivesc cu 
atenţie încordată. Sunt serioși, cuminţi și 
oarecum îngândurați. 

Coborâm într-un pasaj la o pizza și 
un pepsi cu gheaţă. E un prilej de a sta 
câteva clipe privitor ca la teatru. 

Aproape de intrare o bătrânică 
invalidă are montat pe scaunul ei cu rotile 
un instrument de cântat, o mică orgă. 


Două boxe atârnă de marginile scaunului. 
Cântă ceva vechi, o linie melodică simplă, 
parcă improvizată. Ceva ca în baladele 
noastre populare. O pălăriuţă întoarsă pe 
marginea boxei amintește că ai fată de ea 
o datorie. Multi trec » » » 

nepăsăţori. Destui pun cu discreţie o 
moneda-două. Batrânica pare că nu-i 
vede. Ea își spune cântecul. Nu le 
mulțumește. » » 


Ne deplasăm în zona golfului. E o zi 
de vară indiană. Cer înalt, curat și soare. 
Pe gazonul bulevardului, frunze cu verde 
mușcat de toamnă. Mii de bărci albe, cu 
catarg, cu multe steguleţe, legănate de 
apa ce clipocește mărunt în maluri. 
Imaginea e 

superbă. Ocolim golful și mergem la 
muzeul  „Vaasa”. Gazdele suedeze ne 
oferă această surpriză. De la muzeu, 
traversăm golful cu o șalupă și ne 
îmbarcăm pe „Viking Line”, un vas ce face 
în cincisprezece ore legătura cu capitala 
Finlandei, Helsinki. 

Formăm un grup de zece români, 
reprezentanţi ai Ministerului 
învățământului, inspectori generali, 
directori, translatori. Vom face vreme de 
o săptămână o călătorie în Finlanda, unde 


vom vizita scoli din reţeaua 
învățământului special... 

Suntem așteptați. Prima grijă a 
gazdelor, dacă am călătorii bine. Mergem 
la masă într-un mic restaurant în zona 
portului. La prima vedere, puţin 
ospitalier. Ziduri vechi de cărămidă, 
geamuri cu perdele discrete. în interior e 
cu totul altceva. Mobilier modem, 
separeuri cochete, veselă de cea mai bună 
calitate. Se plăteşte o sumă fixă modică. 
Se poate consuma aproape orice și cât 
poftești. Oferta este foarte bună: ceaiuri, 
sucuri naturale, cafea, bere, salată, 
omletă, crenvurști, șuncă presată, lapte, 
brânză, caşcaval, iaurt cu zmeură, 
ciuperci etc... Lume multă. Unii, în 
familie. Multi sunt funcţionari sau 
muncitori în port. Câţiva stau cu capul 
făcut sandvici între foile vreunui ziar de 
dimineaţă. La . intrare, pentru copiii care 
au mâncat sau care nu vor să mănânce, 
un mic „țarc” cu fel de fel de jucării. 

Sunt câțiva. îl privesc cu simpatie. Se 
joacă liniștiți și fericiți. 

Adevărul e că nu prea ne e foame. 
Gospodari şi grijulii cum suntem, avem 
ceva provizii de acasă. Ca inșii ce pleacă 


la drum lung. Ne alintăm și gustăm din 
mâncare. Toate sunt foarte bune. Sucurile 
naturale, da, ne prind bine. Chiar ne era 
sete. Laptele, excelent. Iaurtul cu zmeură, 
grozav. 

Ni se spune că vom fi împărţiţi în 
trei grupuri. Eu fac parte din grupul care 
va merge la Turku. Din grup mai face 
parte colegul meu de la Sibiu, un director 
de casă de copii din Bacău și 
translatoarea, o profesoară de fizică de la 
„lulia Hașdeu” din București. 

Până la Turku avem de mers 160 km. 
în două ore vom fi acolo. La ora fixată 
plecăm. 

Ca fiu de ţăran ce mă aflu, privesc 
cu o anumită curiozitate câmpul. Fiecare 
palmă de pământ cultivat e smulsă pădurii 
sau  mlaștinii. Ei, Doamne, unde-s 
bărăganele de acasă! în dreapta sau în 
stânga șoselei, suprafețe mici de secară 
sau de soia. Din pădure, decupaje mari, 
cu grâu proaspăt răsărit. Adesea, pășuni. 
Ici-colo, zone mlăștinoase. Șoseaua este 
foarte bună. Din loc în loc, un semn pe 
marginea șoselei care mă face visător: 
Atenţie, reni! 

Ne  instalăm într-un apartament 
foarte modem al unei școli speciale. 
Facem cunoștință cu directorii. După 
amiază, un mic tur al orașului. Seara 

programăm activitatea fiecărei zile. Tot ce 
ni se propune este interesant. Programul 
este foarte încărcat, dar ne place. 

Dimineața vrem să cunoaştem 
specificul şcolii. în Finlanda sunt destui 
copii care au probleme cu şcoala 
obişnuită. Şcoala aceasta oferă servicii 
primăriei oraşului. Are aproximativ 60 de 
angajați pentru 50 de copii. De obicei 
nivelul acestora este foarte scăzut. 
Pedagogii, profesorii le studiază mai întâi 
fişa psihopedagogică. Descoperă ce are 
bun şi rezistent fiecare. Se clădeşte pe 
aceste trăsături ignorate de şcoala 
obişnuită. De aici începe reintegrarea 
copilului. E o muncă grea, migăloasă, cu 
bucurii putine. De cele mai multe ori 
elevii se reintegrează şcolii obişnuite. De 
cele mai multe ori ei sunt salvați. Dialogul 
profesorului cu familia elevului este 
obligatoriu. De regulă, săptămânal 
părinții trec pe la şcoală. Când nu au 
timp, e suficient și dialogul la telefon. 

Familia finlandeză are probleme. Din 
trei căsătorii, una se desface prin divorț. 
Este imens. Se practică mai nou 
căsătoriile „deschise”. Femeile muncesc. 
S-au emancipat foarte mult. Le place să 
nu depindă de banii soţului. 

Vizităm școala. Metodic, în câteva 
ore. Sălile de clasă sunt mici, pentru 7-8 
elevi Dotarea sălilor, foarte bună. Hărţi 


multe pentru istorie și geografie puse pe 
rulouri, deasupra tablei. O idee simplă dar 
foarte eficientă. Mă interesează. 
Manualele sunt 

elementare. în săli, mult mobilier din 
lemn, geamuri foarte mari prin care 
lumina se lăfaie. Elevii sunt grupaţi pe 
criteriul vârstei. Programul e foarte lejer. 
După amiaza își fac temele în aceeași 
clasă. Niciodată nu sunt nesupravegheați. 
Elementul ludic e foarte important. 
Intrăm într-o clasă. E liniște. Câţiva copii 
ascultă vrăjiți o poveste. Unul, mai 
ocheșel, stă pe genunchii profesorului. 
Tresar, atins de un fior. Nu cumva? întreb 
cine e acel copil. E bosniac, mi se spune. 
E cel mai inteligent. Mama și trei copii 
stau într-un apartament în școală. Tatăl, 
se zice că e criminal... Războiul, deh !..., 
Acum e prin Suedia. 

La altă clasă profesorul se joacă cu 
copiii. E o veselie deosebită. Nici 
directorul, auzind hărmălaie, pentru o 
clipă nu înţelege. I se spune. Râde. De pe 
un coridor vine miros de mâncare. întreb 
ce se întâmplă, în recreaţie, câteva fete 
vor să gătească ceva. Vreau să văd. într- 
un colț al coridorului e o bucătărie pentru 


oricine vrea să-și pregătească ceva. Plită 
electrică și hotă, dulap, felurite vase, 
toate din inox, veselă completă. Frigider 
și dulap cu provizii: ceai, zahăr, cafea, dar 
și legume, ulei. Vreo trei fete complet 
neîndemânatice se străduiau să facă o 
pizza după o reţetă mai sofisticată. După 
ce am văzut cum chinuiau aluatul, le rog 
să-mi rezerve și mie o porție. Fetele râd și 
mă asigură de o porţie dar să garantez că 
o voi mânca. Nu garantez. 

Coborâm în sala de sport. Băieţii se 
joacă. Unii încearcă panoul de baschet, 
alții joacă fotbal. 

Câţiva, tenis. Sala e multifuncţională. 
Terenuri de baschet, volei, handbal, tenis, 
pistă pentru 60 m. Trasare perfectă pe 
parchetul foarte, frumos lăcuit. Lumină 
destulă și o mică tribună. într-un colţ, 
într-o plasă imensă, mingi. Trag nădejde 
că vom avea și noi, la Brăila, una 
asemănătoare. 

Mergem să vedem și piscina. E lângă 
sala de sport, îngustă, cu apa foarte 
limpede. Pe pereţi, faianţă albastră cu 
peisaje marine. Doi copii înoată frumos. în 
fată, sauna. Alături, sala de forţă. 
Numeroase aparate, unele mai sofisticate 


decât altele pentru pregătirea fizică. 
Toate îmi sunt cunoscute. Le-am văzut la 
televizor. Apoi, o frumoasă sală de tir. Ne 
arătăm  miraţi, Suntem popor de 
vânători!”, ni se spune. 

Când ieșim în curte remarcăm un 
grup de elevi îmbrăcaţi în costume 
speciale pentru hochei. Cu crosa pe umăr, 
cum ţin ciobanii la noi bâta, cu mersul 
ciudat de oameni echipați cu patine și 
merg totuși pe asfalt, ieșeau, dintr-o sală 
și se suiau într-un microbuz. Ni se spune 
că merg la stadion. Au oră de hochei. 
Unul e ras pe partea dreaptă a capului. 
Altul are creștetul vopsit verde brotăcel. 
Vreo doi au nasul și obrajii vopsiți cu roșu 
și alb. 

E ora micului dejun. 

Mergem la sala de mese. Elevii sunt 
și ei la masă. Profesorii servesc masa cu 
elevii. E regulă. Meniul e același pentru 
toţi. Au voie să aleagă ce le place din cele 
câteva meniuri. Toate sunt foarte 

bogate în legume. Legume proaspete în 
fel de fel de salate sau legume preparate. 
La orice masă, lapte sau iaurt cu zmeură 
(Un  deliciu!). Ai de ales între ouă, 
crenvurști, cartofi, orez, friptură, sosuri, 
cafea la filtru, ceai. Totul e la discreţie, 


Fiecare își ia cât crede că e cazul. 
Curăţenia e exemplară. 

Mergem să vedem cum locuiesc 
copiii. Camerele sunt de cămin 
studenţesc. Camerele fetelor sunt chiar 
cochete: jucării multe, păpuși mari și 
mici, postere cu toată istoria rockului. 

Sufrageria este foarte mare. 
Televizor color. Canapele bune, fotolii 
modeme, rezistente. Fete și băieţi privesc 
la televizor cu inocenţă. încercăm un 
dialog. Nu prea sunt dispuși să discute cu 
noi. Chicotesc și atât. Ni se spune că 
unele fete folosesc amfetamina si de 
aceea sunt aici. J 


O fată foarte frumoasă e dispusă să 
ne răspundă la întrebări. Ni se spune că a 
fost  hărţuită și acum se încearcă 
reacomodarea ei. Nu prea pare afectată. 
Mai mult o vaită profesorul. în dreapta, 
două mari vitrine frigorifice cu tot ce pot 
dori copiii. Unul își pune în poală un 
ciorchine imens de struguri. Alţii iau mere 
sau pere. O fată își pune o cană mare de 
cafea filtru. E oră cam târzie pentru cafea, 
observă unul dintre noi. N-are 
importanţă! zice fata în engleză... 

„Am scris eu Tudorașcu că eram la 
Ulmu și învăţam copii în casă la Ion Balaban, 
leat 1796, sect(embrie) 26 și am scris cu 
mâna de ţărână pentru că mâna putrezește, 
iar cine citește mă pomenește, pe acest sfânt 
minei al moș popii Mihai de la Ulmu, le-am 
scris mai sus”. 
ss. Tudorașcu logofăt sân Paraschiv 


învă în. 1996 de împlinesc 200 de ani de 
romanesc > în judeţul nostru. în 
cadrul 

activităţilor care vor marca aniversarea 


acestui 9 
eveniment important pentru învățământul 
din Brăila, dar și pentru învăţământul 
românesc, în general, vom întemeia, în 
orașul nostru primul muzeu al educaţiei 
din tară. Pornim la realizarea acestei 
întemeieri 9 


considerând că este nedrept ca școala, 
această instituţie fundamentală pentru 
viaţa unui popor, să rămână numai în 
icoana amintirii din inimile copiilor. 
Muzeul Educaţiei, așa cum îl gândim 
noi, va prezenta în primul rând aspecte 
ale școlii brăilene, dar și aspecte ale 
învățământului românesc din întreaga 
țară și, eventual, din afara graniţelor ei. 
Structura muzeului va fi următoarea: 


A. SPAŢIU EXPOZITIONAL cu 
secţiile:, 9 : 

Istoria manualelor şcolare; Istoria 
materialelor didactice; Istoria bazei 
materiale; Istoria documentelor şcolare 
(diplome, cataloage, registre matricole, 
medalii, insigne, trofee); Istoria și evoluția 
uniformelor școlare; Presă pedagogică și 
presă școlară; Brăila - spaţiu al toleranţei 
culturale (şcoala grecească, şcoala 
lipovenească, şcoala bulgărească); Sala 
miniştrilor învățământului; Galeria 
marilor personalităţi culturale și științifice 
ale Brăilei; Galeria marilor dascăli ai 
Brăilei; Monografiile școlilor din judeţul 
Brăila; Sala eroilor (învăţători, profesori, 
elevi căzuţi pe câmpul de onoare în 
războaiele ultimului veac); Arhiva 

sentimentală (scrisori, albume, fotografii 
de epocă, jurnale de front); Profesori în 


închisorile comuniste; Istoria 
învățământului vocational. 
B. BIBLIOTECA MUZEULUI 


EDUCAŢIEI: Cărţile sau bibliotecile 
marilor dascăli; Presa și cartea 
pedagogică românească; Cărţi de 
referință din istoria învățământului; 


Monografii ale marilor școli din România. 

C. ARHIVA MUZEULUI EDUCAŢIEI: 
Din punct de vedere financiar Ministerul 
învățământului nu va suporta nici o 
cheltuială esenţială. Costurile întemeierii 
vor fi rezolvate prin autodotări sau 
sponsorizări. Trimestrial, Muzeul 
Educaţiei va publica un buletin 
informativ. 

Muzeul va avea un fond special 
cuprinzând o fonotecă si o videotecă 
școlară în care vor fi adunate, în timp, 
mărturii despre marii dascăli ai judeţului, 
activități de interes naţional sau judeţean 
organizate în zonă. 


în, suflet ranta gË i 8P pede gogi 


a neamului cu ceea 
ce avem mai bun și mai o în noi, îi 
rugăm pe această cale pe toţi cei care 
deţin documente sau orice fel de 
materiale referitoare la școală și ţin de 
istoria ei, să ni le pună la dispoziţie 
pentru a le valorifica muzeistic. 

„ELEVII SUNT NEFIRESC DE 
SINGURI. 
ȘI NICI ȘCOALA NU LE 
OFERĂ MARE LUCRU” 


Continuând seria interviurilor 
despre profesorii care reușesc să se 
apropie de sufletele elevilor, cum nu 
multi reușesc s-o facă, am avut 
deosebita plăcere să conturăm câteva 
frânturi din personalitatea unui 
deosebit profesor, domnul Viorel 
Mortu. 

Originalitatea, dinamismul, dar și 
căldura bunei intenţii au rămas cu 
trecerea anilor calităţi ce nu vor fi uitate 
de către foștii elevi și nici ocolite de 
către cei actuali. Veţi înțelege acest 
lucru citind răspunsurile pe care le-a 
oferit echipei „Obiectiv Junior”, în 
interviul următor. 

- Care este filmul preferat? 

- E adevărat, sunt câteva. Nu mai 
suport filmele de duzină. Caut doar 
capodopera. „Călăuza”, de Andrei Tarkovski, 
rămâne un film pe care-l revăd mereu cu 
încântare. Elevilor le cer să înţeleagă 
simbolurile din filmul "Reconstituirea", de 
Lucian Pintilie. Spre bucuria mea, ei înţeleg. 
Vreau să-i inițiez în taina filmului. Ei vor 
vedea mai mult filme decât vor citi cărți. 
Prefer să-i iniţiez, să le dezvolt standarde de 
calitate, să nu-i las pradă ușoară serialelor cu 
subiecte ţigănești. 

- Ce părere aveţi despre cititul pe 
calculator? 

- Nu citesc cărți pe calculator. Pe 
internet citesc doar presa literară. E mai 
convenabil, mai ușor de ajuns la informaţie. 
Cartea electronică este o ofertă atât de 
tentantă, încât nu pot acum să bag mâna în 
foc că, în timp, nu mă voi lăsa cucerit de 
aceasta. Văzând cât de dinamic este acest 
domeniu, în câţiva ani e posibil să ai oricând 
în geantă o bibliotecă fabuloasă de câteva 
sute de mii de volume. Acum pare un vis 
îndepărtat, dar sunt sigur că elevii din 


gimnaziile de azi vor avea această ofertă la 
liceu... 

- Care este cartea preferată? 

- Cartea preferată era cea care mă 
fascinează sau mă obsedează într-un anumit 
moment. Au fost perioade când lecturile 
aveau o dinamică specială, când cartea 

preferată se schimba de la o lună la alta. Cu 
timpul, această pasiune s-a mai potolit. Acum, 
recitesc numai acele cărți care mi-au plăcut 
cândva. Şi gustul s-a metamorfozat. îmi plac 
acum mai mult eseurile decât proza. Citesc, 
de asemenea, multă poezie modernă. Pentru 
proză, am redescoperit cărţile ceva mai 
simple, în aparenţă. Doresc să-i fac pe elevi 
să iubească mai mult cultura. 

- Ce hobby-uri extracurriculare 
aveţi? 

- Nu am mari hobby-uri... 
extracurriculare.  Hobby-urile mele sunt 
forme de extindere a profesiei, deci 
complementare ei. Rămân la pasiunea pentru 
princeps-uri, pentru cartea rară. Adesea, 
cărțile au povestea lor, unică. 

- Aveţi un ideal pe care doriţi să-l 
îndepliniţi? 

- Aș vrea să public, în calitate de 
scriitor, o carte pe an și aceasta să fie bună, 
să nu aibă nimic provincial. Aș vrea să 
îndeplinesc câteva proiecte legate de cultura 


brăileană. Sunt câţiva visători mari în orașul 
acesta. Pentru ei, merită. E un mod de a-mi 
consuma preaplinul. 

- Trei calităţi personale... 

- Sunt rezistent la efort și admir lucrul 
făcut temeinic. De asemenea, sunt punctual. 
Dar mulţi le consideră defecte sau eu am 
început să am îndoieli că ar fi calităţi. De 
fapt, sunt efecte ale profesiei. Probabil, dacă 
eram jurist, altele erau trăsăturile care se 
accentuau sau, dacă eram inginer, cu totul 
altele, pe care acum le simţi mai mult ca 
virtualități sufocate, ca iarba crescută sub 
pietre... 

- Trei defecte personale... 

- Cred că adesea sunt prea chiţibușar, 
adept al detaliului, al nuanţei. La cât de 
superficiale sunt azi "prestațiile", chiar că am 
de-a face cu o povară pe care numai eu știu 
cât de greu o port. 

- Ce apreciaţi la o persoană? 

- La o persoană apreciez înainte de 
orice caracterul, apoi simţul datoriei și la 
urmă umorul și ironia. 

- Cum aţi devenit profesor? 

- Foarte simplu: dând examene, 
susținând proiecte, stând cu anii prin 
biblioteci sau în preajma cărților. 

- Dacă aţi avea posibilitatea să 
plecați din tară, aţi face acest lucru? 


- Nu. în mod sigur, nu. Adesea încerc 
să-mi imaginez ce e în sufletul celui care se 
desţărează și mă îngrozesc. Nu e o aventură, 
cum credeţi voi, tinerii, ci e o mare 
nenorocire. Și-apoi, se zice că... cei născuţi 
noaptea primesc energiile filtrate prin 
scoarța terestră... Ca urmare, atracția lor 
pentru „natal”, pentru „acasă” e mult mai 
mare decât la cei născuţi în miezul zilei. Este 
și cazul meu... Cred că e o speculație... 

- Cum vedeţi atitudinea elevilor din 
ziua de azi? 

- Deși aș spune că elevii, oriunde în 
lume, sunt cam la fel, totuși elevii români din 
acești ani, mai ales cei din liceu, au ceva 
specific. Mai întâi sunt foarte pragmatici. 
Unii sunt atât de pragmatici, încât nu mai 
preţuiesc școala. Ei sunt obligaţi să fie atenţi 
la o societate care este ușor atipică, nu 
seamănă deloc cu a părinţilor lor și e foarte 
îndepărtată de cea a bunicilor. în acest sens 
elevii sunt singuri, nefiresc de singuri. Și nici 

şcoala nu le oferă mare lucru. De aceea elevii 
încearcă să se adapteze din mers, să se 
descurce. Adesea fac gesturi necugetate. 
Trebuie să-i înțelegem. Nu au toți puterea lui 
Ulise de a se lega de catarg să reziste 
tentațiilor... 

- Consideraţi că un profesor trebuie 


să creeze o conexiune puternică cu 
elevii? 

- Dacă vrea să fie un profesor adevărat, 
da. Profesorul nu e o bonă care 
supraveghează joaca în parc a unui copil. E 
mult mai mult. Când este "meseriaș", cum 
spun elevii, ei are puterea de a pătrunde în 
sufletul elevilor, acolo unde se clădesc 
opţiunile. Aici nu pătrund decât părinţii și, 
din afara familiei, doar preotul și profesorul. 

- Cum vi s-a părut examenul de 
bacalaureat din vara aceasta? 

- A fost un bac atipic și inegal. 

- Cum s-au comportat elevii 
dumneavoastră? 

- Cred că s-au comportat bine. Cu 43 de 
note peste 9, din care cinci de 10 și 
treisprezece peste 9,50, din 57 de elevi, eu 
sunt mulțumit. E unul din cele mai bune, dacă 
nu cumva cel mai bun rezultat profesional din 
judeţ. 

- Ce altă meserie aţi fi ales dacă nu 
ati fi devenit profesor? 

- Atunci, la începutul carierei, nu mă 
gândeam la altă meserie. Acum, chiar dacă 
mă gândesc, e inutil. E prea târziu ca să mai 
fie devreme. Meseria noastră e o meserie 
grea. Ca să fie bine făcută, ea cere un fel de 
har. Și șoferul, și agricultorul, și păstorul, au 
nevoie de har. Dar necazul e că meseria asta 
a noastră poate fi făcută pe neobservate și în 
regim de play-back. Și nu observă 

nimeni. Și nu se supără nimeni. Dacă ar face 
la fel, păstorul ar pierde turma, agricultorul 
nu ar culege nici cât a semănat, iar șoferul 
riscă accidentul. Vreau să spun că în alte 
meserii, nu e posibilă aflarea în treabă... Mi-e 
teamă că punem temelii greșite. "Dorel", 
personajul din reclama binecunoscută, un fel 
de Tândală industrial, este, în ultimă instanţă, 
un produs al școlii. El e scăpat în real ca un 
virus. lar noi, în loc să ne îngrozim de acest 
ins cu știința aflării în treabă, râdem. 

- Un sfat pentru elevi? 

- Elevii să iubească mai mult cultura și 
apoi să facă ce vor, căci vor face bine! 
(Interviu realizat de Mihaela MOCANU) 

DOIMEA CEA DE O FIINŢĂ A 
SUFLETULUI NOSTRU: 
EMINESCU ȘI CARAGIALE 


Le-a fost dat să vadă lumina zilei în 
ianuarie, la mijlocul veacului al XIX-lea. 
Amândoi și-au tras țţărâna peste chip în 
iunie, unul în 1889, celălalt, în 1912. 

Sintagma „poet naţional”, impusă de 
G. Călinescu în 1941, s-a folosit până 
dincolo de saţiu, 

fără să se înțeleagă prea bine ce 


înseamnă asta. Dar „dramaturgul 
naţional” s-a folosit rareori, deși de multă 
vreme se recunoaşte statutul de 
„nepereche” al lui I.L. Caragiale în 
literatura română. Despre viața și opera 
fiecăruia s-a scris câte o bibliotecă. Ai 
nevoie de o viață petrecută în sârg 
cărturăresc dacă vrei să ai iluzia că știi 
totul. E imposibil să ai un nume în 
profesie dacă nu ai dat măcar un rând 
valabil despre unul din ei, dacă nu despre 
amândoi. 

în prag de mileniu se cuvine să 
privim această realitate culturală si altfel. 
De cinci sferturi de veac se scrie şi se 
pariază pe ceea ce Îi separă, îi 
diferenţiază. Ba chiar s-a impus ideea că 
ar fi spirite ireconciliabile. S-a ajuns până 
la absurd, Eminescu simboliza românul, 
iar Caragiale, antiromânul. 

Nu-s zece pagini în critica 
românească despre ce au în comun cei doi 
mari scriitori, ceea ce e aproape nefiresc. 
G. Ibrăileanu primul, Pompiliu 
Constantinescu apoi, au numit câteva 
elemente comune. De regulă s-a pariat pe 
ceea ce i-a despărţit. 

Pretutindeni, câteva amănunte 
biografice comune, unele picante, 
pitorești, risipite prin istorii literare sau 
prin „vieţi” mai mult sau mai puţin bine 
scrise. în rest, analize de istorie literară în 
coduri diferite de lectură, ca pentru doi 


scriitori care nu au comunicat, care au 
locuit parcă epoci diferite, ca și când nu s- 
au cunoscut, străini unul altuia ca două 
straturi într-un palimpsest. 

Eminescu - Caragiale: două realităţi 
culturale, evident, cele mai complexe din 
câte avem. Nimeni nu poate face 
abstracţie de ele. Nici scriitorii, nici 
filosofii, nici politicienii. 

Cam cu un deceniu înainte de 
revol 
uţie 
s-a » 

văzut clar că Eminescu și Caragiale erau 
încadraţi, ca niște rime încrucișate, ciudat 
și egal - o mare provocare a destinului - 
de aniversările oficiale. 

Se vedea că, strâmtoraţi de nisipul 
presei obediente, atât Eminescu cât și 
Caragiale răzbăteau cu forţa teribilă cu 
care primăvara vedem miraţi și mândri 
cum biete și aparent neputincioase fire de 
iarbă umflă asfaltul aspru și greu al 
trotuarelor. Şi au biruit. 

Doi mari scriitori,  jugularele 
spiritualităţii naţionale... Să le compari 
destinele, să le urmărești evoluţia operei, 
să compari istoria receptării operei, iată o 


tentaţie căreia cu greu spiritul poate să-i 
reziste. 
Fenomenul literar este ușor de 
recunoscut si în 
> 5 
alte literatori. La o scurtă aproximare: 
Goethe - Schiller, în literatura germană, 
Balzac - Stendhal în proza franceză, 
Tolstoi - Dostoievski în cea rusă, Faulkner 
- Hemingway în proza americană de la 
mijlocul secolului al XX lea . 
în jurul lui Eminescu, mai ales la 
zilele aniversare sau comemorative, e în 
limba română o gălăgie și o muzică de 
alămuri greu suportabile. 


71 
VIOREL COMAN 


Fel de fel de Mitici gălăgioși peste 
fire și etern cheflii degeaba și scorţoși, 
pitiţi prin provincii de gând și practicanți 
cu firmă de viclenii procedurale au 
deodată, ca luminati de coada cometei, 
au, deci, gură bogată și slobodă și iluzia 
că despre Eminescu se poate vorbi 
oricum. 

Locuiesc o zi zgribuliţi de frigul din 
ei în strana Eminescu, încremeniţi de 
măreţia clipei și chiar de-a doua zi, ca 
Pristanda, dau tonul „Muzica! Muzica!” și 
intră cu o veselie tembelă și triumfătoare 


în fireasca și sfânta zodie Caragiale, cea 
care, de fapt, i-a moșit și le-a înfășat 
sufletul. 

Este efemerida miezului de ianuarie, 
în loc de sărbătoarea sufletului românesc. 

Mai mult decât o Poetică, este în 
Eminescu, în viața și în opera lui, o Etică 
închegată greu și plătită scump, cu 
nebunia. 

Această Etică se îndepărtează de 
noi, ba pardon, de care noi ne îndepărtăm 
ca de o vârstă de aur. Nimic nu mi se pare 
mai dureros decât debransarea sufletului 
românesc de la această Etică , 
și cufundarea în Caragiale. 

Echilibrul pare rupt. Eminescologia 
are, vrem nu vrem să recunoaștem, criza 
ei. Şcoala - nădejdea noastră cea de toate 
zilele - nu mai poate să facă prea mult 
pentru Eminescu. 

Eminescologia a devenit cuminecare 
în altare pentru câţiva iniţiaţi, cerc strâmt 
și înalt. Caragiale este acum pe muchia 
valului. 

Șubrezirea  eminescianismului va 
aduce cu sine un gol istoric, hoarde de 


eroi caragialieni se vor vărsa în real, fără 
speranță pentru noi,  otrăvindu-ne 
fântânile sufletului şi pârjolindu-ne 
păşunile raiului pentru cine ştie câtă 
vreme. 

Căci nu-i de glumit cu nenea lancu. 
Sunt în opera lui avertismente care 
îngrijorează. Când îţi e lumea mai dragă, 
Caragiale îţi ține calea și îți pune coame. 
Comunismul valah a avut - se zice - 
accente caragialeşti. Cineva spunea că 
epoca a fost o combinație de Marx și 
Caragiale... 

Chiar si Revoluția a avut destule 

accente 5 > 
caragialești, de-ți vine câteodată şă scrii 
cu mânia care face versuri „Umbra lui 
Caragiale. La Revoluție”. Si nici tranziției 
nu-i stă bine fără umbra » J 
maestrului. Ce mai, Caragiale e-n toate!... 

Deși a vorbit întotdeauna „pe 
înţeles”, românul a avut motive să 
recunoască spunând „eu nu te pot 
pricepe” sau „ochiul tău mă-ngheaţă”. 
Prin 1931, I. Al. Brătescu Voinești evoca o 
întâlnire cu Maiorescu în care marele 
critic vedea în Luceafărul doar o alegorie 
în care Eminescu era Hyperion, Veronica 
Miele - Cătălina, Titu Maiorescu - 
Demiurgul și Caragiale - Cătălin. 

Teoria există si formează una din 
cele mai rudimentare ipostaze ale 
receptării Luceafărului. Cred că retrăim 
într-o formă ambiguă finalul poemului. 

în crângul național, Hyperion ne-a 
zărit cochetând cu Cătălin, cu „Vicleanul 
copil de casă”, cu cel „de pripas”, cu cel 
„îndrăzneț cu ochii”. Şi se va însingura 
pentru cine ştie câtă vreme. Va fi unul 
dintre cele mai întunecate vise ale 
națiunii, 

La toate răscrucile sufletului 
românesc, dai de Caragiale, cu zâmbetul 
lui șugubăţ și răbduriu. 

Ce pot avea în comun cei doi mari 
clasici români? Fiecare a avut parte de o 
glorioasă postumitate. în jurul lor s-au 
creat veritabile mitologii literare, Despre 
amândoi s-au scris cărți strălucite: 
biografii sclipitoare, monumentale 
exegeze, eseuri splendide. 

Despre viața și opera fiecăruia s-a 
scris imens. E imposibil să ai un nume, un 
nume adevărat, egal cu un renume, dacă 
nu ai dat un rând valabil despre unul din 
cei doi mari clasici. Cine a izbutit genial 
despre unul, nu a putut repeta 
performanţa cu al doilea. Cei ce au scris 
fundamental despre Caragiale nu au mai 
avut aceeași fineţe analitică pentru 
Eminescu. Adevărul este că avem de-a 


face cu o mare provocare a criticului 
român. Dar rareori s-a zăbovit asupra a 
ceea ce au Eminescu și Caragiale în 
comun. Mai degrabă s-a evocat ceea ce i-a 
despărțit 

în epocă, decât ceea ce-i poate uni în 
eternitate. Puţini contemporani „au 
realizat”, cum se zice acum, cu cine au 
de-a face. în viată fiind, au fost mai mult 
contestati. Au avut detractori cum nu mai 
avusese nici un scriitor român. împotriva 
operei lor s-a consumat ceva din energia 
polemică a limbii române. Opera lor a 
stârnit reacţii teribile. Au fost cei mai 
incomozi contemporani. 

Fiecare și-a suportat destinul cu 
stoicism şi mândrie. în momente de 
disperare și-au blestemat zilele. Pe 
Caragiale l-au fluierat contemporanii, i-au 
interzis piesele. S-au simţit batjocoriţi, 
încornoraţi, înșelaţi de Caragiale. Cele 
mai zgârcite aplauze la comediile lui 
Caragiale au fost în timpul vieţii. Chiar îi 
urau  năzdrăvanului lor contemporan 
eternitate sprâncenată. 

Mai degrabă putem zice că ceea ce i- 
a despărţit e legat de o palmă de pământ 


decât de ceea ce-i unește în postumitate. 
G. Călinescu l-a numit pe Eminescu 
„poetul nepereche”. Dar gloria verbului 
naţional Eminescu o împarte în epocă în 
primul rând cu I.L. Caragiale. E parcă un 
dat al spiritului românesc să se dezvolte 
în binom. Nicolae Manolescu vorbea într- 
un eseu de „poeţi pereche”. Arghezi - 
Blaga, Şt Augustin Doinaș - Geo 
Dumitrescu, Nichita Stănescu - Marin 
Sorescu. 

Și în proză, de câteva ori, se poate 
formula perechea: Liviu Rebreanu - Camil 
Petrescu, Marin 

Preda - Eugen Barbu, Perechile de critici 
sunt ușor de compus: Maiorescu - Gherea, 
G. Călinescu. - E. Lovinescu, N. 
Manolescu - E. Simion... 

Dar în nici o epocă nu avem o 
pereche atât de tulburătoare, atât de 
complexă ca perechea Eminescu - 
Caragiale. Am putea să-i spunem: 
„binomul nepereche”. 

Amândoi vin din straturile sociale de 
jos. Pe amândoi „Dumnezeul geniului i-a 
sorbit din popor cum soarbe soarele un 
nour de aur din marea de amar”. La 
moartea lui Eminescu, Caragiale scrie cea 


mai frumoasă evocare, azi, clasică: „Avea 
aerul unui sfânt tânăr, coborât dintr-o 
veche icoană, un copil predestinat 
durerii...” 

Eminescu și Caragiale nu au nici o 
mare specie literară comună. Au înnobilat 
genuri și specii literare diferite, au impus 
în literatura română ideea de capodoperă. 
Eminescu a impus poemul filosofic, satira, 
glossa, elegia, sonetul, nuvela filosofică. 
I.L. Caragiale a impus comedia, drama, 
nuvela psihologică, schița. Amândoi și-au 
scris marile capodopere la vârsta eristică. 
Unul a plătit cu nebunia curajul de a scrie 
o operă cum limba română nu cunoscuse. 
Și a rămas cel mai pur sunet scos în limba 
română. 

Caragiale, după comedii, nu a mai 
putut să scrie niciodată ca înainte. Nu 
plătește cu nebunia, dar are revelaţia 
tragicului existenţei. 

Unul s-a desăvârșit la Berlin, altul s- 
a săvârșit patru decenii mai târziu tot aici. 

Pentru Eminescu, perioada berlineză 
este esenţială. Manuscrisele poetului gem 
de proiecte. Cel mai grandios laborator de 
teme al unui scriitor român. Dacă vom 
căuta geneza marilor capodopere vom 


constata că toate sau aproape toate 
izvorăsc din această Pădure Neagră a 
biografiei poetului. Ce a urmat a fost 
proces de creaţie, prinderea poemului în 
miracolul limbii, desăvârșirea formei, 

Caragiale s-a săvârșit la Berlin, la 60 
de ani, după opt ani de exil. în ordinea 
creaţiei, ce fusese de dat, dăduse. Spre 
deosebire de Eminescu, pentru Caragiale, 
epoca berlineză este o epocă a marii crize 
de creaţie. Izvoarele, însă, sunt seci. în 
țară, directorii de teatru așteaptă să 
înceapă repetițiile la comedii promise. 
Actori mari refuză roluri mici, în 
așteptarea unei mari distribuții în 
comediile caragialiene. Că doar de aceea 
plecase la Berlin, să aibă liniștea și sporul 
creaţiei. 

Proiectul de comedie  „Litircă, 
Sotirescu et co.” nu se leagă decât pe 
câteva pagini, firimituri de la un mare 
festin. 

Spunea că e sătul de Valahia dar de 
fapt cei opt ani au fost ani de dor. A venit 
în ţara de vreo 24 de ori. A făcut un fel de 
navetă... 

Manuscrisele lor sunt adevărate 
palimpseste pentru vârstele creaţiei. 
Elementul fascinant - 

puritatea formelor. Până la ei nici un 
scriitor român nu a mărturisit 
flaubertienele chinuri ale stilului. 

Caragiale, ca și Creangă de altfel, 
bate frază ca un voievod valah care, după 
urcarea pe tron, bate monedă. Să se știe. 

Scriitorii români din generația 
anterioară scriau ușor, publicau lejer tot 
ce scriau, fără complexe, fără drame, într- 
o veselie, cum am spune azi. Cuvântul 
„sertar” era cunoscut doar ca un loc unde 
se ţineau sulimanurile... Eminescu și 
Caragiale au fost o vreme în aceeași 
redacţie, la „Timpul”. 

împreună cu Slavici formează 
redacția de aur din toată publicistica 
românească. Au frecventat aceeași 
societate literară,  „Junimea”. Şi-au 
publicat capodoperele în cea mai 
importantă revistă literară a vremii, 
Convorbiri literare. în colecţia revistei 
găsim „o pădure de capodopere”. (G. 
Munteanu) 

Pe amândoi Titu Maiorescu i-a 
ocrotit cum nu a mai ocrotit pe nimeni în 
activitatea sa literară. Despre amândoi a 
scris câte un studiu fundamental, cele mai 
frumoase analize critice despre opera lor 
în secolul al XIX-lea, „Comediile lui I.L. 
Caragiale” în 1885 și „Eminescu și 
poeziile lui”, în 1889. 


Amândouă studiile au devenit 
prefețe celebre la edițiile esențiale, 
pentru Eminescu, la ediția a IV-a de 
„Poesii”, din 1890, iar Caragiale, la ediția 
„Teatru” din acelaşi an. 

Amândoi au trăit cu ideea că teatrul 
e o lume, dar și că lumea e un teatru. 
Adolescenţa le-a fost marcată de teatru. 
La 14 ani, Eminescu se atârna de o 
„căruţă cu paiaţe” și pleca în lume. Așa 
cred că începe aventura existenţei sale. Și 
Eminescu și Caragiale au fost sufleuri și 
copiști. Au urcat pe scenă. Amândoi au 
fost pentru o scurtă vreme revizori 
școlari. Au suferit pentru sărăcia școlii în 
clasele sociale de jos, clase sociale din 
care chiar ei se ridicaseră. Rapoartele lor 
despre starea școlii rurale românești 
prezintă adesea situaţii tragice. 

Eminescu se avânta cu mare 
voluptate în comentarii la opera lui Kant 
și Schopenhauer. în capilarele poemelor 
eminesciene urcă sevă kantiană ce dă 
vigoare. 

Caragiale caută cu aceeași mare 
voluptate în stradă, la berărie, în tren, la 


cafenea. Caragiale ascultă spiritul 
mahalalei și, să-i facă în ciudă lui 
Eminescu, îi spunea: „Mare moftangiu și 
Kant ăsta al dumitale!” 

FORMELE FĂRĂ FOND - 
CEA MAI MARE BĂTĂLIE 
CULTURALĂ 
ROMÂNEASCĂ 


într-unul din celebrele sale aforisme 
Nietzsche susţine că, dacă vrei să te 
cunoști mai bine, e bine să vezi ce se 
repetă cu o anumită periodicitate în viața 
ta. Vei avea o revelaţie a destinului. Din 
numeroasele teme posibile de pus în 
discuţie la o așa de importantă zi, am 
optat pentru 

evocarea pe scurt, în date și semnificaţii 
esenţiale a celei mai mari teorii culturale, 
sociologice, economice, ideologice și în 
ultimă instanță, literare, estetice: 
renumita teorie a „formelor fără fond”. 
Mult mai adevărat, mai exact si mai 
eficient ar fi să o numim „bătălie”. 

Dacă în alte culturi există o „ceartă”, 
o „confruntare” permanentă între ceea ce 
e vechi și ceea ce e nou, în cultura 
română există, reluată în numeroase 
ipostaze, în epoci diferite o bătălie a 
„formelor occidentale” cu  „fondul” 
autohton, organic, o bătălie inegală, cu 
învingători  imprevizibili, în forme 
surprinzătoare. Este o bătălie fără 
pereche în cultura română, de o 
spectaculozitate care provoacă jocul 
fosforescent al ideilor. Indiferent cine a 
învins, mereu societatea românească a 
avut de câștigat în calea ei inexorabilă 
spre modernitate. Prima ipostază a 
bătăliei este cea istorică, exprimată în 
structura etnogenezei române. Formele 
latinităţii au învins, într-o bătălie care a 
durat aproape două veacuri, fondul dacic. 
Astfel s-a conturat primul paradox în 
cultura română (idee, Sorin 
Alexandrescu): am devenit o insulă de 
latinitate într-o mare slavă sau maghiară. 

Formele  latinităţii, având apoi 
câteva secole la dispoziţie, s-au așezat, au 
rodit, au biruit devenind ele însele fond 


organic, rezistent la toate intemperiile 
istorice care au urmat. „Formele” slave, 
germane, maghiare fanariote care au 
urmat vreme de un 

mileniu si ceva nu au mai biruit. Fondul a 
fost mai ] 
puternic. 

Din momentul în care apare „Ispita 
Occidentului” (G. Călinescu), din primele 
decenii de după Revoluţia lui Tudor 
Vladimirescu (1821) până la domnia lui 
Al. I. Cuza, apar și primii teoreticieni care 
observă dureroasa ruptură dintre formele 
occidentale împrumutate ca să asigure 
modernitatea statului român și fondul 
românesc vechi, agrar, feudal, care 
ilustra ceea ce T. Maiorescu numea 
„barbaria orientală”. 

Primii care au observat fenomenul și 
au găsit cu cale să se implice au fost 
pașoptiștii Heliade, Alecu Russo, M. 
Kogălniceanu, V. Alecsandri. Românii au 
avut o istorie ușor atipică. Nu au 
participat efectiv la edificarea civilizaţiei 
modeme, lucrarea lor în istorie seamănă 
mai mult a veghere la hotarele Europei. 
Când au avut ocazia și puterea să se 
întoarcă în marea familie occidentală, să 


refacă unitatea dintâi a latinităţii, au 
aplicat legile bune care funcționau în 
Franţa și în alte ţări. Dacă acolo legile 
funcționau pentru că erau rezultatul unui 
proces îndelungat de  adecvare la 
realitățile naționale şi istorice, aici, în 
Muntenia şi Moldova, aplicate mecanic, 
ele intrau în conflict cu un fond rezistent 
„ca piatra” (P. Ţuţea). 

Din păcate, s-a procedat la fel cu tot 
ce era verificat în timp ca viabil, demn de 
a fi păstrat, de consolidat, și înlocuirea 
aproape mecanică cu noile 


83 
VIOREL COMAN 


legi copiate din Occident. Formele fără 
fond exprimă această dureroasă ipostază 
a implementărilor, de cele mai multe ori 
în confort procustian, fără să se accepte 
salvarea memoriei istorice, a ceea ce e 
bun românesc, verificat si confirmat de 
istorie. Ca urmare, pentru multă vreme 
fondul autohton se va situa mereu în 
divorț cu formele de împrumut, 
productive în Occident, căci erau rodul 
unor procese îndelungate, mai greu 
acceptate aici deoarece păreau grefate. 
Analizând evoluția culturii române în 
secolul al XIX-lea, Lucian Blaga face 
distincția între cele două mari influențe: 
cea franceză, în perioada pașoptistă și cea 


germană, în timpul domniei regelui Carol 
I. Influenţa franceză predispune la 
imitație la copiere a formelor - în fond, o 
formă de plagiat istoric. Să ne amintim că 
Valahia era si atunci » 
numita adesea „Belgia Orientului”. 

Influenţa germană este mult mai 
complexă. Ea provoacă, susţine și 
dezvoltă creativitatea. Domnia regelui 
Carol I înseamnă și această mare 
schimbare de paradigmă culturală, 
afirmată prin  „Junimea”, susținută 
ideologic de Titu Maiorescu, exprimată 
poetic, și jurnalistic, de Eminescu și, 
dramatic, de I.L. Caragiale. 

în 1868, la începutul construcției 
sale canonice T. Maiorescu publica în 
revista „Convorbiri literare” eseul „în 
contra direcţiei de azi în cultura română”. 

Bătălia cu aspect politic, legislativ și 
administrativ din perioada pașoptistă 
devine acum „teoria formelor fără fond”, 
numite și „pretenţii fără fundament”, 
„iluzii fără adevăr” sau, ușor pleonastic”, 
„stafii fără trup”. 

Maiorescu ridică problema la rang 


n 


de principiu, de „caz”, O 


conceptualizează, O radicalizează, 
provoacă un adevărat scandal ideologic. 
Cel puțin câteva afirmaţii ale lui 
Maiorescu au devenit clasice. Prima: 
„forma fără fond nu numai că nu aduce 
niciun folos, dar este de-a dreptul 
stricăcioasă”. A doua: „Este mai bine să 
nu facem o scoală, decât să facem o 
scoală rea”. A treia: „înainte de a avea 
învăţători sătești, am făcut școli prin sate, 
înainte de a avea învăţători capabili, am 
deschis gimnazii și universităţi și am 
falsificat instrucţiunea publică”. Cine are 
la îndemână „însemnările zilnice” ale 
criticului poate găsi pasajul cu școlile pe 
care dorea să le închidă în cazul în care 
ar fi ajuns ministrul instrucţiunii publice. 
Motivul: lipsa profesorilor de valoare. 
Teribil! 

Concluzia cade ca o ghilotină: „Viţiul 
radical în toate direcţia de astăzi a 
culturii române este neadevărul (...) în 
toate formele de manifestare a spiritului 
public”. Am insistat asupra acestor idei 
deoarece anul 2017 este propus de N. 
Manolescu să fie „Anul Maiorescu”, 
prilejuit de comemorarea unui veac de la 
moarte (17 iunie, 1917). La câte drame au 
apărut în absenţa lui Maiorescu din școli, 
din 


85 


VIOREL COMAN 


universităţi, din librării, este de presupus 
că dezbaterea va avea darul de a asana si 
moraliza spiritul public. Nu vom spune 
„înapoi, la Maiorescu!” ci vom susţine, 
cum s-a mai spus cândva, îndemnul 
„înainte, cu Maiorescu!” 

în observarea efectelor „teoriei 
formelor fără fond” Eminescu este mai 
pragmatic decât Maiorescu. Eminescu 
observă rapiditatea cu care s-au impus 
formele şi „mizeria” care a rezultat: 
„Mediul social și economic în care un 
popor trăiește nu trebuie schimbat peste 
noapte, ci încet, pentru ca oamenii să aibă 
timpul necesar să se adapteze noilor 
condiţii. Dacă reformele și schimbările vin 
ca la noi, cu aruncarea în apă a oricărei 
tradiţii, se ajunge unde am ajuns noi, la ... 
mizerie”. Maiorescu nu respinge formele 
occidentale, ci doar constată efectele, 
formele goale, proliferate la toate 
nivelurile. Singura şansă, vede Eminescu, 
este factorul economic: „Condiția 
civilizației statului este civilizația 
economică”. 

Necazul constă, crede Eminescu, în 
faptul că peste „țara bună”, peste 
„poporul aşezat”, „cuminte şi bun” se 
aşază  „tocmeala proastă”, „Secta 
demagogică” și „negustoria de vorbe”. 


Atunci când formele nu reusesc să 
modifice » 


fondul - și asta se întâmplă mai mereu - 
ele, de fapt, nu reusesc decât să-l irite, să- 
1 trezească din starea lui vegetativă, 
atemporală. Ca atare fondul reacţionează 
și produce forme caricate care se 

observă în mentalități și mai ales în 
limbaj, ca cea mai subtilă cutie de 
rezonantă a socialului.. 

5 


Comediile lui Alecsandri și Caragiale 
sunt cel mai pur produs al acestei situaţi, 
deoarece prezintă efectele spectaculoase 
până la grotesc și monstruos ale 
„formelor fără fond”. Caragiale mai ales 
spune ce devine omul care suportă 
ruptura dintre fond și formă. La nivelul 
comportamentului - o monstruozitate, la 
nivelul conștiinței - un dezastru, la nivelul 
limbajului - o caricatură. 

Românii, ca popor cu civilizaţie 
modernă de împrumut, au la temelia 
literaturii modeme doi comediografi și nu 
voci tragice, cum ar fi firesc pentru un 
popor vechi, din preajma Eladei, cu un 
fond mitic excepţional, suportând senin 
teroarea istoriei. Toate popoarele vechi 
ale Europei au la temelia culturii o 
poveste tragică, mitologică sau istorică. 
Numai noi și, din câte știm, sârbii, avem 


acest blestem, de a avea în matrice 
comicul, caricaturalul. 

Avem, neîndoielnic, geniul 
batjocoririi al luării în tărbacă, al râsului. 
Puterea românului de a transforma totul 
în caricatură este fabuloasă, este, cred, 
fără egal în Europa. Este răzbunarea 
spiritului nesupus, neiertător. 

Daţi românului un mare concept 
politic și lăsati-l două decenii, nu mai 
mult. La final vă veţi îngrozi. Nu rămâne 
piatră pe piatră. Nu comentez felul în 
care a batjocorit comunismul, că și acesta 
își 

merita soarta, dar capitalismul, după un 
sfert de veac, cu ipostaze noi, „de 
cumetrie”, sălbatic, generator de corupţie 
cum neamul nu-și mai amintește să fi 
existat, de sărăcie, ca nicăieri în lumea 
unde capitalismul este semn de 
prosperitate, trebuie reinventat din 
temelii. 

La un alt nivel, conform evoluţiei 
societății româneşti, în perioada 
interbelică tema este dominantă în 
operele lui C. D. Zeletin, C. Rădulescu- 
Motru, Nae Ionescu, Mircea Vulcănescu 
și mai ale E. Lovinescu. Teoria 
„Sincronismului” reia, dintr-o altă 


perspectiva teoria „formelor fără fond”. 

Mai ales după anul 2000, când 
România dezvoltă efectiv o paradigmă 
europeană, s-au  repomit motoarele 
integrării, s-au inventariat disfunctiile, s- 
au identificat continuităţile si a revenit, 
mai amplă și mai ademenitoare ca 
niciodată „ispita Occidentului”. Eugen 
Simion, N. Manolescu, Lucian Boia, H. R. 
Patapievici dezbat tema din diferite 
perspective. 

Pentru prima dată în istoria temei, 
„formele” sunt dorite, așteptate de toată 
lumea. Și tot pentru prima dată „fondul” 
nu mai opune rezistenţă. Dar se cuvine să 
observăm că nu mai avem de-a face cu 
acel fond organic, de la început, care 
reactiva formele ce i se impuneau. 

Este un fond șubrezit și caricat de 
ceea ce i s-a întâmplat în partea a doua a 
secolului al XX-lea. 

Satul românesc, care a ilustrat 
întotdeauna ideea de tradiţie, de fond 
organic, a intrat în al doilea mileniu 
afectat profund de sistemul comunist. 
Clasa muncitoare, idealizată peste 
măsură și formată în cea mai mare parte 
din ţărani dislocaţi și transformați în 
muncitori industriali s-a dovedit un uriaș 
cu picioare de lut. Ea nu mai ilustra nici 


fondul de unde provenea și nu cunoștea 
nici formele spre care se îndrepta. 

Pentru prima dată fondul aștepta de 
la formele noi, occidentale, soluții 
salvatoare. 

Intrarea în Uniunea Europeană a 
fost unul din evenimentele care ne vor 
marca profund istoria. Nu acum si nu aici 
inventariem beneficiile acestui eveniment. 
Dar se cuvine să fim fini observatori ai 
momentului, să identificăm fenomene şi 
mentalități care se desfășoară chiar sub 
ochii noștri inexplicabil inocenți. în primul 
rând românii caută locuri cu „forme” deja 
realizate și nu mai vor să audă de cele 
imperfecte de acasă. Nici măcar nu mai 
vor să se implice în corijarea lor. 

Toate conceptele care înnobilează și 
justifică civilizaţia în Uniunea Europeană 
au la noi semantica imaginată, 
subiectivizată până la inacceptabil. 
Libertatea, democraţia, justiţia, ideea de 
afacere, profit... sunt cuvinte pe care 
fiecare le înțelege cum îi convine. 
Libertatea de expresie, atât de jinduită, a 
devenit, dintr-o mare șansă spirituală, 
doar dreptul de a huli, de a insulta. 

Statisticile europene (ne) sunt 
umilitoare. Cei mai mulţi copii care nu 


mai cred în școală sunt la noi. încă o 
vreme în acest ritm și ajungem la 
statisticile ultimului mandat al lui Spiru 
Haret!... 

Au mai apărut, mai mult ca 
fenomene de excepţie, îmbogăţiţi! fără 
bosă. Ar fi bine să amintim, ca un 
avertisment, un text din Eminescu: 
„elitele înaltă națiunea, iar clasele 
superpuse o prăbușesc”. Tot ce se 
întâmplă cu medicii, cu muncitorii, cu 
elitele noastre e un fenomen de tranziţie. 
S-a ajuns la situația paradoxală nouă în 
istoria noastră: formele europene mai 
mult fascinează și cheamă spre ele, decât 
vin și „lucrează” asupra fondului. 

Idealul ar fi să existe forme cu fond. 
Când se va împlini acest fapt vom încheia 
o mare etapă în istoria culturală a 
neamului. Atunci vom fi deplini și întregi 
într-o Europă văzută și ca o casă a 
noastră. Atunci ne vom împăca frumos cu 
noi înșine. 

Dar, vorba cuiva, hâtru de la butucul 
limbii române: până atunci va mai curge 
multă apă pe Dunăre!... 

EMINESCU - PORIREIUL 
REVIZORULUI ȘCOLAR LA 
TINEREŢE 


în urmă cu 130 de ani, pe 18 iunie 
1875, Mihai Eminescu Îi scrie lui Titu 
Maiorescu, pe atunci ministru al Cultelor 
și Instrucţiune! Publice, confirmându-i că 
primește „bucuros funcţia de revizor 
școlar, peste districtele Iași și Vaslui”. La 
25 de ani și câteva luni, Eminescu își 
reprezenta exemplar obligaţiile pe care le 
va avea în noua 

responsabilitate: „Punctul meu de vedere 
este că aș intra în contact cu populaţia 
rurală, singura care mă interesează 
îndeosebi. Cred că as fi în stare de a vă da 
relaţii fidele asupra stărei și traiului ei, 
precum asupra marginilor între cari ar fi 
cu putință a se lărgi sau a se adânci 
învățământul primar”. 

Fusese până atunci elev, student, 
bibliotecar, funcţionar, hoinar mândru 
prin Moldova, Bucovina și Transilvania, 
actor, copist, zilier... Făcuse de toate, 
parcă ar fi vrut să epuizeze domeniul 
posibilului... Publicase zece poezii în cea 
mai prestigioasă revistă literară a vremii, 
„Convorbiri literare”. 'Tot aici, publicase și 
un basm cult și o enigmatică nuvelă 
fantastică. 

Cu câţiva ani înainte, în 1872, Titu 
Maiorescu, vorbind de o „naștere sau 
renaștere literară” îl așezase imediat 
după Alecsandri în ierarhiile literare ale 
vremii ca „un om al timpului modem, (...) 
poet, poet în toată puterea cuvântului”, 
sugerând concluzia din 1889: „va face 
epocă”! După un mic scandal cu 
nelipsitele iritări politice, este scos din 
funcţia de director al Bibliotecii Centrale 
din , 

Iasi. La Cernăuţi, în urmă cu un deceniu 
Copil Aind ce al Mare (buci Si 
mândrie era să 


bibliotecarul lui Aron Pumnul. Era fericit 


să locuiască poetic într-o bibliotecă. 

înainte de Borges, credem că 
Eminescu ar fi putut să numească o 
bibliotecă, Lumea... 

Și acum, iată, prin grija lui 
Maiorescu, o ofertă pe care o acceptă cu 
mândrie: revizor școlar pe două din cele 
mai mari și mai grele judeţe ale Moldovei. 

„Experienţa de revizor școlar va fi 
unică și benefică atât pentru poetul, cât și 
pentru publicistul Eminescu. Pentru 
aproape un an, căci după unsprezece luni, 
în 4 iunie 1876, este suspendat, va 
cunoaște realitatea dură a scolii rurale 
românești. , Î » 


Pentru un an, bibliotecă-i va fi „Lumea” 
românească din „sotunele” Moldovei. 

Din iulie 1875, până în iunie viitor, 
amână toate proiectele. La „Convorbiri 
literare” nu a avut timp să publice nici o 
poezie. în presă, publică doar câteva 
articole. Cine zăbovește pe manuscrisele 
orânduite de Perpessicius înţelege că, în 
ordinea creaţiei, laboratorul poetic e ceva 
mai sărac. 

Deși avea lada de zestre plină de 
manuscrise, în stare gemândă de 


proiecte, totuși în acest an șlefuiește doar 
câteva capodopere pe care le va publica 
de-abia în septembrie 1876: „Melancolie”, 
„Crăiasa din povești”, „Lacul”, „Dorinţa”. 

E semn că ia oferta maioresciană ca 
pe o mare provocare, mai ales că 
revizoratul său coincide și cu o perioadă 
importantă de reformă a învățământului 
primar rural, de reorganizare și 
redefinire.. 

De plătit, e, orice s-ar spune, foarte 
bine plătit. Cei 500 de lei noi pe lună 
însemnau, la vremea aceea, o sumă 
realmente considerabilă. 

încă de la început se cuvine să 
punctăm o viitoare concluzie. 


Cine cunoaște istoria învățământului 
J 5 

românesc, cel preuniversitar mai ales, 
înțelege că până la Spini Haret, la 
începutul secolului al XX-lea, nu avem un 
cap mai bine organizat, o minte mai 
strălucitoare care s-a aplecat cu o mai 
mare gravitate și cu o mai mare forță a 
diagnozei asupra dureroasei istorii a școlii 


ca Mihai Eminescu. 

Si încă ceva, cine caută în textele 
eminesciene scrise în această perioadă 
găsește suficientă substanţă pentru a 
pune în discuție complexa problemă a 
calităţii învățământului, problemă care și 
azi și mereu își va căuta rezolvare. 

în celebra  „Viaţă...”, George 
Călinescu menţionează: „atâta clarviziune 
pedagogică și socială și spirit 
administrativ încât acest an (de revizorat! 
- n. n.) reprezintă pe o suprafaţă mică, în 
istoria învățământului rural înainte de 
Haret, cel mai ridicat nivel al conștiinței 
culturale naţionale”. 

Toţi cei care cunosc bine spiritul 
biografiei lui Eminescu recunosc că 
perioada revizoratului e una nu numai 
specială, ci și distinctă. Pentru prima 
dată, după o perioadă de șapte-opt ani 
coboară la temelia de atunci a realităţii: 
satul românesc. ; 

Acumulează suficientă experienţă. 
Altă descindere în social nu va mai avea. 

Cunoaște, mai întâi pe propria piele, 
politica vremii. începând de acum, 
condeiul de gazetar se va înroși ori de 


câte ori va scrie despre adversarii politici. 

Stătuse ani buni în băncile școlilor și 
amfiteatreîor și bibliotecilor din Cernăuţi, 
Viena și Berlin. Pretutindeni, în grupurile 
de români, nu rămăsese nimănui 
indiferent. Maiorescu, în portretul pe care 
i-l face în „Eminescu și poeziile lui”, 
notează: „era omul cel mai silitor, veșnic 
citind, meditând, scriind”. De aceea și 
oferă postul de revizor: „pentru a stărui 
cu limpezimea spiritului său asupra noilor 
metode de învățământ”. 

Să încercăm un portret al revizorului 
școlar la tinereţe. 

Mai întâi e foarte harnic, chiar 
neobosit, ia totul în serios, chiar în grav. 
Face totul cu o sârguinţă care azi nu 
poate să fie decât exemplară. Colindă 
Moldova cu trăsura sau pe jos, din sat în 
sat, dorind să vadă școala, să cunoască 
învățătorii, elevii, să discute cu primarii, 
notarii, preoţii. 

Are acum un spirit de organizator pe 
care nimic din experienţa lui oarecum 
tulbure și boemă de până acum nu lasă să 
se întrevadă. 

Drumurile sunt rele și obositoare. O 
toamnă, o iamă și o primăvară colindând 
două judeţe, luptând să schimbe ceva... 

Când îl revedeau, după perioade mai 
lungi de absenţă, junimiștii, în spiritul lor, 
glumeau inocent: 

„Eminescule, poete, 

Umblai în cabriolete 

Luni întregi din sat în sat, 

Școlile de inspectat. 

Ca nalt revizor școlar 

Stai în gazdă la primar 

Și cu primăriţele 

Iti încurcai itele“. » » 

Evident, mici corozive ale caracudei 
junimiste. Eminescu avea altă treabă. 

Pentru prima dată înfruntă o 
realitate esenţială: satul românesc. Nu 
are nostalgia copilăriei. Nimic liric în tot 
ceea ce prezintă. Natura nu-l 
interesează. Nimic pitoresc nu scapă în 
însemnări. Nu are ochi pentru ceea ce-i 
evoca în aceeași perioadă, aceeași lume, 
în lungi taifasuri, lon Creangă. întreaga 
energie a analizelor sale este calibrată 
numai pe zona relaţiei școlii cu 
administraţia locală. 

Referirile cele mai frecvente: soarta 
fiilor de ţărani; răzeșii, mândria satelor 
Moldovei si fiii lor rămași fără știință de 
carte, primari și notari lacomi, 

iresponsabili care vedeau în fiecare copii 
care se trage la carte, un viitor adversar... 

în unsprezece luni a expediat 
ministrului peste optzeci de documente de 
analiză, sinteză, informări, statistici, 
studii. 

Toate sunt gândite şi scrise de 
revizor. Adesea se vaită că nu are nici un 
ajutor; este curier, copist, registrator, 
administrator, examinator etc. A făcut 
aproape săptămânal inspecții tematice, a 
bătut cu piciorul, cum se zice, satele, a 
zăbovit în clase friguroase și întunecoase, 
bune pentru orice, numai pentru, școală 
nu, a căutat mereu cu încăpățânare 
gunoiul de sub preș ascuns în grabă și cu 
voioșie de vreun învăţător care auzise că- 
1 va călca revizorul... 

Pentru un primar „școala părea că 
nici nu există”, căci localul e „mizerabil”. 
în altă comună, „primarul face 
necalificabile șicane învățătorului” deși, 
conform legilor de atunci „puterea sa în 
comună are oarecare margini”. Cu revoltă 
bine temperată, revizorul notează sec: „în 
școală, domnul notar își păstrează 
curechiul și nutrețul pentru vite. Toate 
acestea sub ochii d-lui primar”. 


Cu disperare cere intervenţia 
ministrului ca un primar să achite salariul 
unui învăţător. Primarul refuză fără nici 
un motiv. 

Primarilor le cere o mai bună 
administrare a școlii. Cere lemne de foc 
aduse la timp în școală, 

bănci școlare, salarii întregi, date la 
vreme învăţătorilor. 

într-o şcoală, elevii sunt lăsaţi 
singuri cu zilele. în alta, elevii muncesc pe 
pogoanele învățătorului. Un primar refuză 
să repare şcoala. Pretutindeni se 
interesează şi analizează calitatea 
activităţilor didactice. Se interesează de 
elevii înscriși, câţi vin la școală, câţi nu 
vin, de ce absentează. Se încheagă în 
final, după lectura celor câteva pagini ce 
compun bibliografia exhaustivă a temei, o 
viziune modernă asupra educaţiei 
naţionale. 

Școala ca „prioritate naţională”, 
acest principiu sănătos și productiv, 
tensionant, văzut ca povară azi, salvator 
mâine, a fost mai întâi sugerat de 
Eminescu. 

Nevoia unei publicaţii naționale care 


să prezinte numai problemele școlii și 
care să ajungă și în ultima „cotună” a 
României a fost cerută de Eminescu: 
„lipsa unei foi învăţătorești în România se 
simte la fiecare pas“. 

Nevoia ca, în școlile rurale, să se 
întemeieze biblioteci cu manuale si cărți 
de interes didactic, tot în rapoartele 
revizorului către ministru găsim. 

Acestea şi multe altele, atunci 
priorităţi, de atunci încoace, mai bine sau 
mai rău rezolvate... 

Deși, de la reforma lui Cuza, 
învățământul primar era obligatoriu, iată, 
la zece ani de la întemeierea legii, 
obligativitatea e „o curată iluzie”. 

în ceea ce privește calitatea 
învățământului: „impresia generală care 
mi-au facut-o școalele rurale din acest 
judeţ a fost rea. Pretutindenea, frecvenţa 
mică și incuria administrativă mare.(...) 
Atât mediul social cât și administraţia fac 
ca școala să fie aproape un lucru de 
prisos”. 

Hărnicia revizorului este exemplară. 
Prezintă ministrului liste întregi cu 
„plase”, comune, „cotune” pe care le 
inspectează. Când face lucrări de sinteză, 


oferă ministrului modele de lucrări 
statistice. 

E mereu înglodat în treburi și i se 
pare că „fișa postului” e prea complicată. 
Mereu călătorește. Un asemenea ritm de 
muncă socială nu avusese niciodată. 

Cu ocazia consiliilor pedagogice de 
început de an școlar, Eminescu îl 
cunoaște pe Ion Creangă, institutorul 
„înzestrat de la natură cu darul de a 
instrui”. Prietenia cu institutorul Creangă 
îi aduce revelaţia povestitorului Creangă. 

Să se observe un lucru esenţial: Ion 
Creangă publică la „Convorbiri literare” 
poveștile, basmele și nuvelele sale numai 
câtă vreme Eminescu este cu el în Iași şi- 
1 zorește să scrie și să publice. 

Eminescu îl impune conștiinței 
publice pe Creangă. De asemenea, fie în 
consilii, fie în articole recomandă 
abecedarul scris de Creangă împreună cu 
lenăchescu, numindu-l „cel mai bun 
abecedar român”. 

Pe 4 iunie 1876, prin decret 
domnesc sunt înlocuiți opt revizori 
şcolari, trei din Muntenia şi cinci din 
Moldova. Printre ei, Mihai Eminescu. Este 
înlocuit cu o persoană de o sclipitoare 


micime. 

Totuși, continuă să publice cronici la 
unele cărți de interes didactic. Este 
mâhnit de otrăvurile contemporanilor. 

Rămâne cu iubirea Veronicăi și cu 
marea prietenie a lui Ion Creangă. Nu e 
puţin. în august, de Sf. Maria, mama, 
„dulcea mamă” începe să-l cheme „pe 
freamătul de frunze”. 

Se încheie astfel o nouă experiență 
socială cu repercusiuni excepționale 
asupra gazetarului şi omului politic. 

Activitatea de revizor şcolar a lui 
Eminescu trebuie privită ca o activitate - 
pattern, la care să se raporteze, în literă 
și în spirit, toți cei care acced sau vor să 
acceadă la această demnitate publică. 

Cele câteva sute de pagini de 
documente trebuie studiate de orice 
profesor care, într-un anumit moment al 
carierei, optează pentru acest tip de 
demnitate profesională. 

Există foarte puţine destine 
exemplare care să sfințească funcţia, să-i 
asigure aura de responsabilitate şi 
gravitate pe care, de fapt, o are. 

Evident, Eminescu este unul, dar și 
unicul! 

MIEZUL ȘI COJILE, SAU DESPRE 
CALITATEA EDUCAŢIEI ÎN 
TEXIELE 
EMINESCIENE 


De ceva vreme, un concept bântuie 
stingher prin  cancelarii: calitate în 
învățământ. După un oarecare puseu de 
semantizare în 2005, acum, la jumătatea 
lui 2006, cuvântul pare deja golit, obosit, 
secat. Armat cu idealuri educaţionale și 
mai ales cu criterii clare de finanţare, 
acest concept ar fi urmat să 

lucreze spornic în sistem, să facă ordine, 
ca un principiu salvator. Așteptările au 
fost mari, dar tăcerea care a urmat i-a 


adus numai necazuri. 


înșă ceea ce miră pe orice 
cunoscător al istoriei învățământului 
românesc este ușurința cu , pă 


care s-a vorbit în ultima vreme despre 
„calitate în învățământ"- ca și când acum, 
pentru prima dată, se formulează în 
românește ideea de calitate în educaţie. 
Cei care au iluzia că inventează lucruri 
noi spun, de fapt, ușor altfel, lucruri 
elementare. 

E deja o prejudecată ce vine din 
ignoranță, (ca să nu spunem că vine din 
incultură). De fapt, citite cu atenţie, se 
observă Ușor că toate legile 
învățământului românesc, din 1864 până 
azi, au avut fie clar exprimat, fie implicit 
conturat conceptul de calitate pe baza 
căruia ele își întemeiau structura și 
principiile. Ne propunem să arătăm că 
vectorul central al activităţii lui Eminescu 
în învăţământ, în calitate de revizor școlar 
sau megatema scrierilor sale pedagogice 
este tema calităţii învăţământului, 
evident, raportată spiritual „legii 
instrucţiunii” din vremea sa. Această 
situare față de problemele şi idealurile 
școlii fac absolut îndreptățită observaţia 
lui G. Călinescu: Eminescu e un spirit 
preharetian. 


La 1864 „calitate” în învățământul 
românesc. , 

însemna: realizarea abilităţilor 

intelectuale sumare - 


cițitul și scrisul, orientarea realist 
științifică a continuturilor învăţării si 
asimilarea unor valori ; 3 ; 

morale... Vreme de opt ani, între 1875- 
1883 în publicistica și în caietele lui 
Eminescu sânt numeroase texte care pot 
forma substanța complexă a unei 
adevărate concepții modeme despre 
educaţie, în mod cert, prima concepţie 
modernă românească despre şcoală ca 
instituție naţională în secolul al XIX-lea. 
Textele eminesciene despre educaţie 
scrise între 1875 și 1881, între „timpul 
trăirii”, ca revizor şcolar și „timpul 
reflectării”, ca ziarist, se armonizează, se 
luminează reciproc formând prima 
lucrare românească despre calitatea în 
învățământ la zece-cincisprezece ani de la 
aplicarea primei legi a instrucţiunii 
publice în România. 

Procesele-verbale ale revizorului 
Eminescu sunt notații seci, dure, care 
compun o fotogramă a realului şcolii 
româneşti după zece ani de aplicare a 


„legii instrucţiunii”. Punând cap la cap 
toate rapoartele către ministru, se 
formează, pe câteva zeci de pagini, un 
veritabil reportaj în infernul social rural 
românesc. Este evocată o realitate care 
confirmă în spirit teoria lui Maiorescu 
despre „forme” în căutarea „fondului”. 

E, în tot ce face, riguros și grav. 
Inventarul  disfuncţiilor este dureros. 
Primarii care răspund de dotarea școlii 
sunt incapabili să înţeleagă rostul 
educaţiei. Corpul profesoral e delăsător. 
Peste tot, „neamul nevoii”, în școală, 
metode didactice primitive. Revizorul nu 
face nici un compromis, 

pune degetul pe rană. Dovedește o mare 
putere de a diagnostica și de a vedea 
izvorul răului. Dar nu numai viaţa școlii în 
relație adesea tragică, din păcate, cu ceea 
ce înseamnă comunitatea locală, ci și 
metodele folosite de învăţători, calitatea 


acestora. 

Incheindu-si revizoratul nu i se 
încheie si » » pasiunea pentru școală, 
POR educaţie. Epoca revizoratului a 

st ca o iniţiere. Din 1876 până în 1883 
nu e problemă a educaţiei prezentă în 
presa momentului față de care Eminescu 
să nu-și formuleze opinia. Ipoteza lui 
Perpessicius se confirmă: Eminescu avea 


vocaţie didactică. ] 

Eminescu vede si binefacerile 
educaţiei si, spirit analitic fiind, cu 
puterea de a diagnostica și de a vedea 
esenţialul, scrie: „Binele de mâine al ţării 
atârnă mai mult de starea de azi a 
scoalei”. Eminescu > 


își pune singur întrebări grele, întrebări 
pe care nimeni nu și le pusese încă în 
neamul românesc. Răspunsurile, pline de 
învățăminte sunt valabile și azi, 
obsedante, după cinci sferturi de veac: 
„cauza  relei  frecventări nu este 
aversiunea poporului nostru contra 
școalei, ci sărăcia. Toţi oamenii cu o 
oarecare neatârnare economică își trimit 
copiii la școală cât de departe fie”. Chiar 
dacă nu mai e revizor școlar din iunie 
1876, tensiunea interesului nu scade 
niciodată, în paginile ziarelor la care a 
publicat Eminescu, printre  banalităţi, 
scandaluri, polemici, știri, adică prin tot 
acel „noroi greu al prozii” care 
garantează 

cenușiul realului, dai deodată, ca de un 
luminiș, de articolele lui Eminescu. Eşti 
surprins de noutatea tonului: armătură 
filozofică, perspectivă europeană, harul 
formulărilor memorabile... Nicolae lorga, 


M. Eliade, G. Călinescu, C. Noica vor 
continua în același spirit. 

Dacă prima ipostază, aceea de 
revizor școlar este de a lua act de 
realitatea școlară românească în care 
„lucra” legea instrucţiunii publice, a doua 
ipostază pe care vrem să o evocăm este 
aceea de analist al manualelor școlare. 

într-o comisie formată sub 
semnătura regelui Carol I, Eminescu, N. 
Culianu, străbunicul lui loan Petru, și 
Vârgolici formau tripleta care aproba 
manualele alternative pentru 
învățământul secundar din judeţele Iași și 
Vaslui. Şi atunci ca și acum, piaţa 
manualelor era plină. Unele erau scrise 
de „autori proşti”, într-o „limbă 
imposibilă”, cu o „ortografie rea” 
Eminescu crede că cel mai bun manual de 
citire pentru şcolile din Moldova e 
„Povăţuitorul la citire” al lui Creangă și 
lenăchescu. 

A treia ipostază e formată din textele 
eminesciene despre educaţie. Actualitatea 
acestor texte este în afară de orice 
îndoială. Rareori în presa românească a 
secolului al XIX-lea găsim exprimate 
atâtea adevăruri de o modernitate 
europeană. Eminescu nu a lăsat un tratat 
despre educaţie. Chiar 

dacă fragmentarismul este evident, aceste 
texte dezvoltă, totuși, originalitate. 

Sunt texte de o actualitate ce îl 
așază lângă marii gânditori în domeniu: 
„Calitatea celor știute stă în proporţie 
inversă cu cantitatea” căci „Elevul e un 
hamal care-și încarcă memoria cu saci de 
coji ale unor idei străine sub care geme”. 

„Școala, consideră pedagogul 
Eminescu, n-ar trebui să fie o magazie de 
cunoștințe străine, ci o gimnastică a 
întregii individualităţi a omului deoarece 
„caracterul unei școli bune e ca elevul să 
înveţe în ea mai mult decât i se predă”. 

Cine ar avea curiozitatea si tihna de 
a relaţiona spiritul acţual al așteptatei 
legi privind calitatea învățământului si 
textele eminesciene ] » 
despre educaţie ar avea surpriza de a găsi 
excepţionale similitudini. 

între instrucţie și educaţie Eminescu 
opinează că „atribuţia de căpătâi a școlii 
este educaţia”. 

Dilema persistă și azi în echilibrul 
necesar dintre instrucţie și educaţie și nu 
a fost reglat încă în ultimii cincisprezece 
ani. 

Asupra  formulărilor pe care le 
considerăm clasice, dar și a altora care nu 
au fost citate aici ar trebui să mediteze 
toţi cei care ţin în mână catalog și cretă si 


să dezvolte o adevărată hermeneutică a 
pedagogiei eminesciene, să înveţe mai 
bine arta aspră și grea, mare și 
devoratoare, de a fi educator. 

Nu trebuie să fii chiar un specialist 
în eminescologie ca să-ţi dai seama de un 
lucru nefiresc: în ultimii ani ceva rău, 
foarte rău se întâmplă operei 
eminesciene. E tăcere și ignorare, e 
neînțelegere. Este evident că pentru o 
vreme românii l-au părăsit pe Eminescu. 
Nu le mai place. Coarda 

mereu întinsă, adesea până la 
insuportabil a sensibilităţii sale, nu mai 
interesează. Românii se simt mult mai 
confortabil în lumea de belferi și 
moftangii a lui Caragiale. E o nouă 
schimbare de paradigmă care va rodi rău. 
Dar asta e o altă poveste. Ca într-un mit al 
eternei reîntoarceri, după un ciclu de o 
sută de ani, se reia, sisific tema crizei 
operei eminesciene. Când multe lucruri 
păreau definitive, bine făcute și temeinic 
rostuite, ne-a fost dat să vedem parada 
vitraliilor sparte. Și, slavă Domnului, 
integrala operei e la îndemâna oricui, 
miraculoasele caiete, jinduite până de 
curând de orice împătimit, sunt, în prima 
lor treime, deja publicate. Şi totuşi... 
Eminescu nu mai e, în viziunea unor 
jandarmi de opinie, decât doar un poet 
local, cunoscut, când mai bine când mai 
rău, doar românilor. El ar mai fi captiv și 
unui anumit timp, ar aparţine doar 
timpului său, secolului al XIX-lea. 
Eminescu, după opinia lor, nu ar mai fi 
avut nimic de spus secolului al XX-lea. în 
secolul XXI este deja un poet prăfuit. 
Eminescu nu mai e, deci „contemporanul 
nostru”, după celebra sintagmă. 
Profetismul său e secat demult. Ar fi fost 
azi Eminescu o falsă sau, dacă nu falsă, 
banală și măruntă legitimare a românilor 


în concertul european? Să fi greșit Tudor 
Vianu când scria „românii îi deleagă lui 
Eminescu sarcina de a-i reprezenta în fața 
lumii întregi?” Greu de dat un răspuns. 
Antieminescianismul de azi, fie răspicat, 

tranșant, fie disimulant ne sugerează 
antieminescianismul începuturilor. E o 
temă rareori investigată și mai ales rău 
diagnosticată. 

Istoria se repetă. Ceea ce se 
întâmplă acum operei poetului, i s-a 
întâmplat și la începuturi. Dar dacă vom 
compara  receptările marilor scriitori 
români, un adevăr se impune: niciuna nu 
e atât de dureroasă, de plină de 
prejudecăţi, minată de crize și de 
neînțelegeri, de răutăţi și mizerii, ca 
receptarea operei eminesciene. Nici un 
scriitor român nu a fost atât de vehement 
contestat în timpul vieţii. Nici unui 
scriitor român nu i s-a contestat harul cu 
atâta încrâncenare ca lui Eminescu. 

Până să fie acceptat ca mare poet, e 
mai întâi negat în totalitate. A scris într-o 
atmosferă ostilă. Primul reflex al culturii 
române a fost de a-l înlătura, de a-l 
respinge ca pe un organ străin. Perioada 


receptării dominant negative durează trei 
decenii, din 1871 până în 1902, și 
cuprinde cei unsprezece ani astrali de 
creativitate, cei șase întunecaţi de boală 
și primii treisprezece ani de posteritate 
literară. Totul începe în 1871, după ce T. 
Maiorescu îl citează pe Eminescu în 
„Direcţia nouă în poezia și proza română” 
într-o primă ierarhie literară, situându-l 
imediat după Vasile Alecsandri, numindu- 
1 „om al timpului modem” și „poet în 
toată puterea cuvântului”, având 
„farmecul limbajului (semnul celor aleși)” 
și se încheie în 1902, după ce Titu 

Maiorescu predă Academiei Române 
celebra ladă cu manuscrisele poetului. 
Holongării eminescianismului vor scotoci 
aici trei sferturi de veac în căutarea 
grăuntelui de aur liric. Şi vor găsi. încep 
să apară primele ediții de postume. 

Cine sunt cei care dezvoltă vreme de 
un sfert de veac antieminescianismul? 
Mai întâi B.P. Hasdeu, apoi Aron 
Densusianu, ziaristul Gr. Gellianu, Anghel 
Demetriescu, Al. Macedonski și canonicul 
de la Blaj, Alexandru Grama. în plan 
secund sunt alţi câţiva cu texte mai puţin 
numeroase dar la fel de agresive: Dimitrie 
Petrino, Andrei Vizzanti, Nicolae Pruncu, 


Nicolae Xenopoi. Cine a mai auzit de ei? 
Au rămas în firidele eminescianismului ca 


mărunti dar violenti J 5 
contestatari. 
într-o tară cu năravuri orientale si 
cu ifose , » 


occidentale, într-o ţară cu un portret 
precar al cititorului de literatură 
modernă, de fapt, o provincie a spiritului, 
cum era România la 1870, contemporanii 
sunt orbiţi de amplitudinea spiritului, de 
fibra morală a ziaristului, precum și de 
limbajul modem al poeziei eminesciene. 
Lor nu le rămâne decât să reacționeze, să 
clipească des, cu uimire și ciudă ca 
bufnițele în lumină. Aparţin istoriei 
literare ca o curiozitate a ei. Nu mai 
prezintă azi nici un interes decât pentru a 
justifica în epocă o criză a gustului literar 
și lipsa culturii modeme. 


110 
II. AVATARURILE EMINESCIANISMULUI 


Mai mult decât o istorie a 
neînțelegerii, este aici o inadecvare a 
gustului literar la modernitate. Este 
singura formă în care s-a marcat la noi, în 
forme polemice și radicale ceea ce 
francezii au numit pentru perioada de 
impunere a romantismului, „cearta dintre 


antici și moderni”. Tensiunea literară, 
celebră în literatura franceză a avut la noi 
în epoca pașoptistă o palidă expresie. 
Emitem ipoteza că această mare tensiune 
literară, hotărâtoare pentru începuturile 
poeziei modeme în Europa, s-a manifestat 
la noi cu adevărat în această mare 
polemică literară pentru impunerea 
poetului național. 

Treizeci de ani de receptare. Un 
„roman” întunecat, dar plin de 
învățăminte. Din 1871, de la afirmaţia lui 
Maiorescu, până la moartea poetului, în 
15 iunie 1889, nu s-a mai scris nici un 
rând fundamental despre opera poetului. 
în primăvara anului 1887 C.D. Gherea 
scrie studiul „Eminescu”. Recitit azi, după 
o lungă perioadă, studiul mi s-a părut mai 
mult lung decât adânc. Dar, recunoaştem, 
este un moment important în receptarea 
lui Eminescu. 

Vrem să oferim câteva citate care 
încă înfioară prin ignoranță. Fiind texte 
rare, preferăm să cităm mai mult și să 
comentăm puţin. Primul care îl atacă pe 
Eminescu este B.P. Hasdeu. Antijunimist 
convins, vedea în societatea lui Maiorescu 
un simbol al răului. Eminescu „a avut 
talent, doar talent, dar e 

departe de a se putea numi un mare poet 
național”. Acest statut îl putea avea doar 
V. Alecsandri. Argumentul este șocant: 
„Aproape nimic nu e original sau măcar 
specific românesc” la Eminescu. Hasdeu 
dă chiar  „reţeta”  eminescianismului: 
„Budismul antic fiert încă o dată în cratița 
nemţească si de acolo făcut ciorbă a treia 
oară într-o oală » 

românească drept hrană proaspătă pentru 


întărirea noilor generaţiuni”. „Glossa”, 
„profesiunea de credință stoică” 
(Perpessicius) sau „catehismul 


pesimismului moral (Ibrăileanu) „poate să 
fie, scrie Hasdeu, un fel de gimnastică, 
dar poezie nu e”. Pentru Aron 
Densusianu, un alt îndârjit adversar, 
poeziile lui Eminescu sunt „o rușine a 
limbii române”. Eminescu este un „strică- 
limbă” și un „strică-versuri”. Poeziile sale 
sunt „momente de inocenţă” iar el, poetul 
e „isteric”, „nebun”, „imoral”, „un beţiv 
de rând”, „veșnic amorezat de femei 
lepădate și de femei răstrăite”. „Spanacul 
Denusianului” (G. Ibrăileanu) continuă cu 
analiza poemului  „Luceafărul”. Iată 
comentariul unui mare profesor 
universitar român al sfârșitului de veac 
XIX: „va să zică ea era cu ochii închiși, 
era cu faţa întoarsă și totuși privea la 
luceafăr și surâdea”. în istoria sa literară 
Eminescu e plasat la „scriitorii mărunți”, 


ilustrând „literatura bolnavă”, căci avem 
de-a face cu „cel dintâi poet bolnav în 
literatura română”. Dar cel mai obtuz 
comentator al poeziei 
IL A VA TARU RILE 
EMINESCIANISMULUI 


eminesciene este canonicul Alexandru 
Grama din Blaj. Omului „cu înfățișare 
înăcrită de consumator de mere 
pădureţe” (L. Blaga) i se năzărise că 
Eminescu devenise „primejdie naţională”. 
în 1891 publică o carte de două sute de 
pagini „Mihai Eminescu. Studiu critic”. 
Aceasta este cea mai întunecată carte 
scrisă vreodată despre Mihai Eminescu. 
Părintele Grama este un clasic al 
ignoranței. Eminescu e „pigmeu”, „cu 
mintea stricată”, e un autor de „cântece 
greţoase”. Cultul pentru Eminescu e 
„Tușinos și periculos”. în „Luceafărul” 
„piticul Eminescu” scrie „bazaconii de 
speriat copiii”. Ignoranța este jenantă: 
„Eminescu n-a fost geniu ci un biet 
versificator de rând, tâmpit pentru lumea 
aceasta”.  Biruinţa lui Eminescu ia 
proporții de catastrofa naţională: „Purtat- 
a bietul român în urma  tristelor 
împrejurări ale timpului destule juguri. 
Purta-am jugul feudalismului și al 
calvinilor,  purtat-au frații noștri de 
dincolo jugul fanarioţilor. Așa rușinos însă 
ca jugul lui Eminescu n-a fost niciunul.” 


Anghel Demetriescu, „profesor de liceu în 
sensul rău al acestui cuvânt” (G. 
Călinescu) publică în 1902 ultimul studiu 
în care Eminescu este contestat. 
Inspirația poetului e  „bolnăvicioasă”, 
cultura e  „superficială”, psihologia 
„morbidă”, stilul, „un haos”, „stilul 
boalei”, iar Eminescu este „ininteligibil”. 
în „Istoria” sa G. Călinescu încheie: 
„Judecăţile lui A. Demetriescu sunt ale 
unui cretin”. 

Dacă mai adăugăm și afirmația 
măruntului Gr.  Gellianu: poezia lui 
Eminescu e „un nămol de greșeli, de 
imagini inexacte, de cuvinte fără sens”, 
tabloul enormităţilor spuse despre 
Eminescu în prima etapă a 
antieminescianismului s-a conturat. în 
linii mari, acesta e grupul de detractori, 
acestea le sunt ideile, acestea 
prejudecățile și mai ales, acestea le sunt 
jalnicele limite.  Vrăjiţi de  călușeii 
superlativelor, românii au ignorat acest 
capitol nefericit al eminescianismului dar 
care, la o lectură atentă și suplă, spune 
ceva esenţial despre schimbarea de 
paradigmă pe care Eminescu a adus-o în 
literatura română. 

Să-ţi duci povara destinului de a fi 


poet ca o fatalitate sau ca un accident al 
fiinţei, să proiectezi fabulos și să șlefuiești 
diamantin, să-ţi întinzi aripile chiar mai 
mult decât limba neamului tău îţi putea 
oferi văzduh, și zilnic, săptămâni, luni, ani 
să ai parte doar de orizontul gălăgios al 
câtorva contemporani apteri și înveninațţi 
de ură și totuși să găsești în tine puterea 
să rămâi liniștit și senin în lucrarea ta, 
iată un tip de tărie, un model de credinţă 
pe care, noi, românii, nu o vom evoca 
îndeajuns niciodată... I-a fost dat poetului 
nostru să fie ca aurul monedelor 
imperiale: când pică în mâna neștiutorilor 
pentru că-l văd prea rar, și pentru că alte 
mijloace de analiză mai subtilă nu au, 
pentru a se convinge că e veritabil, îl 
încearcă mai întâi cu dinţii. , 

Până să fie unic, Eminescu este mai 
întâi atipic. Nu seamănă cu nici un alt 
destin literar românesc sau european. 
Fără îndoială, pentru afirmarea lui 
Eminescu s-a dat o mare bătălie literară. 
A avut în toți acești ani de posteritate și 
adulatori dar și denigratori. Dar, ciudat 
lucru, cine l-a negat, nu s-a înrădăcinat 
mai bine în cultură, cum a avut, probabil, 
iluzia, iar cine l-a adulat, de asemenea, 

nu s-a înălțat mai bine, cum a avut 


impresia. Şi azi este greu să-l situezi în 
istorie deoarece fiecare epocă literară si-a 
dezvoltat identitatea în funcţie de 
Eminescu. Tot ce s-a construit în cultura 
română de aproape un veac și jumătate 
este fie alături, fie împotriva lui 
Eminescu. De aceea nu poate fi înțeles 
doar printr-o „devoțiune muzeală”, după 
formula memorabilă a lui Noica despre 
Goethe, dar poate fi înțeles și încadrat 
mult mai bine studiindu-i opera în 
contextul epocii sale. 

Cine contemplă destinul omului 
Eminescu nu poate să nu identifice o 
dimensiune tragică a existenței. Nu e de 
ignorat faptul că s-a format în atmosfera 
europeană a unor mari universități - la 
Viena si Berlin - si a creat într-o tară cu 
două mici universităţi si cel mult zece 
licee. Să nu uităm că a avut în epocă doar 
câteva sute de cititori de poezie. Să nu 
uităm, de asemenea, că la 1880 România 
nu era decât o ţară de sate și câteva 
târguri cu mahala pe poale. Cine a avut 
chemarea creaţiei în deceniile genezei 
României modeme și-a asumat și tema 
tragică a sacrificiului. în fond, 
Bolintineanu și Alexandrescu, Heliade și 
Bălcescu au avut, într-un fel, biografii 
preeminesciene: damnări, proiecte 
fabuloase, reflexe titaniene, vieţi scurte, 
tragic fulgerate. 

Cinci situaţii paradoxale străjuiesc 


destinul poetic al lui Eminescu. 

Poate că ar fi trebuit să folosesc un 
superlativ, să spun „cel mai mare poet al 
românilor”, cum se obișnuiește, ca un 
automatism, dar în republica poeţilor 
ierarhiile nu contează, nu au nici valoare 
Și nici menire. 

în prima situație paradoxală 
Eminescu este scriitorul român cu cea 
mai scurtă activitate literară: doar 
treisprezece ani veritabili. La aceştia se 
mai pot adăuga cu îngăduinţă primii patru 
ani, din 1866, anul debutului la Familia 
până în anul 1870, anul debutului în 
Convorbiri literare. Sunt anii căutărilor, 
marilor lecturi, fixării temelor si revelaţiei 
stilului. Ultimii șase ani, din vara anului 
1883 până la moarte sunt ani tragici, nu 
au o mare semnificaţie în ordinea creaţiei 
căci, vorba poetului, „organele-s 
sfărâmate și maestrul e nebun”. Dintre 
marii poeţi români moderni, doar Ion 
Barbu îi e pe potrivă. 

în ciuda tuturor aparențelor, deși 
opera dă impresia de masivitate și 
monumentalitate, Eminescu a publicat 
foarte puţin, doar 73 de poezii și câteva 


proze. Acesta ar putea fi al doilea 
paradox. Primele poezii, le publică în 
revista Familia a lui I o s i f Vulcan. 
Miezul de foc al creaţiei a fost publicat în 
„Convorbiri literare" şi în preajma 
năprasnicei boli care l-a frânt, ca să se 
închidă cercul, iarăși în revista „Familia". 

Ocazional, a mai publicat în 
Almanahul Societăţii Academice România 
Jună de la Viena, în 

ziarul Dunărea de la Brăila și în Timpul. 
Câţiva contemporani care i-au stat mai 
mult în preajmă au evocat un Eminescu 
mereu îngrijorat de soarta manuscriselor 
sale, ori situaţii în care acceptă cu mare 
greutate să le publice. Niciodată nu părea 
mulțumit de forma poeziilor. Pentru 
fiecare mare poem a păstrat cu grijă, ca 
martor, zeci de variante. Textul era 
polizat şi  repolizat până  dobândea 
structură diamantină. 

Privind sumarul volumului „Poesii” 
remarcăm că din cele 61 de texte, doar 41 
fuseseră publicate, iar 20, deci aproape o 
treime din sumar, erau inedite găsite de 
Maiorescu în caietele pe care le-a salvat 
după ce Eminescu s-a îmbolnăvit. Printre 
acestea, câteva capodopere care 


ilustrează exemplar eminescianismul şi 
sunt bijuterii ale poeziei modeme 
europene:  „Glossă”, „Odă (în metru 
antic)”, „Trecut- au anii...”, „Se bate 
miezul nopţii”, „Mai am un singur dor”, 
„Veneţia” ș.a. 

A treia situaţie paradoxală: 
Eminescu este singurul poet român care 
nu și-a publicat un volum de poezii așa 
cum și-ar fi dorit. Știm că și-ar fi intitulat 
prima lui carte „Lumină de lună”. Există 
câteva însemnări despre sumar dar e 
vorba de un proiect mereu amânat. 
Volumul „Poesii”, cu mica prefaţă a lui T. 
Maiorescu datată „Decemvrie 1883” s-a 
difuzat la începutul anului 1884. 
Eminescu avea 34 de ani. E nu numai un 
debut târziu, ca la Arghezi 

sau Bacovia, e și opera finală. Iniţiativa 
publicării volumului, alcătuirea 
sumarului, corectura șpalturilor, cu micile 
intervenţii în text, cu retorica savantă a 
virgulelor aparțin în totalitate lui 
Maiorescu. In prefaţă marele critic 
menționează că „publicarea se face în 
lipsa poetului din ţară”. Maiorescu 
recunoaşte că sub farmecul poeziei 
eminesciene „limba română pare a primi 


o nouă viaţă”. De aici sentimentul 
„datoriei literare” de a publica poeziile lui 
Eminescu chiar „lipsite de îndreptările ce 
avea de gând să le facă” pentru ca ele să 
fie „mai ușor accesibile pentru iubitorii de 
literatura noastră”. Pe lângă farmecul 
tipografic unic - volumul „Poesii” este și 
azi, după 126 de ani, poate cea mai 
frumos tipărită carte de poezii din 
literatura română - acest volum mai are 
un tâlc ascuns, rareori evocat, pe care nu 
s-a pus din păcate mare preţ. 

Cele 61 de poezii nu sunt publicate 
în ordine cronologică, așa cum le găsim 
azi în orice ediţie care are model ediţia 
Perpessicius ci într-o altă ordine, savant 
gândită de Maiorescu. De la 
„Singurătate”, prima poezie a volumului, 
publicată în 1878 la „Criticilor mei”, 
ultima poezie, o inedită găsită de 
Maiorescu în manuscrisele salvate, se 
încheagă o viziune asupra operei 
eminesciene, un comentariu indirect, de 
la  monologul voluptos melancolic al 
primei poezii la tonul ușor pamfletar din 
ultima poezie. La jumătate, o altă poezie 
inedită și până azi 

neînțeleasă: „Se bate miezul nopţii...” 


între primele 30 de poezii și următoarele 
30, un axis mundi al poeziei eminesciene. 
Pe de o parte „visul cel himeric”, pe de 
altă parte căderea în lume, pe de o parte 
revelaţia absolutului prin iubire, pe de 
altă parte evocarea „căilor bătute - 
adesea” pe care „vrea moartea să mă 
poarte”... Prin această așezare în pagină a 
poeziilor T. Maiorescu dă un prim cod 
savant de lectură cum mai avem doar în 
„Joc secund” de Ion Barbu și „11 elegii” 
de Nichita Stănescu. 

Al patrulea paradox: Eminescu a 
lăsat nepublicată cea mai mare operă 
literară scrisă vreodată de un român. în 
celebrele „Caiete” - 15.000 de pagini - s- 
au găsit de zece ori mai multe poezii 
decât a acceptat să publice. Eminescu mai 
mult a proiectat decât a terminat. A fost 
un poet grăbit. A vrut să se exprime total 
sub presiunea teribilă a temelor care se 
cereau scrise. Poate că ar fi reușit dacă ar 
fi avut pacea biologică a lui Goethe și ar fi 
trăit optzeci de ani. A ales să trăiască 
intens, mai mult a ars decât a trăit, încât, 
în pragul dezastrului a avut revelaţia unui 
adevăr înspăimântător: „optzeci de ani 
îmi pare în lume c-am trăit”. 

Al cincilea paradox al operei 
eminesciene ţine de receptarea operei. 
Este un caz unic la noi și foarte rar în 
literatura universală. Vreme de un veac 

postumele eminesciene au sporit enigma 
creaţiei și au asigurat un caracter dinamic 
operei. 

Neacceptate de unii, deoarece nu 
reprezintă voinţa poetului, considerate 
superioare antumelor, deoarece evocă un 
Eminescu genuin și magmatic, postumele 
publicate de Perpessicius și analizate de 
G. Călinescu și I. Negoiţescu au dat o 
nouă dimensiune operei eminesciene. 

Azi, opera eminesciană, cu plinurile 
și golurile ei, cu structurile ei diamantine 
dar și cu însăilările din manuscrise este o 
ipostază a genezei unei mari Opere. Este 
inegal, - ca și natura, dacă vreţi! - dar e și 
inegalabil. 


AVATARURILE 
EMINESCIANISMULUI 


De ceva vreme nu mai căutăm de 
ziua lui nici metafore, nici comentarii 
savante. Nici măcar limbajul adesea de 
lemn al eminescologiei nu ne mai 
tentează. Ne aflăm, trebuie să 
recunoaștem, la ruina unei vechi 
pătimiri... Criza eminescianismului, 
latentă după anii '90, s-a radicalizat în 
preajma anilor 2000. Lumea românească, 
iubitoare de opera celui nepereche, ca de 
un automatism cultural, s-a trezit 

dintr-un somn al clișeelor, banalităţilor și 
superlativelor goale. 

Această trezire la realitate ar trebui 
acceptată cu seninătate și cu 
înţelepciune. Și mai ales cu foarte multă 
luciditate. De fapt, trebuia să ne așteptăm 
la această ipostază. Postmodemismul, 
curent literar la modă acum, nu are nimic 
sfanț, totul e luat în tărbacă, răsturnat, 
întors pe dos, dezmembrat, recompus. S- 
ar putea să fie un timp al marilor 
metamorfoze. Dar asta cândva, peste ani. 

Acum mi-e teamă că cei care au 
nostalgii nu după Eminescu sunt de fapt 
nostalgici, ci mai mult și mai ales după un 
limbaj despre Eminescu. Un limbaj 
mitizant, căptușit cu lirism desuet. Acum 
e o altă ipostază severă și lucidă. Vorbim 
la aniversare aproximativ cum gândim tot 
timpul despre opera sa. E, la urma urmei, 
o formă de sinceritate. 

Vreme de un secol și ceva, în 
conștiința românilor, Eminescu a fost 
unic. Acum i se întâmplă ceva ciudat: a 
devenit poet de serie. Asistăm 
neputincioși la prăbușirea unui mit 
fabulos, probabil cel mai mare mit 
cultural al românilor. încercările de a găsi 
cauzele sunt, deocamdată, sortite 
eșecului. Doar putem intui și aproxima. 

De la un an ia altul, vedem cum se 


stinge, ca o flacără nehrănită. Și în jur e 
doar neputinţă dublată de aluviunile 
ignoranței.  Deceniul începutului de 
mileniu seamănă întrucâtva cu epoca de 
început a 

României modeme. Aceeași poveste cu 
formele agresive și căutarea fondului 
absent, același moft cultural, tot obsesia 
sincronizării culturii române cu spiritul 
occidental... tot „criză mare, monșer!” E 
ca și cum, în cinci sferturi de veac, nu s-a 
întâmplat nimic, în mod normal, ar trebui 
să ne fie conștiința care depune mărturie 
după o experienţa deja trăită. Și totuși... 
Nu e ușor și nici simplu să analizezi 
ce se întâmplă cu mitul Eminescu. De 
fapt, mult mai adevărat e să spunem că 
nu cu el, ci cu noi se întâmplă ceva 
nelămurit, nespus și acest lucru are ca 
efect sporirea indiferenţei noastre faţă de 
Eminescu. Luat „în sine”, ca să operăm cu 
o măsură kantiană, lui Eminescu chiar îi e 
bine. Are opera complet editată, are 
caietele aproape toate publicate; despre 
operă, sunt la îndemâna oricui, în 
biblioteci, analize fundamentale. în orice 
casă de român trecut prin școală în ultima 
jumătate de veac este sau ar trebui să fie 


măcar o carte de Eminescu. 

Dar acum ceva s-a schimbat în rău. 
Este înghesuit prin programe școlare sau 
evocat cu gura strepezită de autori 
mărunți. Adolescenţii, în mod normal cei 
mai atasati ideii de Eminescu, sunt 
nepăsători. Nu le mai spune mare lucru, 
nu le mai e nici model, nici ideal etic sau 
estetic. Să ne fi răvășit atât de mult 
distopia totalitară încât să nu mai putem 

regla distanţa focală faţă de o operă care 
a marcat destinul românilor? 

Suntem într-un moment de 
schimbare â paradigmei culturale. 
Cititorii vor altceva. Au prins gustul 
virtualului, gustul imaginii. Pagina scrisă 
a căzut în desuetudine. A căzut, de 
asemenea, tensiunea lecturilor 
formatoare. S-au desacralizat miturile. 
Cititorul și-a luat cu de la sine putere cel 
mai important drept pe care crede că-1 
are: de a nu mai citi. 

Nevoia de ficțiune este ostoită de 
fidelitatea imaginilor oferite de computer 
sau de televizor. Lumea reală devine 
banală, cenușie și seacă, spațiu al exilului 
și rătăcirii în comparaţie cu splendoarea 
lumii virtuale care satisface, în sensul 
freudian, nevoia de fantasme. 

Adolescentul a devenit un samsar al 
informaţiei care trebuie să producă o 
diplomă, oricum, cu orice chip, cu date 
oferite de-a gata de o memorie străină, 
care oferă totul fără să-ți dezvolte 


sentimentul Consumism, 

fraudei, pragmatism, sunt 

globalizare, marile repere ale 
acestea 

momentului. era marele miracol al 

1 dispărut. Imaginaţia 

se 


atrofiază ca un organ  neexersat. 


Literatura, ca domeniu al frumosului în 
lumi esențiale, nu mai are nicio 
importanţa. Și-a pierdut aura. Textele nu 
mai 

fascinează prin sensul lor. Sensul - ceea 
ce se naște din jocul miraculos dintre 
poezie și imaginaţie - nu mai interesează 
pe nimeni. 

Si totuși, de ce ne e dor de Eminescu 
ca de o patrie pierdută? De ce acceptăm 
cu greu viaţa spirituală fără el? De ce 
reclamăm dureros ca o amputare 
prăbușirea mitului Eminescu? Cine ar 
putea să ne oprească să-l dumicăm în 
cuminecări tainice în liniștea chiliilor 
noastre? Cine ar putea să ne oprească să 
ne adunăm într-un club cu blazon și 
comportament  ritualic?  Eminescienii, 
eminescologii, eminescofilii formează azi 
un club select, dar împuţinat, care-și 
consumă bucuriile mărunte în lecturi 
discrete și gratuite. 

Mitul Eminescu nu mai coboară în 
celula germinativă a firii românilor, acolo 
unde se clădesc opţiunile. Mi-ar fi drag să 
văd că încet, în singurătate, modelul 
Eminescu lucrează, mișcă lumea cu 
fantezia sa. Dar nu se întâmplă așa. Se 


retrage din noi ca în reflux marea, 
lăsându-ne plajele sufletului pline de floră 
poetică agonizând pe pietre și stânci. 
Acum, după cât se poate omenește 
prevedea, ca sa folosim celebra sintagmă 
maioresciană, vom locui o vreme în lumea 
lui Caragiale. Și între timp s-ar putea ca 
Eminescu să devină o amintire culturală, 
un basm cu „a fost odată ca niciodată, că 
de n-ar fi nu s-ar povesti...” 

Zăbovim pe textele cu Nietzsche, 
hoinărim prin Heidegger, degustăm din 
Borges, stăm la taifas cu Nabokov, 
jubilăm cu Marquez, dar când facem 
socoteala, recunoaștem că tot Eminescu 
ne toarce mai bine sufletul. Pentru prima 
dată de la Cantemir încoace, se auzea în 
acest colt de lume un sunet liric 
fundamental. E singurul scriitor român în 
secolul al XIX-lea care ne-a făcut 
contemporani cu marea poezie a lumii. 

Când ai aceste concluzii, nu mai poți 
să accepţi tăcerea care se așază peste 
opera sa ca un smog sufocant și nici pe 
mărunţii nimicologi care se rățoiesc la 
gloria poetului, susținând cu voluptate 
tâmpă că avem de-a face cu un mit 


gonflat. în fond, Eminescu ne-a învăţat 
drumul spre Centru. A rămas, pentru 
români, un simbol al energiei în ofensivă. 

Eminescu a fost foarte eficient în 
vremi de opresiune. Românii s-au adunat 
în jurul lui ca sub un steag de luptă. în 
Transilvania, până la marea unire, opera 
sa „a lucrat” mai mult decât Coșbuc și 
Goga. A fost patria de cuvinte în căutarea 
patriei de pământ. în anii celor patru 
dictaturi, a lucrat subversiv și temeinic. 
Astăzi, în Republica Moldova este un 
reper moral, este ce a rămas din patria de 
cuvinte după ce am pierdut patria de 
pământ. 

E adevărat, a fost omul momentului. 
A trăit într-o vreme în care în România 
totul era de întemeiat. Cu instinct sigur, 
le-a făcut pe toate. Le-a 

rostuit în cel mai rafinat limbaj poetic 
românesc din secolul al XIX-lea. într-o 
literatură dominată de  lăutărism a 
întemeiat specii cu statut de capodoperă: 
nuvela fantastică, romanţa, arta poetică, 
idila, glossa, sonetul, poemul filosofic, 
oda, meditaţia. 

E primul scriitor în literatura română 
modernă care arde etapele. Târziu, după 


jumătate de veac de la stingerea lui 
Eminescu, G. Călinescu va extinde acest 
concept asupra întregii culturi române ca 
un fenomen specific în efortul de 
sincronizare cu spiritul occidental. De 
fapt, sfârșitul veacului al XIX- lea i se 
potrivește numai lui Caragiale. 

„E APUS DE ZEITATE ȘI 
ASFINIIRE DE 
IDEI” 


Căutând informații noi despre 
Eminescu, am avut surpriza să constat că 
în 2009 - caz rar, dacă nu cumva chiar 
foarte rar - despre Eminescu nu s-a 
publicat nimic esenţial. Pentru Eminescu, 
anul a trecut degeaba. Rareori găsești în 
cei 142, de ani de la întemeierea 
eminescologiei un an mai sărman. Nici în 
anii războiului nu a fost atâta pustiu. Nici 
O 

AAU Eh reeden TSSA unii din 
care d am ieșite oar » 


s-a continuat publicarea celebrelor 
„Caiete”. Chiar și editorii s-au cuminţit. 
Nu mai au imaginaţie. E prima dată în o 
sută și ceva de ani când le e teamă că 
Eminescu „nu se mai vinde”. Esteticienii 
s-au consolat. Totul e dejâ vu. 

Nici poeziile antume, nici postumele 
nu mai tulbură pe nimeni. Proza politică, 
obsedanta proză politică în care găsim 
prima și singura „istorie sinceră” a epocii 
sale nu mai interesează. Şi sunt aici 
pagini în care romanticul și visătorul 
Eminescu e mai lucid decât Caragiale!... 
Nici partidele politice nu se mai îndeasă 
la citare. A-l cita pe Eminescu în vreo 
împrejurare înseamnă a da semne de 
demagogie. Doar profesorii mai flutură, 
din tranșei părăsite, sub privirile ironice 
și mirate ale elevilor, steagurile vlăguite 
ale eminescianismului. Şcoala, cred, 
place să cred, - dacă nu cumva trăiesc și 
eu o iluzie - a rămas ultima redută a 
eminescianismului. 

lată, mi-am zis, un fenomen de 
receptare literară ce ar trebui studiat și 
întors pe toate feţele. In fond, momentul 
golului în eminescologie este, în ordinea 
receptării operei poetului, la fel de 
important ca și momentul amplu al anilor 


plinului. Să nu avem iluzii, criza 
eminescianismului este o realitate. 
Eminescu nici măcar nu mai e contestat 
sau negat. Acestea încă ar fi fost un tip de 
discurs, o formă de 

receptare. Ceea ce se întâmplă s-ar numi, 
la prima vedere, tăcere. Dar nu e acea 
tăcere încordată, a  așteptării, a 
suspansului. E mult mai rău. E nepăsare. 
Eminescu nu mai e singular, cum ne 
plăcea să spunem când lucefeream cu 
voluptate, ci singur, neînchipuit de 
singur. S-a împlinit o profeție care m-a 
înfiorat încă de când am auzit-o, în urmă 
cu trei luștri: Eminescu e un poet ce 
aparține secolului al XIX-lea. Pe 
neobservate, lent, cu fiecare an, pentru 
cine avea ochi bun, se vedea cum cultul 
lui Eminescu îşi trăia apocatastaza. 
Eminescianismul intra într-o mare 
hibernare. Cititorul român preferă din 
păcate să clănțănească într-o voioșie 
tâmpă ziare încât îţi vine să citezi de-a 
dreptul și complet, cu litere augustae și 
boldate parabola celebră „Câinele şi 
flaconul” din micile poeme în proză ale lui 
Baudelaire. 


Ceva rău, mult mai rău decât suntem 
dispuși să acceptăm, ni s-a întâmplat 
încât azi am ajuns să nu ne mai 
recunoaștem în Eminescu. Acum celula 
românească nu mai reacționează. 
Eminescu e serie, nu mai e „cap și 
începătură”, cum zicea bătrânul cronicar 
în limba vârtoasă. El se retrage din noi ca 
un reflux metafizic lăsându-ne plajele 
sufletului năpădite de noroaie duhnitoare. 
Momentul e evocat în poemul „Memento 
mori”: „E apus de Zeitate și asfinţire de 
idei”, spune poetul într-un vers la fel de 
genial ca și „Nu credeam să-nvăţ a muri 
vreodată”. 

Tot ce se întâmplă seamănă întrucâtva cu 
un fenomen de lustraţie. Eminescu este 
singurul mare poet român care trăiește 
acest fenomen, în perioada de Ia 
Revoluţie încoace. înțeleg lustraţia în 
sensul ei prim și sănătos, acela de ritual 
de purificare, fără nici o nuanţă 
politicianistă. în urmă cu zece ani ne 
scandalizam pentru o formă de contestare 
a lui Eminescu făcută de câţiva tineri 
scriitori în revista „Dilema”. Au vrut cu 
tot dinadinsul să facă scandal și au reușit. 
Gest sterp și imberb, gândeam atunci. 


Gest simptomatic, spun acum. Aveau în 
contestarea lui Eminescu, ceva din 
năravul învăţăceilor care, neputând să 
dea un rost adânc timpului lor, se apucă 
să deseneze bărbi, să bucleze favoriţi, să 
înșurubeze  lulele fumegoase în guri 
încleștate sau să contureze ochelari și 
mustăţi voievozilor de prin manuale. Era 
ceva între frondă și sacrilegiu. Acum, din 
perspectiva timpului, identificăm în gestul 
tinerilor de la  „Dilema” începutul 
dislocării unui mit, începutul unui sfârsit. 
Vlăguirea verbului românesc despre 
Eminescu este răsplata pentru excesele 
din anii optzeci. Creșterea și descreșterea 
unor mari mituri culturale se face într-un 
timp specific, peste timpul istoric, într-un 
ritm care scapă ochiului adormit. 
Mișcarea pendulului receptării, de la 
marea vogă la marea tăcere, poate dura 
chiar și decenii. Schimbarea gustului 
literar, schimbarea mentalităților și a 

generaţiilor sunt elemente de care trebuie 
să ţinem seama. 

Pentru cei ce nu știu, Omul 
Eminescu era puţin ciudat. Nu știa să 
disimuleze, nu știa decât rareori să 
glumească. Nu avea în faptele și 


gândurile sale nimic balcanic, în sensul 
rău al cuvântului. Nu era șmecher și nu 
era nici descurcăreţ. Nu era ticălos. Nu a 
dus niciodată pe nimeni cu preșul. Nu a 
făcut compromisuri. Era punctual. 
Promisiunea era pentru el un lucru sfânt. 
Lupta pentru o idee parcă ar fi luptat 
pentru un regat. Coloana vertebrală nu i 
s-a înclinat niciodată cu prefăcătorie. 
Când și când se bucura de un pahar de 
vin. Și când era bucuros cânta frumos 
doine. Se zice că avea viers. Când se 
mânia, înjura, dar înjura cu tâlc: „Neamul 
nevoii!”. Doar atât zicea și ofta. Muncea 
mult, până la uitare de sine. Și când i-a 
ajuns mâhnirea la os, și-a blestemat 
propria viaţă. Niciodată pe a altora. Nu-și 
dorea galoane. A transmis vorbe grele 
regelui Carol I, care dorea să îi ofere o 
medalie. Adesea era stângaci şi 
nepriceput și stingher ca albatrosul lui 
Baudelaire batjocorit pe punte de corabie 
de marinari cheflii și glumeţi. Vreme de 
un veac și ceva „a făcut epocă”, după 
expresia lui T. Maiorescu. A fost, să 
recunoaștem, mai ales în postumitate, un 
mare seducător. A ajuns chiar și instanţă 
morala: „Eminescu să ne judece!” spune 
un poet fără noroc din Basarabia. Chiar 
avea ceva de Crist valah, de 


135 


VIOREL COMAN 


profet. A avut apostoli fideli, a urcat 
Golgota limbajului, a oferit 
contemporanilor mari parabole literare și 
politice, a fost mare mânuitor de sabie 
morală... 

Acest Eminescu este și rodul unui 
imaginar colectiv ulcerat. Ni l-am 
imaginat chiar așa cum am fi vrut noi să 
fim și nu puteam fi. Am pus pe umerii lui 
fragili tot ce nu eram noi în stare să fim. E 
aici o formă istorică de tranzitivitate încă 
neanalizată sau un narcisism deviat. Am 
tras de el și de pe dreapta și de pe stânga; 
am tras de el și la Revoluţie și în anii de 
pace. L-am invocat în anii de război (sunt 
mărturii că la Cotul Donului, în 
încercuire, se recita „Doina”!) s-au făcut 
cu el șantiere. l-am aplicat, mai ales în 
finalul anilor optzeci obsedanta metaforă 
caragialiană a „marii trăncăneli”. Dintr-o 
cheie posibilă de interpretare a unui mare 
clasic roman, metafora s-a revărsat 
nepotrivit și halucinant peste receptarea 
lui Eminescu. Este o metaforă scăpată în 
limbaj și mentalități ca un virus blestemat 
din laboratoare secrete. în literatură ca și 
în natură funcţionează legi imuabile. Cine 
le ignoră plătește. 

Cred că am abuzat de imaginea sa. 
Acum Eminescu cere liniștea germinativă 
pe care nu a avut-o niciodată. Să ne 


consolăm cu ideea că au mai trecut prin 
asta și alţi mari scriitori din alte literaturi: 
Shakespeare, Balzac, V. Hugo, 
Dostoievski. Stendhal chiar şi-a imaginat 
cum ar trebui să fie 

cititorul sãu după cincizeci de ani. Orice 
bun cititor, orice observator al 
fenomenului literar remarcă firescul 
receptării marilor scriitori evocaţi. Cu 
tectonica  receptării așezată, liniştită, 
opera lor pulsează ca o inimă sânge 
cultural în conștiința neamurilor. 

Pentru Eminescu începe acum prima 
pace. Este pacea bobului de grâu care, ca 
să  rodească adevărat trebuie să 
încolțească în tăceri. Adică să respecte 
marea metamorfoză a vieţii evocată în 
parabola bobului de grâu de Dostoievski 
în „Fraţii Karamazov”. 

„IA MAI OPRITŢI-L PE EMINESCU 
ASIA!” 


Numai în clasa a Il-a, la Cernăuţi, 
copilul Mihai Eminovici a răspuns 
învățătorului său că vrea să devină poet. 
De fapt, singura profesie pe care 
Eminescu și-a asumat-o a fost aceea de 
jurnalist. Dacă cititorul român de azi este 
oarecum initiat în > poezia eminesciană, 
publicistica poetului este pentru cei mai 
mulţi ca și necunoscută. Credem că eo 
eroare istorică. Doar pasiuni speciale sau 
patimi 

scripturale au format o elită de iniţiaţi 
intr-una din cele mai mari și mai 
complexe teme din cultura română. 

Publicistica eminesciană a fost 
mereu privită cu prejudecăţi. Sub cenușa 
aparentelor efemeride a mocnit mereu 
jarul ideologic, politic sau istoric. De la 
1900 încoace, fiecare partid a tras de aici 
pe turta sa ideologică așa cum i-a 
convenit și atât cât a putut. 

Publicistica lui Eminescu, formată 
din câteva mii de pagini grupate în cinci 
masive volume formează un formidabil 
document de epocă, în mod sigur, cel mai 
important pentru miezul celei de-a doua 
jumătăţi a veacului al XIX-lea. 

Eminescu este primul nostru gazetar 
de geniu. Sintagmei călinesciene „poetul 
național” îi corespunde fără nicio 
ambiguitate, „gazetarul naţional”. Pentru 
că a scos gazetăria de sub umbrela 
limbajului înflăcărat, ușor bombastic, în 
descendență pașoptistă, și a impus 
analiza lucidă, bătălia de idei, campania 
de presă, Eminescu este un întemeietor al 
limbajului publicistic românesc modem. 
Ceea ce publică Eminescu în ziarele 
vremii e cu total altceva decât articolul 
obișnuit de ziar. Marele număr de referiri 
istorice, sociologice, filozofice, politice, 
morale, și de istoria mentalităților fac din 


articolele sale o specie aparte de 
jurnalism, o adevărată „proză politică” 
împănată cu elemente de portret, pamflet, 
citate rare, cuvinte populare. 

Avem de-a face cu cel mai lucid 
spirit românesc al vremii, dar de o 
luciditate diferită de cea a lui LL. 
Caragiale și a lui T. Maiorescu - ca să 
facem referire la ceilalți doi observatori 
nemiloși ai societăţii românești din primul 
sfert de veac de după Cuza. Dacă scrierea 
poeziilor i-a mâncat nopţile, publicistica i- 
a mâncat zilele. Nu e doar o figură de stil. 
După ultimele analize, descoperiri, 
supoziții, Eminescu se pare că a plătit cu 
viaţa pentru ideile sale exprimate în 
presă. Se vorbește în ultima vreme chiar 
de linșaj politic... 

Chiar dacă s-a schimbat conjunctura 
istorică şi litera articolelor rămâne 
captivă vremii sale, spiritul articolelor fac 
din Eminescu un mare „contemporan al 
nostru”, căci multe din articole au aceeași 
actualitate ca și, să zicem, comedia „O 
scrisoare pierdută”, de I.L. Caragiale. 
Poetul nu a putut sta deoparte... Cine nu-i 
cunoaște firea, cine se lasă furat doar de 


imaginea de om singuratic, abstras lumii 
reale, imagine impusă de lecturile 
poeziilor, va înțelege greu aceasta 
implicare totală a poetului. Acum a 
triumfat ceva din puterea de luptător a 
tatălui, imagine niciodată evocată în 
poezie, dar moştenită ca fire în articolele 
politice. I s-a părut că numai așa e un bun 
român și, scria undeva memorabil, „a fi 
bun român nu e un merit, e o datorie”. 
Dar ceea ce dă azi o adevărată 
perplexitate spiritului este altceva. Cine 
zăbovește pe cele câteva 

mii de pagini din „opera omnia” sau chiar 
pe antologii mai noi sau mai vechi de 
„proză politică” eminesciană rămâne 
șocat nu doar de limbajul ziaristului, 
limbaj nou şi modem pentru acea 
perioadă ci mai ales - și asta se vede 
numai din perspectiva timpului - de 
puterea de a diagnostica destinul 
neamului românesc analizând doar viața 
socială și politică a vremii sale. 

Ce altceva poţi să spui despre 
numeroasele articole care par a fi scrise 
nu în urmă cu 130-140 de ani ci, 
surprinzător, chiar aseară, înainte de 
închiderea ediţiei, pentru azi, ediția de 


dimineaţă? 

în ultimul veac și jumătate românii 
au trăit multe. Ca într-o horă a istoriei s- 
au compus granițe noi, - „împărăţii s-au 
prăbușit / războaie mari ne-au pustiit”, 
scrie Blaga - au existat câteva dictaturi, 
un sistem totalitar, o fărâmă de 
democraţie... 

Pe scena politică s-au perindat 
câteva serii de oameni politici jucând, de 
fapt, aceeași piesă. „în prezent le-avem pe 
toate”, ne spune poetul în „Glossa”, dar 
nu doar pe cele trecute ci și pe cele 
viitoare. Aici este miracolul acestor texte. 

Putem identifica în prezent 
adevărurile enunțate de Eminescu la 1880 
ca și când, pentru români timpul a trecut 
degeaba. Povestea este mereu aceeași, 
neschimbată. Eminescu o spune în 
celebra „Glossa”: „Alte măști, aceeași 
piesă / Alte guri, aceeași gamă”. Adevărul 
e că Eminescu „ne-a citit” 

ca popor, în manifestările noastre de 
adâncime, cum la suprafaţă, ne-a citit I.L. 
Caragiale. Dacă analizam filozofia care 
hrănește freatic publicistica eminesciană 
identificăm structura unei matrici 
istorice: modul românesc de a fi în istorie. 


Eminescu a avut puterea să privească 
dincolo de „umbrele (de) pe pânza vremii” 
și a identificat structurile arhetipale, 
acele fenomene de adâncime și de 
repetiție pe care le văd doar marii inițiați. 
Unde omul comun vedea curgere, 
Eminescu vedea „cuibar rotind de ape”, 
unde ceilalti vedeau linia istoriei, 
devenirea, el vedea cercul, eventual 
spirala. Unde contemporanii de orice rang 
vedeau timp vorace, Eminescu vedea 
șarpele devorându-și coada, adică vedea 
semnul unuia din cele mai vechi mituri 
dacice, cu rădăcini indoeuropene. Unde 
contemporanii vedeau progres, evoluţie, - 
adesea primite cu urale caragialești - 
Eminescu vedea  încremenire. Ciudat 
fenomen! în cazul lui Eminescu putem 
vorbi de acces la o spiritualitate pe care 
primul a probat-o. Cu limitele timpului 
său, pe la 1700 a avut revelații oarecum 
asemănătoare enigmaticul Dimitrie 
Cantemir. Din cei ce i-au urmat lui 
Eminescu, doar I.L. Caragiale, Mircea 
Eliade, G. Călinescu, L. Blaga si M. 
Sadoveanu au mai avut această revelaţie. 
De fapt, Eminescu nu scrie articole de 
ziar, în sensul obișnuit al termenului ci, 
de cele mai multe ori, o proză de idei, 
neîndoielnic, cea mai complexă și mai 

diversă în epocă, mult peste textele 
maioresciene care, bazate pe altă 
retorică, aveau alte ţinte. Pentru România 
anilor 1880, gestul lui Eminescu este 
extraordinar. A pus cititorul român de 
ziare, obișnuit să scurme după scandaluri 
și să jubileze la mizeriile vieţii cotidiene, 
fiind dispus să guste, chiar cu voluptate 
din troaca zilei, l-a pus, deci, să 
gândească, i-a formulat probleme, l-a 
provocat, l-a chemat la reflexivitate, l-a 
pus să opteze, cu alte cuvinte, l-a scos din 
indiferența și din mizeriile spiritului. 

Prin articolele sale Bucureștiul nu 
mai e fostul târg oriental al lui Cilibi 
Moise și Anton Pann, al cacialmalei și 
gheșeftului, al saftelei și ciubucului, al 
aranjamentelor și bășcăliei, un târg de la 
porţile Orientului unde totul era „moft”, ci 
un oraș modem, european măcar pentru 
că într-o redacţie lucra cu sârg una din 
cea mai acută conștiință a vremii sale. 

Oricum, Eminescu nu a fost nimănui 
indiferent. A fost mereu incomod, atât 
pentru adversari cât și pentru colegii 
contemporani. Prin sacrificiile făcute într- 
o redacţie sărăcăcioasă, Eminescu a fost 
incomod chiar și pentru sine. La un 
moment dat părea tuturor periculos. 
Inciziile sale în real erau atât de severe 
încât revelau boli grave ale sufletului 


românesc. Hăul părea atât de adânc încât 
un contemporan cu vocaţia batistei pe 
țambal a rostit memorabil: „la mai opriți- 
1 pe Eminescu ăsta!” în cazul publicisticii 
lui Eminescu putem oricând, pe 

orice ediţie, practica acel joc călugăresc 
al „stihomanţiei”: deschidem la 
întâmplare cartea și citim primul pasaj 
pentru a ghici ce ne rezervă viitorul. 
Eminescu a fost unul din cei mai fini 
observatori ai vieţii noastre politice. Nu a 
fost, politic vorbind, un independent, dar 
apartenenţa la o idee politică nu i-a dat 
„orbirea”, în sensul  canettian al 
cuvântului, nu l-a  talibanizat. Ba 
dimpotrivă, având norocul să fie mereu în 
opoziție, a identificat în scena politică 
românească un teribil spectacol cu măști 
în care doar actorii erau efemeri, iar 
măștile, eterne. Am ales din „cămara” 
noastră de însemnări câteva texte care, 
azi, au semnificații speciale, sunt 
încărcate de sens precum crengile 
salcâmilor din Bărăgan, încărcați cu 
cristale de promoroaca întocmai ca la 
Bobotezele veritabile. 

„Răul cel mare, spunea Eminescu, 
este sărăcia. Sărăcia e izvorul tuturor 


relelor din lume: boala, blestemul beţiei, 
furtișagul, traiul rău în familie, lipsa de 
credinţă, răutatea, aproape toate sunt 
câștigate sau prin sărăcie proprie, sau 
atavistic, prin  sărăcirea strămoșilor” 
(„Frază și adevăr”, Timpul, 23 dec. 1877) 
După această constatare, versurile din 
„Glossa”, „Vede-n capăt începutul / Cine 
știe să le-nveţe” devin profetice. 

Propunem spre lectura doar o fraza 
din articolul „Anexarea Dobrogei” (Opere, 
X, 95), fraza care ar putea fi subiectul 
unui mare eseu de istorie a 


145 
VIOREL COMAN 


mentalităților romanești.; „în cartea sorții 
a fost scris ca să fim împresuraţi de 
mreaja ademenirilor de dinafara și a 
vanităților dinlăuntru și să jertfim bunuri 
necâștigate și încă închipuite poate”. 
Adesea jurnalistul se 
metamorfozează într-un personaj 
mitologic care tună și fulgeră peste 
capetele politice ale vremii sale și, în 
tonalități de pamflet, face profeţii negre, 
cu reverberaţii istorice: „Trecutului îi daţi 
cu piciorul, viitorului nu-i testaţi nici 
știința, nici limba. (...) Mâncaţi venitul 
ţării, a trei generaţiuni viitoare, căci 
mâncaţi pe datorie pâinea copiilor și a 


nepoților și a strănepoților... Tot luxul ce- 
1 faceţi azi, poimâine la ei va fi mizerie.” 
(„Articoli nepoliticoși”, ms. 2257) Atunci 
când evocă spectrul politic de la 1880, 
vede formele răului în politica noastră: 
„Caracterul obștesc al luptelor din viaţa 
politică a românilor e ca în mare parte nu 
sunt lupte de idei, ci de persoane. 
(Timpul, 3 aug. 1879) Al doilea rău din 
politica românească e faptul ca „se 
identifica fiecare din ele (din partide, n.n.) 
cu națiunea. (...) Ba nu, domnișorilor, nu 
sunteţi dmv. națiunea, nici unii, nici altii”. 

Adesea exerciţiul devine 
contrafactual, se aruncă o ipoteză 
absurdă pentru a demonstra ceva: 
„Exista-va acest popor sau istoricii străini 
vor pomeni de el în compoziţiile lor ca de 
o curiozitate etnologică dispărută de pe 
pământ, pentru că n-a avut energia de a 
se ridica deasupra mișeilor, ci 

aclamându-i din contra, ca salvatori ai săi, 
au răstignit pe adevărații lui fii?” („Eram 
curioși întrucâtva, Timpul, 30 nov. 1879) 
lată o interogaţie retorică tragică, teribilă 
în substanţa ei, o interogaţie căreia 
fiecare generaţie ar fi trebuit să-i dea alt 
răspuns decât i s-a dat până acum, iar 


generaţiile viitoare să ţină seama de asta. 

Publicistica lui Eminescu este azi un 
vademecum unic. încheiem în tonul rar, e 
adevărat, dar plin de aluzii și ironii, al 
unor articole eminesciene: „ferice de cel 
căruia-i spui o vorbă și pricepe zece și vai 
de acela căruia-i spui zece și nu pricepe 
niciuna”. (Timpul, 2 febr. 1879) 

EMINESCU AZI, 
sau 
IARTĂ-I DOAMNE CĂ NU ȘTIU CE 
SPUN! 


Să păstrezi tăcere sau să dezvolţi 
nepăsare în astfel de momente când este 
în plin proces de desfășurare destrămarea 
celui mai complex mit cultural românesc, 
constituie, după părerea noastră, un tip 
de vinovăţie. Dacă nu pretindem, cu acest 
prilej, că spunem lucruri noi, măcar ne 
consolăm cu 

ideea că vom spune din nou, unui neam 
uituc, ceva despre această temă grea a 
culturii române de azi. 

Miezul lunii iunie rămâne în 
memoria românilor ca ziua în care 
destinul lumesc al lui Eminescu sfârșește 
la fel de enigmatic ca și alte etape ale 
vieţii lui. 

La întrebarea firească: ce mai e nou 
în ultima vreme în eminescologie - 
întrebare pe care în mod obligatoriu, ca 
profesor  „tomnatic și alumn” de 
umanioare trebuie să ne-o punem, măcar 
de două ori pe an, în ianuarie și în iunie - 
vedem că nu prea avem ce pune pe masă. 
Așadar, la întrebarea care ne cere să 
numim evenimentul care domină azi 
eminescologia ni se pare că singurul 
răspuns care acoperă deplin realitatea 
este „despărţirea de Eminescu”. Pentru 
cei care văd și mai grav evenimentul, ar fi 
mai potrivit să numim „lepădarea de 
Eminescu”. E mai adevărat, dureros de 
adevărat. 

Un mit cultural de asemenea 
complexitate nu poate funcţiona în orice 
condiții. La valul de demitizări care deja 
au avut loc, nu avea cum să scape neatins 
chiar Eminescu. De aproape două decenii 
bântuie prin eseurile polemice despre 
biografia și opera sa o sintagmă care dă 


fiori: Eminescu ar fi „scheletul din 
debara” al românilor. Adică ar fi acel 
element de care ar trebui să ne rușinăm, 
să ne lăsăm cu umilinţă colindaţi de jenă 
și spaimă că tăinuim așa ceva și că 
vreodată, cineva, un 

musafir poftit sau nepoftit, îl va găsi, ne 
va bate obrazul si ne va întreba cum de 
ținem acolo, în debara, complice și 
tăinuit, ceva ce ar trebui aruncat la 
groapa de gunoi a istoriei. 

Mai nou, se propune ca Eminescu să 
nu mai existe nici în canonul literar 
românesc, deoarece nu reprezintă spiritul 
euroatlantic. colit în spaţiul cultural 
german, nu ar avea nicio legătură cu 
paradigma care animă azi destinul 
românesc. Și asta după ce încă din timpul 
vieţii, când l-a înlocuit pe  „veselul 
Alcsandri”, a fost cocorul din unghi al 
celor patru canoane literare câte a avut 
literatura română. Sicofanţi  cultumici 
spun că e un poet prăfuit, defazat de 
marea poezie europeană, că școala îi 
acordă prea multe ore, că ar fi un alintat 
al curriculei. Si mai este , ; 
și în programa de bacalaureat! îți vine să 
te rogi pentru ei: lartă-i, Doamne, că nu 
ştiu ce spun! 


Cu alte cuvinte, tot ce s-a clădit cu 
trudă în adevărate bătălii pentru 
Eminescu în cultura română vreme de un 
veac și ceva, se desface acum, se 
„destructurează” cum se spune cu un 
cuvânt la modă, lent dar sigur până când 
românii vor înţelege că opera lui nu are 
ce căuta în memoria și conștiința lor. 

Degeaba l-a numit G. Călinescu 
„poet nepereche”, degeaba l-a numit 
Petre Ţuţea „românul absolut” sau „sumă 
lirică de voievozi”. Degeaba în iunie, 
1949, în exil, Mircea Eliade spunea: „Cât 
timp mai există undeva în lume un singur 
exemplar din 

poeziile lui Eminescu, identitatea noastră 
ca neam este salvată”. Degeaba Emil 
Cioran recunoștea că Eminescu „a 
vertebrat cultura română”. Nu contează. 
Principalul este că un eseist face valuri 
numindu-l „scheletul din dulap al 
românilor”. Fenomenul este prea evident 
și este prea insistent detaliat ca să nu-ți 
pui ca cititor de Eminescu, în toate 
ipostazele operei sale, câteva întrebări. 

Să fie adevărat că există cineva care 
ne vrea nu doar proști, ci și însinguraţi? 
Cui îi stă în gât „mitul lui Eminescu”? Se 


mai întâmplă în vreo cultură asemenea 
fenomen? Din câte știu, nu. Doar 
încercarea de a pune în discuţie un astfel 
de proces de demitizare ar stârni mâniile 
verbului national respectiv. Doar la noi se 
întâmplă, într-o atmosferă de voioșie 
generală, de neînțeles și de neacceptat. 
Bătălia pentru Eminescu a fost războiul 
nostru cultural de o sută de ani, început 
în iunie, 1689, la câteva zile după 
moartea poetului, când T. Maiorescu 
întemeia eminescologia publicând 
„Eminescu și poeziile lui” și se încheia în 
1990, când se difuza ultimul volum, al X- 
lea „al integralei”. Vreme de un secol 
eminescologia a fost un fenomen de 
creștere, de coagulare, de cristalizare. 
Tot ce este esenţial azi despre Eminescu 
s-a spus în acest secol. 

După 1998, în revista „Dilema”, 
numărul din martie, începe atacul 
concertat, îndârjit contra lui Eminescu. La 
început părea un joc de tineri rebeli 

care se jucau periculos. De fapt, era 
începutul unei campanii care continuă și 
azi cu îndârjire. E adevărat că se contesta 
modul în care se scria despre Eminescu în 
presa literară comunistă. Eminescu 


devenise alfa și omega. Sărbătorirea 
accentuată lui Eminescu în ultimul sfert 
de veac comunist, în miez de ianuarie, 
între „Ea” (Elena Ceaușescu, 7 ianuarie) 
și „EI” (Nicolae Ceaușescu, 26 ianuarie) a 
fost o formă subtilă de a menţine balanţa 
elogiilor într-un anumit echilibru, de a 
contracara ofensiva poeticului delirant. 

Articolele din  „Dilema”, răspicat 
antieminesciene, au șocat, au produs o 
tresărire din somnolenţa care cuprinsese 
eminescologii. Un singur eveniment mare 
a mai avut loc: tipărirea „Caietelor” 
Eminescu, proiect al lui C. Noica, finalizat 
de Eugen Simion la Academia Română. în 
rest, texte ale crizei. 

Nu mai suntem dispuşi să-i 
recunoaştem vreun merit. Portretul 
formidabil făcut de Maiorescu, în iunie, 
1889, la câteva zile după ce poetul se 
asezase „sub teiul sfânt” nu mai e 
credibil. Nu contează că Maiorescu îi 
fusese în preajmă aproape două decenii, 
din vara anului 1870, până în vara lui 
1889, că îl cunoscuse în toate ipostazele. 

Azi contează mai mult vreun ins 
care, vorbind despre Eminescu, „se 
lustruiește pe el”. Pentru că N. Manolescu 
propune în „România literară” ca anul 
2017 să fie recunoscut ca „Anul 
Maiorescu” la 

comemorarea centenarului, ne vom 
sprijini în demonstraţia noastră pe relaţia 
lui Maiorescu cu Eminescu. Nu e rău să 
vorbim, mai ales pentru uz didactic, 
despre prietenia lui Creangă cu 
Eminescu. Dar marele prieten, care, 
vorbă veche românească, la nevoie se 
cunoaște, rămâne T. Maiorescu. 

A avut norocul să-l descopere, să-l 
publice în „Convorbiri literare”. L-a trimis 
la studii, oferindu-i o bursă care-i va fi 
imputată, i-a încredinţat mari răspunderi 
în administraţie - director la Biblioteca 
Centrală din lași, revizor școlar pentru 
judeţele Iași și Vaslui - l-a susținut ca 
ziarist la „Timpul”, i-a publicat în condiţii 
grafice excepţionale prima carte de 
poezii, care s-a vândut ca pâinea caldă în 
unsprezece ediţii. L-a găzduit, l-a ocrotit 
cât a crezut de cuviinţă, i-a pus salonul 
casei la dispoziţie să citească prietenilor 
„Luceafărul”. Când poetul s-a îmbolnăvit, 
prima grijă a fost să salveze de la risipire 
lada cu manuscrise - o avere naţională - 
pe care a păstrat-o până în ianuarie, 
1902, apoi a oferit-o Academiei Române. 

Maiorescu i-a fost înger păzitor. Ne 
e și frică și ne gândim - 
contrafactualitatea este aici proastă 
marfa! - ce ar fi devenit Eminescu fără 


ora astrală a întâlnirii cu Maiorescu. Dar 
e valabil și invers. Nu știm ce s-ar fi ales 
de „Junimea” dacă nu venea Eminescu. 
Maiorescu rămâne întemeietorul 
Societăţii, dar Eminescu este 
constructorul ei. El 

scoate „Junimea” de sub zodia 
aleatoriului, aducându-i pe Slavici și 
Caragiale, descoperindu-l pe Creangă. 
„Tânăra generaţie română se afla azi sub 
influenţa operei poetice a lui Eminescu” - 
prima propoziţie a eseului „Eminescu și 
poeziile lui” nu este doar o afirmaţie ci și 
o profeție a lui Maiorescu. Ar fi fost 
frumos ca ea să se repete cu fiecare 
generaţie care a urmat. 

Portretul pe care Maiorescu îl face 
lui Eminescu este un portret-robot al 
tânărului român de oricând, cu existență 
jertfelnică pentru realizarea unui ideal. 

Este modelul pe care elita 
românească de azi ar trebui să-l 
promoveze, să-l urmeze. 

Trăsăturile caracteriale ale celui ce, 
la finalul secolului al XIX-lea, „facea 
epocă” sunt: „covârșitoarea inteligenţă”, 
„O memorie căreia nimic din cele ce-și 


întipărea vreodată nu-i mai scăpa”, „om 
silitor”, „lipsit de orice interes egoist”, 
„veșnic citind, meditând, scriind”, cu 
„indulgență  miloasă pentru  nimicurile 
lumești”. De asemenea, Eminescu avea o 
„seninătate abstractă”, „mânuia perfect 
limba maternă” iar „cultura lui 
individuală sta la nivelul culturii europene 
de astăzi”. 

Un portret mai profund nu avem în 
literatura română. Cei șase ani de la 
Viena și Berlin, de la 18 la 24 de ani, 
echivalează azi cu stagiile de formare 

completă a oricărui tânăr român care 
dorește un destin european. 

Dar Eminescu nu a adus de la Berlin 
o diplomă. Cine știe bine istoria 
creativității eminesciene, geneza marilor 
poeme, care azi sunt mândria literaturii 
române, știe că toate, dar absolut toate au 
fost începute aici, apoi „rostogolite” cum 
se spune azi în limbajul publicistic, în 
numeroase variante, până la imaginea 
diamantină de după 1880. 

La Berlin Eminescu a dat întâietate 
proiectului operei. Maiorescu îl dorea 
profesor la Catedra de filozofie, la 


Universitate.  Profesoratul nu a fost 
vocaţia lui. De câte ori a vorbit în public 
nu a convins pe nimeni. O scurtă vreme a 
fost profesor suplinitor la ore de logică și 
pârdalnicii de școlari făceau naveta pe 
fereastră. Forţa lui demiurgică era în fața 
hârtiei albe. Știa că „Dumnezeul geniului 
îl sorbise din popor cum soarbe soarele 
un nour de aur din marea da amar!” Se 
știa sortit poeziei și nu a ieșit de sub 
pavăza acestui destin. 

Principalul e că Eminescu este „om 
al timpului modem”, cum spunea tot 
Maiorescu. Nimic mai firesc nu ar fi decât 
să recunoaștem în el „contemporanul 
nostru”. Dar sintagma aceasta a devenit 
azi imposibilă. Un astfel de om nu mai e 
prielnic neamului românesc. 

Este timpul contestării. Nimic din ce 
e vechi, deci, în sens clasic, durabil, nu 
mai trebuie să 

rămână. Pe ruinele lumii vechi vom 
construi ceva nou. Dar vom construi? 
Deocamdată avem voluptatea dărâmării, 
fără puterea de a pune ceva pe măsură în 
loc. Privind în urmă  eminescologia, 
remarcăm că fiecare epocă a dezvoltat ce 
i-a convenit din Eminescu. Este valabilă 


formula: spune-mi ce gândești despre 
Eminescu şi-ţi voi spune cine ești. 
Opţiunea pro sau contra lui Eminescu 
este un act de identitate spirituală și 
morală. 

Fiecare epocă s-a înfruptat și s-a 
justificat prin Eminescu. Şi conservatorii 
și liberalii, legionarii și  ţărăniștii, 
proletcultiștii, comuniștii ultimului sfert 
de veac XX și  postcomuniștii l-au 
revendicat ca fiind al lor. Eminescu a avut 
biografie sub grele tare ereditare, a fost 
mare patriot, român „verde”, poet 
proletar, spirit enciclopedic. Cuvintele lui 
N. lorga, spuse la începutul secolului al 
XX-lea s-au reluat periodic: „Un nou 
Eminescu apăru”. 

Eminescu are o biografie atipică, cu 
structură deschisă, polimorfa, de o 
ambiguitate fără egal în literatura 
universală. în ultimele două decenii se 
încearcă suplinirea cu scenarii teribile a 
lipsei de informaţii din epocă. Acum ni se 
oferă cea mai bolnavă biografie 
eminesciană. Relaţia poetului cu 
Maiorescu era prea frumoasă, prea 
temeinică. Ea trebuia distrusă deoarece 
în cultura română nu 

trebuie să rămână piatră pe piatră. Astfel 
a apărut un derivat din „era bănuielii”. 

Autorii au ales epoca ultimilor ani ai 
vieţii poetului, anii de boală cu situaţii 
incerte, cu martori îndoielnici și mai ales 
fără probe incriminatorii. 

în ultimele cărți sau eseuri despre 
Eminescu, Titu Maiorescu nu mai e văzut 
ca om providenţial, cum am încercat în 
cuvinte puţine să demonstrăm, ci un ins 
malefic, omul din umbră de care s-au 
folosit serviciile secrete imperiale pentru 
a-l scoate de pe scena politică. Eminescu 
devenise prea incomod. Numele lui 
urcase periculos de mult în conștiințe. Nu 
atât poetul cât mai ales gazetarul deranja. 
Nu știm dacă era iertat pentru activitatea 
de la Viena, cu prilejul comemorării a o 
sută de ani de la răpirea Bucovinei (1875) 
dar acum Eminescu făcea caz de 
drepturile românilor din Transilvania. 

încep conspiraţiile, scenariile, 
formele de agresivitate, internările în 
clinici particulare, îmbolnăvirile, 
otrăvirile lente, rețetele false, 
exagerările... Rezultă că Eminescu nu a 
fost bolnav ci a fost îmbolnăvit și omorât. 
Tema este complicată. Aici doar o 
însăilăm sumar. Ea ar merita un eseu 
amplu. Peste timp se va vedea că această 
perioadă de criză a eminescianismului a 
fost un exercițiu de trasgresare a 
obsesiilor din istoria recentă, pe biografia 


lui Eminescu. 

Deocamdată rămânem cu bucuria că 
la doi pași de noi, în Moldova de „dincolo” 
Eminescu hrăneşte vârtos spiritul 
identitar. Nu ne rămâne decât să sperăm 
că în cultură, ca și în natură „râurile”, 
când dau de „deșert”, se ascund o vreme, 
dispar în nisip, dar ies apoi undeva, mai 
limpezi, mai pure. Este și asta o 
consolare. 


159 


MIHAI EMINESCU. 
BOLILE LUI ȘI BOLILE NOASTRE 


Până la revoluție, inertial, s-a 
continuat în stilul obişnuit al anilor 
comunişti. Semnele noi se exprimă de- 
abia din ianuarie, 1990. Privind în urmă, 
peste acest ultim sfert de veac de 
eminescianism, câteva concluzii se impun. 
El este cel care ne așteaptă să comunicăm 
cu cărţile sale prin actul lecturii. Acum, 
pentru prima dată în istoria receptării 

avem acces la întreg. Integrala Eminescu 
este Ia îndemâna oricui. Pentru prima 
data sunt publicate celebrele „Caiete” cu 
însemnările autorului. Când totul era 
fragmentar, era tânjire după întreg. 
Acum, când accesul la întreg este la 
îndemâna oricui, a apărut, din păcate, 
nepăsarea. în acești ani nu s-a întâmplat 
nimic grav cu Eminescu. Mai degrabă s-a 
întâmplat ceva grav, foarte grav, cu noi în 
raport cu Eminescu. Câteva întrebări se 
impun. Ne-am așezat spiritul sub alte 
stele? L-am părăsit pentru că este un 
învechit? Opera lui nu mai răspunde la 
întrebările care chinuie sufletul 
românilor? Este Eminescu un spirit local 
și conjunctural cu care nu merităm să ne 
afirmăm în Europa? L-am supralicitat? L- 
am supraevaluat? Am „tras” de opera lui 
până am adus în spaţiul mentalităților o 
oboseală a receptării? Ce ni s-a întâmplat 
nouă, ca neam, de nu ne mai regăsim în 
Eminescu? lată, întrebări grele, 
deocamdată fără răspuns. Finalul 
primului veac de posteritate literară 
coincide cu finalul ideologiei comuniste în 
România. Se cuvin spuse, special pentru a 
nu fi uitate, câteva situaţii care au tâlc 
adânc. începutul celui de-al doilea veac de 
posteritate este legat de ședința solemnă 
a Academiei Române, din miezul lunii 


iunie, 1989. Atunci, în deschiderea 
sesiunii solemne, „conducătorul iubit” a 
rostit sacadat, tăind cu mâna dreaptă 
aerul în calupuri mari, pe măsura 
versurilor teribile pe care le recita: „Cine- 
au îndrăgit străinii, / 

Mânca-i-ar inima câinii, / Mânca-i-ar casa 
pustia, / Şi neamul nemernicia /”. Erau 
versuri din singura poezie interzisă până 
atunci din opera poetului. în Aulă se 
făcuse liniște mare, dar grea. Apoi a 
urmat bubuitul aplauzelor amplificate. 
Versurile sunau mai mult a ameninţare. 
Privirile marelui bărbat aveau sticliri 
mânioase, ca ale unui hatman care, sub 
poala pădurii, în bătălie, observă 
mișcările dușmanului și își cheamă 
pedestrașii. Cu avertismentele sumbre 
date de şeful statului sub cupola 
Academiei Române, la ședința solemnă 
din iunie 1989, cercul receptării operei 
poetului naţional, în primul veac de 
posteritate, se închide. Cu patru decenii 
înainte, prin toamna anului 1949, o 
comisie care pregătea aniversarea a 100 
de ani de la nașterea poetului - comisie 
din care făcea parte și Nicolae Ceaușescu 


- a interzis poezia „Doina” pentru alte 
versuri incomode: „Din Hotin și până la 
Mare / Vin Muscalii de-a călare /(...) Și 
cum vin pe drum de fier / Toate cântecele 
pier. / Numai umbra spinelui / La ușa 
creștinului”... 

Sub cupola Academiei Române se 
consuma astfel a doua mare citare a 
„Doinei”. Prima avusese loc la Iași, în 5 
iunie, 1883, cu prilejul dezvelirii statuii 
lui Ștefan cel Mare din faţa Palatului 
Culturii. Acolo, dar nu în prezenţa regelui 
Carol I, sub buzdugan voievodal îndreptat 
spre nord, spre Bucovina pierdută, ci 
între ai săi, la Junimea, 

Eminescu a citit poezia aceasta ca un 
testament. Peste numai două săptămâni, 
în a doua decadă a lunii iunie, suferea 
primul asalt al bolii. Catapeteasma 
gândirii poetului se năruia în vuiet stelar. 
Şi mai trebuie spus ceva: situat de destin 
între „Ea” și „El”, Eminescu părea - în 
ultimele două decenii comuniste - prins la 
mare strâmtoare. Dar în această strungă 
istorică el se legitima între ilegitimi. Cine 
are răgazul să stea într-o bibliotecă 
publică măcar o amiază și să răsfoiască 
ceea ce s-a publicat mai ales în anii 80 ai 


secolului trecut în vreun cotidian central 
sau în vreo revistă literară săptămânală, 
în luna ianuarie, va fi șocat de marea 
diferență a registrelor de comunicare. 
Pentru limba română era o probă de 
anduranţă și supleţe iar pentru cultura 
română o probă de foc. Eminescu a fost 
atunci cel mai viu dizident al culturii 
române. El nu a fost redus la tăcere și nici 
nu a putut fi obligat să ia calea amară a 
pribegiei. Eminescu - poetul dar mai ales 
autorul articolelor care formează azi 
proza politică - era mereu în antiteză cu 
delirul superlativelor adresate „celui mai 
iubit fiu”. In acei ani limba română a trăit 
o experienţă tragică. Obișnuită cu ironia 
bine exersată - semn de popor vechi, de 
neam latin, observator subtil al lumii 
fenomenale - cu vorbirea aluzivă, „pe 
dedesubt”, cum spunea Arghezi, adesea 
chiar cu forme de grivozerie explozivă, 
limba română avea limite în exprimarea 
superlativelor puterii. în acei ani de 

dezmăţ sintactic  „aticismul limbii” 
poeziilor eminesciene a contat ca un 
factor de echilibru. Urmează, după 1990, 
un alt timp. Ar fi trebuit ca, pe o logică 
firească a lucrurilor, pentru opera 


eminesciană să înceapă o nouă etapă a 
gloriei literare. Nicidecum. în al doilea 
secol de posteritate opera eminesciană 
este comparabilă cu o mină romană de 
aur, în Apuseni, cu filoanele sigilate. 
Hermeneuţii sunt obosiţi. Și nici timpul 
nu mai pare prielnic. Cum poetul spunea 
într-o postumă, „E apus de zeitate și 
asfinţire de idei”. Dar credem că o operă 
atât de complexă nu are cum să stea prea 
mult în cuminţenie. Sunt legi interne, ca-n 
argintul viu, care o fac să palpite. Oricum, 
primul sfert din al doilea veac a trecut 
degeaba. în 1889, la câteva zile de la 
marea stingere, T. Maiorescu publica 
„Eminescu și poeziile lui” - un eseu 
fundamental care îl fixa definitiv pe 
Eminescu în primul canon literar 
românesc. De asemenea, Maiorescu făcea 
primul mare portret al geniului în 
preajma căruia trăise aproape două 
decenii și îl susținuse în tot și în toate. 
Dincolo de evenimentele mărunte care 
„se leagă de o palmă de ţărână”, 
Maiorescu este primul care vede eul 
profund, creator. Cu toate avatarurile 
sale, secolul prim de posteritate a fost 
benefic. S-a constituit o știință în cultura 
română: eminescologia. Poetului i s-a 
editat cea mai mare parte a operei. S-a 
scris mult despre opera sa. Cine vrea să 
aibă un 


165 
VIOREL COMAN 


nume în critica literară românească 
trebuie să dea ceva viabil despre 
Eminescu. Ce putem spune azi? Că de- 
abia este acceptat în programa școlară? 
Că doar profesorii „vechi” îl predau 
adânc, iar cei tineri îl bifează tangent? Că 
universitățile umaniste îi acordă două-trei 
cursuri? Poezia antumă este ca si uitată. 
Postumele nu mai interesează pe nimeni 
iar proza politică, în esența ei o mare 
operă de conștiință - sub cenușa ştirilor 
de la 1880 și azi dai de jar! - mai mult 
irită. Versurile memorabile nu mai flutură 
pe buzele nimănui. Nu doar enigmaticul 
„Nu credeam să-nvăt a muri vreodată”, 
dar nici lava mâniei încremenite din „Cum 
nu vii tu, Țepeș Doamne !”..., deși mânia 
împotriva clasei politice este aceeași. 
Ironia din „Au de patrie, virtute, nu 
vorbește... / De ai crede că viaţa-i e curată 
ca cristalul” sau disperarea din „Ne- 
nțeles rămâne gândul / Ce-ţi străbate 
cânturile” dau versuri ce par de pe alt 
meridian. Ar fi deja semn de mare cultură 
și „gașca” ar aplauda frenetic vreo 
„fătucă” rugată să continue versul „A fost 
odată ca-n povești” și ea, clipind des, cu 
ochii daţi peste cap, chiar ar ști: „A fost 
ca niciodată”. Dacă baleiem cu privirea 
cotoarele cărților apărute în ultimul sfert 


de veac despre Eminescu, remarcăm că 
interesul pentru operă a scăzut până la 
unitate. Opera emite agonic. Nimeni nu a 
mai tăiat galerii în muntele de versuri. 
Dar, ciudat lucru, au apărut peste zece 
titluri care evocă 

viaţa poetului, dar care nu evocă cei trei 
luștri magnifici, din 1867 până în 1883, ci 
ultimii șase ani, boala, criza, declinul, 
umilințele trăite de omul care a fost 
socotit ca o încununare a puterii 
creatoare în cultura română. Se observă 
ușor o schimbare de paradigmă. Centrul 
de interes s-a mutat de pe operă, pe viaţa 
poetului, iar din „viață”, se scormonește 
în cea mai întunecată perioadă. Boala și 
nebunia poetului au devenit elefantiaza 
eminescianismului. Au mai fost astfel de 
„furii” în eminescologie, a fost mai întâi 
trecerea de pe antume pe postume, apoi 
de pe poezie, pe proză, ca în finalul anilor 
80, de la literatură la publicistică. Dar 
acelea erau „furii” de scurtă durată, căci 
după un an sau doi se revenea la un tip de 
normalitate. Acum anii seci ai bolii 
poetului stârnesc mai multă patimă decât 
anii deplini ai creaţiei. „Vieţile” lui 


Eminescu, de la datele sumare ale lui 
Maiorescu, din 1889, la ultima biografie a 
lui lon Roșu din finalul anilor 80 ai 
secolului trecut, au ocolit în bună parte 
această perioadă. Nici germanii nu au 
procedat altfel în analiza ultimilor ani ai 
lui Hdlderlin si Nietzsche, mari spirite pe 
care Eminescu le repetă aproape identic 
în destin si care au, la fel, finalul vieţii 
prăbușit mâlos în delta revărsării în 
moarte. Viaţa lui Eminescu a devenit un 
poligon de încercare pentru fel de fel de 
scenarii care mai de care mai fumegos. 
Ceea ce remarcăm că se întâmplă în viaţa 
reală, ca 

ipostază românească ridicată la concept, 
al „urii de sine”, se întâmplă și în într-una 
din celulele cele mai delicate ale culturii 
române: ultimii șase ani din viaţa 
„românului absolut”, cum îl numea Petre 
Ţuţea. Adică acolo unde cultura nu a mai 
putut să ordoneze și să controleze natura. 
Eminescologii - cei care au mai rămas să 
vegheze Ia focul nestins - au intrat într- o 
horă a scenariilor bolnave răsucind cutite 
noi în > 

răni vechi. Eminescu, în totalitatea 
destinului său ne obligă la un tip de 
tranzitivitate. Suntem, ca neam, ceea ce 


putem gândi la un moment dat despre 
Eminescu. Este un tip de legitimare. Se 
citează puţin și se speculează enorm. O 
mușiță albastră a înflorit suspect peste un 
subiect ca o rană. In acest caz, mai ales în 
acest caz, vrem să demonstrăm că 
Eminescu este doar un pretext: în 
rătăcirea aceasta despre noi este vorba, 
despre noi și limitele noastre. Biografiile 
poetului au apărut mereu în funcţie de o 
viziune a timpului istoric. Viaţa lui 
Eminescu are o structură polimorfă. 
Fiecare epocă și-a tras imaginea de care 
avea nevoie. Interogată profund, biografia 
răspundea exemplar. Şi-a dorit regele 
Carol II un Eminescu al marilor șantiere 
literare? Prin Perpessicius, l-a avut. Și-a 
dorit mișcarea legionară un sfânt pe 
steag? Şi l-a pus. Comuniștii, proaspăt 
urcați în scrânciobul puterii, au căutat un 
mare poet proletar? L-au găsit. Un 
Eminescu spirit enciclopedic, un model de 
„uomo universalle” a încununat viziunea 
anilor '80. 

Rareori găsești într-o cultură o astfel de 
biografie unică dar și universală: om fără 
noroc, român deplin, român verde, sfânt, 


proletar, spirit enciclopedic... Dar unde 
este, de fapt, Eminescu cel adevărat? în 
fiecare si în niciuna. Ceva e în fiecare, 
niciuna nu-l cuprinde deplin. Să fim bine 
înţeleși: fiecare epocă își arată măreţia, 
gratitudinea, ingratitudinea, vulgaritatea 
sau doar micimea în funcţie de ceea ce 
alege să prezinte contemporanilor din 
biografia oamenilor mari, în cazul nostru, 
din biografia eminesciană. Este adevărat, 
peste acești ani ai bolii poetului s-a 
trecut, de regulă, repede. în mod cert, din 
delicateţe. Şi apoi, în ordinea creaţiei, 
anii aceia nu spuneau mai nimic. Sunt mai 
mult ani stânjenitori. Dar după 1990, 
acest capitol devine centrul pivotant al 
biografiei poetului. Umplut cu himera 
bănuielii, totul devine un fabulos scenariu 
în care Eminescu este o biată victimă. 
Interesul excesiv pentru acest capitol al 
vieţii poetului naște suspiciuni și 
provoacă adânc spiritul nostru. în cazul 
bolii lui Eminescu lucrurile păreau 
așezate în zona înţelegerii unei fatalităţi 
oarbe. Un rău interior, în parte moștenit, 
în parte provocat, părea să contribuie la 
grăbirea finalului vieţii poetului. Destine 
oarecum asemănătoare ale altor fraţi 
confirmau că Eminescu 


avea un destin deja scris. Dar când boala 
îl îngenunchează prima dată și prietenii l- 
au prins în cămașa de forţă a spitalului, se 
zice că Eminescu ar fi 

avut parte de un tratament de 
exterminare și nu de însănătoșire. Astfel, 
poetul nu s-a îmbolnăvit ci a fost 
îmbolnăvit, nu a înnebunit ci a fost 
înnebunit. Sunt cărţi care analizează pe 
principii modeme reţetele date atunci de 
medici. Concluziile sunt buimăcitoare. 
Eminescu devine marele bolnav al culturii 
române. în preajmă ar fi fost o „ocultă” 
străină care lupta pentru lichidarea sa. 
Prietenii dintotdeauna devin complici ai 
unor puteri străine care au ca scop 
scoaterea lui Eminescu din viața publică. 
Maiorescu, marele prieten care îl 
imaginase si care într-o oră astrală a 
neamului românesc l-a descoperit, l-a 
trimis la studii, l-a numit, după doar 
câteva poezii publicate, „poet în toată 
puterea cuvântului”, acum, după 
îmbolnăvire, este omul din umbră care ar 
fi acceptat atacurile împotriva poetului. 
Eminescu se afirmase în 1877, la un veac 
de Ia „furarea Bucovinei” ca mare lider al 
românilor din Viena, le dusese în mare 
taină broșuri istorice, cântase în fruntea 
lor cel mai îndrăgit cântec, „Deșteaptă-te, 
române”, și defilase prin oraș cu făclii 
aprinse. Seara, la un pahar de vin, le-a 
cântat prietenilor doine de jale. Scrisese 
articole teribile în apărarea drepturilor 


istorice ale românilor din Transilvania. 
Devenise o conștiință a vremii sale, 
grăbea procese istorice, coagula energii, 
realiza marele vis pașoptist al „unirii în 
cuget și simţiri”. Pentru toate acestea 
„imperialii” îl consideră 

periculos și indezirabil și se încearcă să 
se demonstreze că nu au stat cu mâinile 
în sân. Din cele zece cărți publicate în 
ultima vreme despre această perioadă din 
viața lui Eminescu, rezultă imaginea unui 
om chinuit, umilit de forţe oculte, ignorat. 
Faptul că nu mai scria, faptul că secaseră 
izvoarele creației, e semn că Eminescu 
este ca și scos din viaţa publică. Totul 
pare un scenariu bolnav în care sunt 
adunate toate  himerele firii noastre 
bântuite. Această îndârjire în a scoate la 
iveală minereul inert, necreativ al bolii 
poetului este, mai ales în partea ei 
tragică, treabă ocultă. Dar puţine lucruri 
sunt concrete. Totul este bănuială, se 
brodează fabulos și halucinant. Când 
acest Junghi” va trece - va trece și asta! 
spune un proverb oriental - vom fi 
întrebaţi cum au fost posibile toate 
acestea și atunci vom spune spășiţi : nu 


am vegheat! Deocamdată repetăm și noi 
ceea ce spunea șoptit studenţilor săi prin 
anii 50 Tudor Vianu : „aştept să 
obosească nedreptatea!”. 

AIMES-VOUS EMINESCU? 
LIEBEN SIE EMINESCU? 
DO YOU LOVE EMINESCU? 


Motto: „ Eminescu ne ajută să nu 
pierim într-o federalitate cenușie și 
opulentă" Eugen Simion 


Să vorbim despre Eminescu și altfel, 
dincolo de entuziasmul, și mierea 
cuvintelor care adesea înregimentează 
vorbitorii în cele două zile din an, la 

aniversare, în miez de ianuarie, la 


comemorare, în miez de iunie... 

Să nu sporim „delirul coral anual” 
(E. Negriei) printr-un nou puseu de 
superlative. Dimpotrivă, să câştigăm 
dreapta măsură şi obiectivitatea când 
vorbim despre „poetul național” căruia îi 
e dat „să ne reprezinte în fața lumii 
întregi”. (T. Vianu) 

Toată receptarea lui Eminescu se 
împarte între  „scalpelul analizei” şi 
„cădelnița adorării”. (I. Petrovici). A fost 
iubit și în egală măsură a fost negat. A 
coborât în iadul politic al vremii - și totul 
a semănat cu o călătorie dantescă - sau a 
urcat în paradisul ficțiunilor sale lirice. 
Eminescu a avut de fapt o existență ca 
exceptie, o existență văzută mai mult ca 
un suport al operei. Viața și-a închinat-o 
Poeziei. Nu a sădit un pom, nu a ridicat o 
casă, nu a crescut un copil - criteriul 
valah pentru normalitatea unei existente. 
A trăit mereu febril, a iubit și a urât, a 
scris și a văzut în poezie singurul mod în 
care o existenţă poate avea un sens. 

Și-a hrănit opera cu sine. Focul 
operei a fost iuţit, sporit, prins în vâlvătăi 
sau ascuns în jar de minereu biografic 
pur. A trăit numai atât și numai astfel 
încât viața să-i devină mare și unică 
Poezie. Intuiţia călinesciană este foarte 
fină: opera eminesciană este biografie 
trasă în posteritate, Eminescu e 
revendicat cu patimă de toate ,-ismele” 

politice româneşti.  Sămănătoriștii şi 
poporaniștii îi cultivă imaginea încă din 
zorii secolului al XX-lea și dezvoltă ample 
mișcări culturale. Mișcarea legionară îi 
așază chipul alături de Căpitan. 
Comuniștii îl pun o vreme lângă 
Maimarele zilei. în Piaţa Revolutiei 
fotografia poetului e așezată lângă Maica 
Domnului, la celebrul balcon de la 
Universitate. în primii zece ani de 
comunism s-a declamat cu foc mai ales 
monologul fulminant al proletarului din 
necititul sau neînţelesul poem „împărat și 
proletar”. în primii zece ani de după 
comunism s-a declamat cu mult zgomot și 
multă furie doar monologul Cezarului 
după înfrângerea (furarea!?) Revoluţiei, 
din  necititul sau  neînţelesul poem 
„împărat și proletar”. Şi ca seria să fie 
completă, un lider politic, îl acuza în 
revista „Iribuna” (nr.6, 1991) de fascism: 
„El nu a știut ce e fascist, dar ce scrie el 
acolo (în volumul X, „Publicistica”, din 
integrala Eminescu n.n.) e fascism. 
Otrava aceasta a dus la 6 milioane de 
morți.” 

în anii comuniști, peste imaginea 
poetului s- au alungit blânde umbre 
biblice. Vârsta fragedă pentru suferinţă, 


marea creativitate, martirajul, societatea 
ignorantă și ostilă, numărul mic de 
„apostoli” în timpul vieţii și înmulţirea 
acestora în deceniile următoare ca pâinile 
din binecunoscuta parabolă, coroborate 
cu vidul impus de sistemul 

politic ateu dau poetului românilor o 
dulce și discretă aură eristică. 

Pentru fiecare epocă Eminescu a 
fost un Făt- Frumos cu imaginea 
închegată din toate nădejdile care au 
populat imaginarul naţional. Suntem 
îndreptăţiți să-l numim „contemporanul 
nostru”, după cunoscuta sintagmă cu 
referire la Shakespeare. E mult? E puţin? 
Un răspuns tranșant e greu de dat. 
Principalul e că Eminescu s-a transformat 
într-un etalon eu care românii măsoară 
spiritul vremii. Eugen Simion îl propune 
ca „al cincilea mit”, după cele patru 
mituri esenţiale conceptualizate de G. 
Călinescu în „Istoria” sa literară. 

Eminescu nu mai e demult doar un 
poet. El a devenit o substanţă specială, 
miraculoasă, unică ce trebuie să 
legitimeze orice inițiativă socială, 
culturală sau politică la răscrucile tuturor 


evenimentelor naționale. Dacă până 
acum, nimic nu s-a putut face fără 
asocierea cu Eminescu, suntem convinși 
că va fi la fel și în veacul european doar 
început. In  chinuitul secol trecut 
Eminescu legitima, îndreptăţea, dădea 
iluzia puterii. A fost un fel de pattern 
românesc potrivit pentru orice. 

PENTRU EMINESCU FLUTURĂ AZI 
STEAGURI PUTINE 


Adesea am sentimentul că Eminescu 
nu mai spune nimic generatiilor de azi. E 
o lume pe dos, în care Hyperion, cel ce se 
inițiază în propria singurătate cosmică, a 
devenit un mediocru care nici măcar nu a 
știut să se „descurce”. Idealul generațiilor 
de azi pare a fi Cătălin, „vicleanul copil de 
casă” cel „îndrăzneţ cu ochii”. Generaţiile 
actuale, atinse de 

bulimia materialităţii lumii, vrăjite până la 
sucirea minţii de verbul „a avea”, ar 
putea susține, păstrând proporţiile și 
respectând domeniile, celebra replică a 
lui Fr. Nietzsche, replica ce a marcat 
fundamental spiritualitatea europeană în 
ultimul veac: „Eminescu e mort!” și dacă 
aceasta e o realitate, atunci totul e 
permis. 

E pe rol o mare satietate. Erotica 
eminesciană plictisește, tinerii mileniului 
trei nu au organ, vorba lui Rilke despre 
Goethe, să o înţeleagă, poezia filozofică 
dezvoltă somnolenţa, postumele greoaie, 
proza nu e de citit, iar publicistul îi face 
să ridice din umeri. E o generaţie de 
mutanţi, formând o lume aflată la afeliu 
faţă de Eminescu, o generaţie blocată în 
obsesia materială a lumii. 

Criza valorilor din România de azi va 
avea ca efect dureros o mare criză 
identitară. Poate că acum am fi avut mai 
mare nevoie de  rodirea modelului 
eminescian, amplitudinea leonardescă a 
spiritului său (idee Zoe Dumitrescu- 
Bușulenga) ar fi fost o lecţie pentru 
Europa. Dar, din păcate, pentru Eminescu 
flutură azi steaguri puţine. Unicitatea firii 
sale ne-ar fi fost o bună călăuză. 

Deocamdată a învins Mitică, 
nevrednicul, palicarul, parșivul şi 


pezevenghiul. Vremelnică victorie. Vesel 
si descurcăreţ, Mitică cel Sec ne iese în 
faţă la răscruci pentru a ne călăuzi. Cine 
merge la Casa memorială de la Ipotești și 
răsfoiește cartea de 

însemnări găsește „miticisme” ca acestea: 
„Ai fost tare, moșule, mâncaţi-aș (sic!) 
gura!” sau „Ai fost un ciumeg pentru ţara 
asta!” Unele sunt nesemnate, altele 
semnate: „Ai tăi fani din București.” 
Bășcălizarea nu mai e manifestarea 
mediocrităţii în literatură, ci o formă de 
postmodernism. Mitul Eminescu este luat 
în tărbacă, ironizat, dezamorsat sub 
pretextul că i se încearcă puterea, 
rezistența Și autenticitatea. E 
învălmășeală și smog. S-ar zice că e o 
traumă naţională a gustului. Este abuzat 
cultural de fel de fel de ziariști pripășiţi 
prin cotloanele unor reviste înverșunate, 
hrănindu-se din negare, porniţi voinicește 
la cosit de statui, mândri cu chiot de 
miriștea de socluri ce rămâne în urma lor. 
» 

Totuși, sablat cu inteligenţă, curăţat 
de zgura elogiilor leșinoase care invită la 
dulce lenevire hermeneutică, readus deci 
la puritatea inițială, opera lui Eminescu 


va fi alma mater a românilor și în veacul 
european. Aspiraţia spre absolut, iubirea 
necondiționată pentru neamul căruia îi 
aparține, gravitatea în fața tuturor 
problemelor sugerează o fibră morală 
rară, un model uman care ne 
îndreptățește să spunem că în Eminescu 
avem un mare spirit european. 

AL DOILEA INIERVIU CU 
DOMNUL 
MIHAI EMINESCU 


în holul mare, cât să întorci o 
caleașcă, era liniște nefirească pentru 
redacţia celui mai citit ziar din București. 
Un aer vechi, prăfos îmi lăsa impresia că 
aici nu stă nimeni. Larma Lipscanilor se 
pierdea după doar câţiva pași. Trapul 
cailor vreunei trăsuri de pe Calea 
Victoriei se multiplica în ecouri stranii. 
Am privit atent rândul de uși de pe 
palierul primului 

etaj. Luminatorul filtra o lumină verzuie, 
încremenită. Am urcat. Scârtâitul subţire 
al scării de lemn îmi spori neliniștea. 
îndoiala îmi dispăru când mi-am adus 
aminte că fusesem anunţat de un prieten 
comun și mi se garantase o întâlnire la 
ora aceasta. Am bătut ușor la ușa 
redactorului șef. După câteva clipe am 
auzit pași grăbiţi și apăsaţi. Apoi ușa s-a 
deschis larg, ca o carte. în cadrul ei de 
lumină mi-a apărut un bărbat de statură 
atletică, în cămașă albă, fără guler, cu 
mânecile suflecate. Obrazul neras de 
două-trei zile sporea încruntarea 
sprâncenelor și melancolia privirilor. Era 
limpede că l-am smuls de la treburile lui. 
Mi-a întins dreapta puternică, mare, cu 
degetele pe jumătate albastre si a spus: 
Mă recomand: Mihail Eminescu! M-a 
invitat ușor grăbit pe un scaun de 
redacție, în faţa mesei mari, acoperită cu 
postav verde, ușor ros pe margini, cu pete 
mici de cerneală. Cu o mişcare 
îndemânatică, aproape ceremonioasă, și-a 
tras de lângă perete un scaun răzleţ și s-a 
așezat în fața mea, cu un cot pe masă. 
Mâna a atârnat o vreme, obosită. Ordinea 
din birou îmi contrazicea prejudecățile. 
Doar pe canapeaua de sub fereastră un 
vraf de numere mai vechi din ziarul 
„Timpul”, împăturite, având la mijloc 


manuscrise, șpalturi, telegrame, corecturi 
dădeau impresia de dezordine. l-am 
mărturisit că sunt, ca atâţia alţii, un 
împătimit cititor al editorialelor sale. Nu a 
părut prea bucuros. Am 

precizat scopul vizitei mele: să-mi 
răspundă la câteva întrebări. Cititorii 
noștri au nevoie de opiniile sale. A ridicat 
scurt din umeri. l-am spus întrebările pe 
care doream să i le adresez. Mi-a răspuns 
că la aceste întrebări ar putea să 
răspundă mai bine domnul Caragiale, 
colegul său de redacţie. l-am spus că 
pentru domnul Caragiale am în curs de 
pregătire alte întrebări, că îl voi căuta 
negreșit dar că acum misiunea mea este 
aceasta. Cu un gest simplu a părut că 
spune „- Fie P’. Când îi puneam 
întrebările, dădea mărunt din cap, 
aprobând cu zâmbet trist și neînțeles. 
Nu s-a mirat niciodată de întrebările 
mele, părea că le știe deja, sau de câteva 
ori a aruncat o privire grăbită spre locul 
de la masa de scris, pe care îl părăsise la 
venirea mea, la coala scrisă mărunt pe 
trei sferturi, la tocul lung, subţire, lăsat 
de-a curmezișul colii si la ceasul de 
buzunar rezemat de » » 

călimara lată, cu cerneală puţină într-o 


găoace. De câteva ori, cu un gest nervos 
și-a apucat cu dinţii fire răzlețe din 
mustața cam neîngrijită, după părerea 
mea. 

Și am trecut la treabă. Mi-a vorbit 
rar, ca să pot ţine șirul însemnărilor, dar 
mai ales mi-a vorbit pe un ton răspicat pe 
care, inițial, nu l-am înţeles. Părea că nu 
vorbește cu mine. La un moment dat am 
vrut să-l întrerup dar a retezat aerul cu 
palma, scurt, ceea ce mi-a dat de înţeles 
că trebuie să tac. își dubla vocea cu 
gesturile mâinii drepte. O palmă dreaptă, 
cu 

degetele strânse împărțea aerul în 
calupuri mari sau reteza scurt, cu mișcări 
dibace, ca Făt Frumos, capete de balauri 
imaginari... 

întrebare: Domnule Mihai 
Eminescu, numiti vă rog, răul care macină 
lumea românească de azi. 

Răspuns Mihai Eminescu: Cel 
mai mare râu pentru un popor este 
sărăcia. 

întrebare: Dar nu sunt oamenii 
politici de azi în stare să găsească o cale 
pentru ca „neamul nevoii”, cum spuneţi 
adesea, să scape de sărăcie? 


Răspuns: Părerea mea 
individuală e că politica ce se face azi 
în România și dintr-o parte și dintr- 
alta e o politică necoaptă. 

întrebare: Și care este răul în 
politica românească din acești ani? 

Răspuns: Luptele de partid la noi 
nu-s de principii, ci de persoane! 

întrebare: Consideraţi că de aici 
decurg greșelile cele mai grave pe care le 
fac partidele, atât cei de la guvernare cât 
și cei din opoziţie? 

Răspuns: Greșelile în politică 
sunt crime; căci în urma lor suferă 
milioane de oameni nevinovaţi, se- 
mpiedică dezvoltarea unei ţări întregi 
și se-mpiedică, pentru zeci de ani, 
viitorul ei. 

întrebare: Aș dori să puneţi degetul 
pe rană așa cum faceţi de regulă în 
editorialele 

Dumneavoastră. Numiţi acele forme care 
decurg din greșelile pe care le fac 
politicienii. 

Răspuns: Nimic nu e mai 
periculos pentru conștiința unui 


popor decât priveliștea corupţiei și a 
nulitaţii recompensate. Această 
priveliște îi ia poporului încrederea în 
valoarea muncii și în siguranţa 
înaintării prin merit. Dându-le zilnic 
exemplu că fără a ști ceva și fără a fi 
muncit, cineva poate ajunge bogat și 
om cu vază ... contagiul intelectual 
devine din endemic epidemic, trece de 
la restrânsul grup la grupuri din ce în 


ce mai numeroase de cetăţeni. 


întrebare: Sunteţi recunoscut ca 
un judecător, necruţător. Observațiile 
Dumneavoastră sunt la fel de 
neliniștitoare ca si ale Domnului 9 


Maiorescu, scrise în urmă cu ceva vreme 
și la fel de severe ca ale Domnului 
Caragiale, în ultimii ani. Chiar nu vă 
puteţi sprijini pe nimic bun, durabil în 
analizele pe care le faceţi? 

Răspuns: Pretutindeni, în 
administraţie, în finanţe, în 
Universităţi, pe jeţurile de miniștri nu 
întâlnim în mare majoritate decât, iar 
și iarăși, acele fatale  fizionomii 
nespecializate, aceeași protoplasmă 
de postulanti, de reputaţii uzurpate 
care se grămădește înainte de toate și 
care tratează c-o egală suficienţă 
toate ramurile administraţiei publice. 

întrebare: Care vi se pare că este 
„viermele” cel mai periculos, care va lăsa 
urme adânci, dureroase în conștiința 
poporului nostru? 

Răspuns: Mita e-n stare să 
pătrundă oriunde în ţara aceasta, 
pentru mită capetele cele mai de sus 
ale administraţiei vând sângele și 
averea unei generaţii. 

întrebare: După șase decenii de la 
domniile fanariote care ne-au făcut atât 
de mult rău, încă nu am găsit acel punct 
de sprijin temeinic și moral de la care se 
impune construcția modernă și durabilă a 


tării? Să fie totul atât de fals în societatea 
9 românească? 


Răspuns: Funcţiile publice sunt, 
adesea, în mâinile unor oameni 
stricati, loviți de sentințe 
judecătoreşti. Elemente economice 
nesănătoase, jucători la bursă și 
întreprinzători şarlatani se urcă cu 
repeziciune în clasele superioare ale 
societății românești. 

întrebare: Dacă din punct de 
vedere politic stăm atât de rău, din punct 
de vedere economic stăm mai bine? 
întrezăriţi vreo speranţă? 

Răspuns: De când lumea nu s-a 
văzut un popor să stea politicește sus 
și  economicește jos; amândouă 
ordinele de lucruri stau într-o 


legătură strânsă: civilizaţia 
economica este urma celei politice. 
Nu există alt izvor de avuţie decât 
munca, fie actuală, fie capitalizată, 
sau 

sustragerea, furtul. Când avem 
milionari făcând avere fără muncă și 
fără capital nu mai e îndoială că ceea 
ce au ei a pierdut cineva. 

întrebare: Rezumaţi, vă rog, aceste 
realități românești! 

Răspuns: Voi, politicienii arătaţi 
prin zilnica pildă că corupţia este 
mijlocul cel mai lesnicios de trai în 
România. Acesta este spiritul cel rău 
care desface societăţile românești și 
le nimicește până-n sfârșit, acesta 
este veninul care dă loc la mișcări 
sociale și la nemulţumire, contribuie 
a destrăma spiritul public, a-1 face să 
nu mai creează nici în drept, nici în 
bine, a nu mai aștepta nimic de Ia 
muncă, totul de la tertip și de la 
apucătură. 

întrebare: La aproape douăzeci de 
ani de la Unire, vi se pare că ţara este 


încă neașezată? 

Răspuns: în același timp în care 
zeci de mii de străini imigrează în 
fiecare an, românii, din contră, 
părăsesc ţara lor ca șoarecii o corabie 
care arde, și emigrează. 

întrebare: De la Revoluţia 
Franceză și de la Napoleon încoace lumea 
este într-o permanentă schimbare. Se 
așază pe temelii noi, nu știm cât de 
durabile. Nici un deceniu nu seamănă cu 
cel precedent. Cum vedeţi finalul unui 
veac atât de dinamic, atât de 
surprinzător? 

Răspuns: Peste tot credinţele 
vechi mor, un materialism brutal le ia 
locul, cultura secolului, mână în 
mână cu sărăcia claselor lucrătoare, 
ameninţă toată clădirea măreaţă a 
civilizaţiei creștine. Shakespeare 
cedează în faţa  bufoneriilor și 
dramelor de incest și adulterin, 
cancanul alungă pe Beethoven, ideile 
mari asfinţesc, zeii mor. 

întrebare: într-o Europă în 
permanentă schimbare, cu imperii care 


pier și imperii noi, clădite pe ruinele celor 
vechi, cu naţiuni noi deșteptate „din 
somnul cel de moarte”, cum spunea 
Mureșanu al nostru, nouă, românilor, ce 
ne va fi dat să trăim? 

Răspuns: Vom aveam de-acum 
înainte dominaţia banului 
internaţional, impusă de străini; 
libertatea de muncă și tranzacţiuni, 
teoria de luptă pe picior în aparenţă 
egal, în realitate inegal. Și, în această 
luptă învinge cel pentru care orice 
mijloc de câștig e bun. Urmare ei, 
capitalul, care ar trebui să fie și să 
rămână ceea ce este prin natura lui, 
adică un rezultat al muncii și, 
totodată, un instrument al ei, e, 
adesea, o posesiune individuală, 
rezultatul unei uneltiri vinovate, a 
exploatării publicului, prin 
întreprinderi hazardate şi fără 
trâinicie, a jocului de bursă, a 
minciunii. 

întrebare: Noi suntem vechi cititori 
de Eminescu. Şi o spunem cu de 
netăgăduita mândrie! 

Urmărim cu sufletul la gură tot ceea ce 
publicaţi în ultima vreme sunteţi atât de 
acaparat de politică ... încât în 
„Convorbiri literare” nu am mai citit de 
ceva vreme poezii care să ne bucure 
inimile ... 

Răspuns: Ei bine, de șase ani 
aproape, o duc într-o muncă 
zadarnică, de șase ani mă zbat ca într- 
un cerc vicios în cercul acesta, care, 
cu toate acestea, e singurul adevărat, 
de șase ani n-am liniște, n-am 
repaosul senin, de care aș avea atâta 
trebuinţă ca sa mai pot lucra și 
altceva decât politică. Am lucrat din 
convingere şi cu speranță în 
consolidarea ideilor mele şi un viitor 
mai bun. Dar nu merge. La opt ani de 
când m-am întors în România, 
decepţiunea a urmat la decepţiune și 
mă simt atât de bătrân, atât de obosit 
încât degeaba pun mâna pe condei să 
încerc a scrie ceva... 

Deodată s-a ridicat sprinten în 
capul oaselor. Am înţeles că întrevederea 
se încheiase. M-a condus până la ușa pe 
care, cu un gest smucit, a deschis-o larg. 
Fără să-l întreb, mi-a spus că dorește să 
ne revedem dar aceasta ar fi mai bine să 
se întâmple când realitatea românească 
va da alte semne... Nu ar vrea să se 
repete... Atunci mă va invita negreșit. 
Poate vom vorbi mai multe, vom bea 


cafea, vom fuma... Mi-a întins mâna mare, 
cu degete albastre și am ieșit. în urmă ușa 
s-a închis încet, ca o carte. Scârţâitul ușor 
al scărilor dezvolta acum alt 

semn. M-am lăsat cuprins de orașul 
furnicar. în jur, Lipscaniul cu larma lui 
veselă... 

N.B.  „Răspunsurile” lui Mihai 
Eminescu sunt, cum lesne se poate 
observa, fragmente din  editorialele 
publicate în ziarul „Timpul”. 

EUROPA, MON AMOUR 


Nu cred că există o obsesie 
culturală, socială, poate și politică, mai 
mare, mai persistentă în cultura română 
decât Europa. Nu cred că în ultimul veac 
și jumătate de când am căpătat, ca popor, 
„gustul Europei“, a existat o noţiune care 
a neliniștit, a obsedat, a chinuit, a 
dezvoltat mai mult partizanat în conștiința 
românească. 

VIOREL COMAN 


Puţine cuvinte au fost mai acoperite 


de demagogie, au fost mai golite de sens, 
au suferit  torsionări semantice sau 
geometrii variabile. 

Cuvântul „Europa" a fost fie luat în 
deșert, fie folosit ca umbrelă de ploi 
istorice. In ultimele două sute de ani, 
Europa a fost pentru România un spaţiu, 
adesea foarte îndepărtat, de unde am luat 
„forme" pe care un „fond" rebel, puternic, 
tenace le încornorează, le batjocorește, le 
caricaturizează. 

Şi totuși, cu aceeași gravitate se 
cuvine să spunem că pentru puţine 
cuvinte s-a suferit și s-a murit cu mai 
multă împăcare și mai multă seninătate 
decât pentru Europa. Puţine cuvinte au 
martirizat mai mult conștiința 
românească, umplând de păcate istorice 
pe unii, victimizându-i pe alţii. 

Vrem - nu vrem să recunoaștem, 
există în istoria noastră culturală un 
vector clar, cu o vechime de cel puţin un 
veac şi jumătate, cu trend când 
ascendent, când descendent, un vector pe 
care alţii l-au numit „ideea europeană", 
care, ca un râu cu matca greu previzibilă, 
își adună apele dintr-un bazin cuprins 
între apele tutelare, vine din istorie, 
nărăvaș, rupe malul când pe stânga, când 
pe dreapta, se revarsă și se retrage, 
adesea ascunzându-se în nisipul 
deșertului (evident, istoric!) ca, mai 
târziu, când nici nu te mai aștepți, ca din 


nimic, să țâșnească solemn și maiestuos. 

Ar fi bine să reflectăm mai mult la 
cuvintele lui Grigore Gafencu, spuse în 
exil, cu sperare și disperare, la sfârșitul 
anilor cincizeci: „Nicăieri cuvântul 
Europa nu vibrează mai puternic și mai 
emotionant decât în ţările din Est”. ] 1 


Vrem - nu vrem, Europa este 
destinul nostru, este dulcea noastră 
fatalitate. Românii si-au format cunoștința 
europeană în cele trei mari perioade 
agresive când ne era contrazisă chiar 
această vocaţie europeană esenţială: în 
timpul rezistenţei anti- otomane, în timpul 
imperiului, austro-ungar și în perioada 
ultimilor aproape cincizeci de ani ai 
sovietizării. 

De aceea, ideea de Europa e plină de 
nădejdi, de  himere, de frustrări și 
neînțelegeri. 

Ziua Europei este ziua biruinţei, ziua 
când răsună solemnă, ca un imn, „Odă 
bucuriei”. 

Pentru prima dată după aproape 
două mii de ani, Europa revine la o 
structură care i-a fost matrice. lată, 
Europa are puterea să pună în paranteze 
veacuri de divorţ, cruciade, orgolii 
imperiale, rivalități, cortine de fier. 


După o istorie plină de cruzimi și 
violențe, cu nimic sub cele asiatice, 
Europa are puterea să cheme la unire. 

Privită ă voi d'oiseau, ce ar fi 
Europa, geografic vorbind, cum cu maliţie 
observa un filozof, dacă nu o peninsulă a 
Asiei, dominată de Alpi și 

Carpaţi, iar istoric, un rod fascinant al 
prăbușirii Romei imperiale, despre care 
multe se pot spune, numai că a avut 
picioare de lut, nu... 

Parafrazând o formulare celebră a 
lui Jules Michelet, putem spune că, de 
regulă, istoria ne învață cum se moare. 
Acum, poate pentru prima dată pentru 
noi, românii, ea ne învaţă, dacă suntem 
atenti la pulsul ei, la oportunităţile ei, la 
semnalele ei, deci, de data aceasta, ne 
învaţă cum se trăiește. 

Dacă până acum Europa a fost în 
conștiința românilor doar nostalgie și 
speranţă, acum cred că avem în sens 
pragmatic, politic, un concept de 
construit, un concept care cere jertfa și 
timp, căci avem de-a face cu o construcţie 
spirituală durabilă, pe care românii nu au 
voie să o rateze, căci, din perspectiva ideii 
europene, aderarea la Uniunea 


Europeană pare a fi o oră astrală (evident, 
în sensul dat conceptului de cartea 
celebră a lui Ștefan Zweig). Evident, fără 
nici o ambiguitate, a fi român înseamnă a 
fi european. Conștiinţele culturii române 
au abordat sisific ideea europeană. Cu 
mari eforturi au împins până aproape de 
vârf povara, dar au pierdut-o de fiecare 
dată. Aproape că putem vorbi de vocaţie 
sisifică. Văzând că după atâta trudă zidul 
rămâne tot „părăsit și neisprăvit”, nu-ţi 
vine să zici decât cuvintele din finalul 
„Mitului lui Sisif”, al lui Albert Camus: 
„Trebuie să ni-l imaginăm pe Sisif 
fericit”. 

Mircea Eliade, în primii ani grei ai 
exilului, numea ca „pattern” al istoriei 
românilor „o lungă, necontenită și 
halucinantă hemoragie”. Ca popor de 
frontieră, „luptam și muream pentru toţi”. 
Nu știu dacă Mircea Eliade avea dreptate 
sau nu, dar el numește un loc comun al 
unui mare număr de eseiști, istorici care 
au scrutat istoria românilor. 

După ce am primit „sigiliul Romei”, 
după fericita formulare a lui Nicolae 
lorga, am primit și zodia a treisprezecea, 


a nefericirii. Traian, „bădica”, împăratul 
ne-a predestinat popor de frontieră, 
având „ţara așezată în calea tuturor 
răutăţilor”, cum cu năduf istoric spunea 
primul nostru cronicar. „Puţine neamuri 
se pot mândri că au avut atâta nenoroc în 
istorie, ca neamul românesc”, scria cu 
ceva vreme în urmă, cu același năduf 
istoric la fel de mare, ultimul nostru mare 
cronicar al nefericirii. 

Românilor li s-a sedimentat în 
mentalitate ideea că sunt un popor de 
frontieră, că Europa se sfârșește la Nistru 
și că au, ca singuri păstrători ai numelui 
strămoșilor, o misiune milenară de 
„poartă a creștinătății”. Ideea lui Charles 
de Gaulle că Europa se sfârșește la Urali 
este o idee cu soluţii în germenii 
viitorului. Deocamdată, judecând cu 
mintea de pe urmă a românului, rămânem 
cu acest semn al istoriei noastre. 

Nu e rău să mai parcurgem câteva 
repere din imaginarul politic legat de 
imaginea Europei la 

români. Pulsează în conștiințe ideea că 
Apusul construia cetăţi și mari orașe, 
având liniștea pe care noi o asiguram, cu 
sabia în mână, făcând din ţară „poartă a 


creștinătății” și din voievozii noștri „atleți 
ai lui Hristos”. De aceea, noi, românii am 
rămas „sătenii eterni ai istoriei", cum ne 
numea Emil Cioran. 

Noi, cu satele mici, pitite la poale de 
codru, ei cu burguri mari de piatră, noi cu 
vremi de  bejenie, de transhumantă 
istorică, tragică - bejenia în suferinţă, ce 
dubla transhumanta pastorală -, ei cu 
orașele mari și frumoase, noi cu Evul 
Mediu, până la începutul secolului al XIX- 
lea, ei cu Renaşterea’ și Iluminismul 
întinse pe cinci veacuri. 

Nu știu ce gândesc despre Europa 
bulgarii sau ucrainienii. Pot bănui 
gândirea sârbi lor, a croaților și 
slovenilor. îmi închipui ce cred ungurii. 

Dar, în mod sigur, nici un popor nu 
are acest mit hrănitor, formant și 
malformant, că este popor de frontieră si 
că are o misiune istorică. 

Și acum, iată-ne privind la Europa, 
ca la „fratele mai mare”, care, aveam 
bănuiala, ne-a uitat, iată-ne privind la 
Europa având sentimentul „rădăcinilor 
retezate”. 

Și acum iată că Europa apare 
românului de rând ca un paradis dat nici 
nu știm când, nici nu știm pentru câtă 
vreme. Din păcate, puţini văd în Europa 
un paradis bine arat și, de aceea, roditor. 

A merge noi în / prin Europa e 
important, mai ales după jumătate de 
veac de absenţă, dar e prea puţin și prea 
simplu. E chiar banal și aproape inutil. 
Semnul cel mare este să aducem Europa 
aici. Și cu vechiul vers vom spune că 
pentru asta „nădejdea e numai la noi”, ca 
de atâtea ori, de altfel. 

Dacă marea tensiune americană a 
fost între nordul prosper și sudul sărac, în 
Europa, marea tensiune se pare că e între 
Nord-Vestul prosper și riguros și Sud- 
Estul sărac, bizantin și chinuit. 

Europa a fost în mod sigur cel mai 
frământat continent, de turme, de hoarde, 
de copite de cai, de roţi, de șenile. De 
câteva ori, peste picioare, ni s-au așezat 
picioarele de lut ale imperiilor. Și nu am 
rămas decât cu câteva complexe istorice, 
pe care le vom înlocui, dar nu în curând și 
nu prea ușor. 

Noul mileniu  nădăjduim să fie 
religios, ca să nu ajungă să confirme 
alternativa lui A. Malraux (aceea de a nu 
fi deloc). 

Latinitatea şi creștinătatea sunt 
jugularele europene ale românilor. 

După două mii de ani, istoria se 
întoarce la o structură care reface 
unitatea spirituală inițială, temeiul Romei 


imperiale, al Greciei antice și al 
Creștinismului. 

Să nu uităm că de aproape două mii 
de ani, ca un fenomen horal, cu strângeri 
și dezvoltări, ca o 

inimă, mitul lui Hristos pulsează în 
conștiințe și dă Europei un destin. 

De fapt, cuvântul „Europa” nu are o 
vechime mai mare de 250 de ani. Pe la 
1750, el a înlocuit un alt cuvânt cu care a 
fost sinonim deplin: „Creștinătatea, care a 
dat nume acestui spaţiu vreme de 
aproape un mileniu. 

Este evident că în Europa există - 
aparent paradoxal - mai multe „Europe”. 

Marea problemă, în timp, este 
formarea unei conștiințe europene. 
Aceasta este, credem, marele pariu și 
marea probă a edificiului politic ce stă să 
se închege. 

Noi, românii, am evocat mereu 
dorinţa de a fi mereu în Europa. Din 
păcate, rareori ne-am pus problema 
aducerii Europei acasă. 

în fond, aceasta e problema. Şi încă 
nu există - sau poate nu avem noi 
cunoștință de așa ceva - un inventar al 


problemelor posibile. 

încă nu știm dacă ne vom arde sau 
nu cu incandescentele energiei reziduale, 
depuse ca foliile unui palimpsest, mai ales 
de la Primul Război Mondial încoace. 

Toleranţa etnică, religioasă și 
politică, pluralism politic, respect pentru 
lege, ocrotire pentru ethosul străbunilor 
fiecărui neam, iată doar câteva din 
problemele cărora Parlamentul european 
trebuie să le găsească soluţii. Românii au 
o vorbă veche: la 

necaz și la bucurie ne unim. La necaz, ne- 
am tot unit, încă nu știm cum e să ne 
unim, în sens politic, la bucurie. 

Va trebui să învăţăm să trăim într-o 
Europă unită și prosperă. 

Nu sunt două decenii de când 
Samuel Huntington împărțea Europa pe 
criterii religioase. După creionul lat, de 
tâmplărie al lui Stalin, cu care a trasat 
granițele imperiului sovietic, iată acum 
unul mai subțire, dar la fel de perfid. 
Europa era de la Marea Baltica până la 
Marea Adriatica, pe creasta Carpaţilor, 
cuprinzând Transilvania și Banatul... 

Dincolo, Europa. Dincoace era o 
Europă de rangul doi sau „Non-Europa”, 


așteptând umilită să i se deschidă sau, ca 
într-o glumă proastă, sfătuită nici măcar 
să nu mai bată la usă, că iese din când în 
când stăpânul!... 

A fost tema unui coșmar care a 
trecut. 

Cortina de fier a căzut. Europa își 
ordonează energiile, pentru a deveni o 
forţă economică. 

Va exista în curând „cortina de apă” 
(Atlanticul)? Cinei poate ști? Multe sunt 
întrebările, puţine sunt răspunsurile, 
destule neliniștile. 

Principalul e că, în fuga condeiului, 
am stat puţin de vorbă cu greierul din 
vatra gândului, cum ar spune poetul... 

Cu o frecventă deosebită, chiar cu 
anumită tenacitate, mass-media ne 
anunță, ba printr-un nebăgat în seamă 
colt de pagină, ba în dreptul unei 
fotografii care dezvoltă agresivitate, 
despre un fenomen social care, fie deja a 
venit, fie în curând va veni în toată 
splendoarea amenințării sale ca o 
fatalitate: globalizarea. 

Cuvântul nu e chiar nou. A mai locuit 
o vreme pe timpanele românilor, în urmă 
cu patru decenii. Atunci, e-adevărat, 
având alt sens, nu a speriat pe nimeni. 
Acum e altceva... Cuvântul e amușinat ca 
o vietate, e pândit, așteptat, urmărit, i se 
caută nodurile, rosturile, pliurile, se 
încearcă să fie „citit”, iar dacă are vreun 
cod, se încearcă să fie decodat. 

Globalizare - un cuvânt enigmatic, 
cu semantica tulburată sau cel puţin 
incertă, un cuvânt pe care românii - și nu 
mă refer la cei care-și reazemă bruma de 
cultură doar pe lectura ziarelor, lectură 
care duce, după mărturia lui Camus din 
„Caiete”, la pierderea simțului ideilor - 
mai mult și-l imaginează decât îl cunosc în 
toate capcanele pe care le dezvoltă. 

De fapt, în acest colț de lume în care 
ne facem veacul, fie în îngăduinţă, fie în 
intoleranță, trăim globalizarea cam în 
maniera  buimacă în care monsieur 
Jourdain al lui Moliere făcea, fără să-si 
dea seama, proză... 

Televiziunile - oricum foarte 
generoase când e vorba de violenţă - dau 
și redau imagini cu confruntări dure. 
Poliţie, scutieri echipați ca niște cruciați, 
mașini speciale, tunuri cu apă, jeturi, 
bastoane, pe de o parte. Pe de alta - și aici 
e chestiunea care ar trebui să ne pună pe 


gânduri - nu bătrâni nostalgici, nu 
gospodine furioase, nu membrii vreunei 
grupări din zodia a treisprezecea, 

„deranjamente”. Nimic din toate acestea. 
în faţa jeturilor de apă, în faţa bastoanelor 
stau nepăsători în aparenţă, trufași și 
hotărâți, tineri, fie fete, fie băieţi care știu 
că nu e o glumă să înfrunţi poliţia, că 
dacă jetul tunului de apă mai poate răcori 
vreo frunte înfierbântată, cu bastonul pe 
coaste nu prea e de glumit. 

9i- i to și ei, tinerii, Par animati. de o 
credință. Cey cP Hornu SUD S1 
ramanem mirati cag 


vedem tenacitatea lor. Ştiu ei ceva 
dureros şi grav, ce-i face să iasă din 
amfiteatre, clase, biblioteci, laboratoare și 
să protesteze. Palma lor fină, 
adolescentină, tăbăcită pe claviatură și 
tastatură, pe creion și stilou, iritată 
adesea de aplauze, deodată se-adună și cu 
o surprinzătoare vitalitate se face pumn. 
Trebuie să-i privim cu atenţie. 
Mulțimea aceea frenetică scandează ceva 
ce se rezumă prin „Nu!”, strigătul ei 
formează O enigmă sonoră ce 
armonizează contrapunctic opțiunea 
Europei. Mai întâi la Paris și la Bruxelles, 


apoi la Berlin și Stockholm, ca o maree 
vitală ce se extinde și la Praga, Varșovia 
sau Budapesta. La București, în spaţiul 
valah, tăcere sau așteptare înfrigurată. 

Ca o pândă. Adesea, jubilare. 
Sociologii care fac și desfac bobii 
sondajelor de opinie pe fundul ciurului 
social ne spun că suntem un popor de 
entuziaști, că nu prea avem... 
eurosceptici. 

Suntem inocenti sau suntem 
neinformati? Nu 5 » 

știm ce ne așteaptă sau știm prea bine? 

Globalizarea a fost primită cu surle 
și trâmbiţe, în sud, sau cu bastoane pe 
coaste, în nord. A fost primită cu 
entuziasm, ca unică soluţie, în unele 
capitale sau cu prudenţă și neîncredere, 
ca o soluţie ce ascunde capcane, în altele. 

Ce ameninţări se ascund aici? E un 
cuvânt care ascunde o realitate fascinantă 
sau e un cuvânt care ne va seca sufletele 
de orice formă de identitate? Care e 
adevărul? Cine îl deţine? De unde să-l 
aflăm ca să ne raportăm mai repede și 
mai bine la o temă de o asemenea 


gravitate? Şi mai e ceva. Suntem cu toții 
prinși în vârtejul evenimentelor și nu ne e 
îngăduit să fim analitici, reflexivi. Fiind în 
caruselul evenimentului, nu avem acces la 
fotogramă. 

Să ne situăm corect față de temă. 
Cei vechi recomandau: „să stăm strâmb și 
să judecă drept”. Nu din perspectiva 
profesorului, deși aceasta mi se pare una 
din cele mai complexe perspective, căci 
vizează educaţia în anii ce vin, nici a 
sociologului, managerului sau 
investitorului... 

Să încercăm să ne situăm în 
perspectiva celui care, simplu și pur, vrea 
să trăiască firesc, se încăpățânează să-și 
dorească fericire, să fie în lume, să o 
judece, să pună întrebări, grele, 
neliniștitoare și care are doar din când în 
când șansa unor răspunsuri. 

Dar oricât ne-am strădui, sensul 
adevărat și profund al cuvântului e greu 
de captat. Doar realitatea în anii ce vin, 
poate să ni-l reveleze. Să-l așteptăm 
încrezători, dar cu măsură, cu acea 
atitudine specifică popoarelor vechi, care 
au păţit multe, cu acel sănătos scepticism 


bine temperat, al celor care numai venind 
de demult, pot privi departe. 

Europa nu mai poate risca să fie 
divizată. Preţul ar fi prea mare. La est, 
enigmatica Rusie. La vest, Statele Unite 
ale Americii. în Extremul Orient, Japonia 
și China în urcare. India - în modernizare. 
Undeva la sud, islamul în mișcare. Dacă 
poti, ignoră aceste realități 
amenințătoare! 

Nu ştiu dacă celebra veste/vestire a 

lui ; 
Fukuyama din „Sfârşitul istoriei” îşi va 
confirma titlul. Dacă nu se va sfârşi 
istoria, în mod cert, geografia... Istoria 
urmează să-și dea duhul peste vreun sfert 
de veac... 

Globalizarea are, cum e și firesc, 
prieteni și adepţi fideli, dar și adversari 
perverși. 

Ce forță (mai) are poporul căruia îi 
aparținem? Am făcut istorie sau doar i-am 
suportat senini și împăcaţi teroarea? Cât 
adevăr este în ideea lui Mihai Ralea care 
susținea că semnul istoriei noastre este 
adaptabilitatea? 

Școala are, pe lângă atâtea obligaţii 
mari și grele, încă una: să dezvolte 
alumnilor acea cultură identitară cu care 
să intrăm recunoscuţi în Europa. 

Căci avem nu numai de impus identitate, 
ci și de corijat ce alţii au stricat. 

Ura de sine, conceptul cioranian ce 
părea doar un concept pentru exerciţiu 
sofistic, este o realitate care poate deveni 
obsedantă? Şi cum am putea să fim după 
ce am fost lăsaţi pradă vreme de 
patruzeci și cinci de ani, sau părăsiţi cu 
nepăsare - ziceți cum vreţi, cum credeţi 
că e mai bine - în ghearele și fălcile 
vorace ale utopiei? 

Ne vom mai gândi la noi? Sau vom fi 
risipitori și nepăsători cu bruma noastră 
de avere morală? Ne vom griji sufletele 
noastre în care e sculptat chipul lui lisus 
ca în bobul de grâu din Câmpia Română? 
Pe cărările ce duc spre bisericuţele 
sufletului românesc va creste, rusinos, 
iarba uitării? Termitele globalizării vor 
ronţăi totul? 

Toţi vor conjuga răspicat și răcnit 
verbul „a avea”. Dar la „a fi”, bietul verb 
al fiinţei, cine se va mai gândi? Sau se va 
gândi la el ca la o patrie pierdută? Cum 
vom gestiona problematica aspră a 
globalizării? îi intuim costurile? 

Evident, ne vom bucura de ceea ce 
vom câștiga. Şi e firesc. Şi în mod sigur, 
trebuie să recunoaștem, vom câștiga mult. 
Dar cât vom pierde? Şi mai ales, cât vom 
suferi pentru ceea ce, fatalmente, vom 


pierde? Şi să nu ignorăm un lucru 
esenţial: cu identitatea noastră cum 
rămâne? Mai. 

avem nevoie de ea? O mai dorim? Este ea, 
ca semn 

al destinului nostru, ceva de apărat? Ne e 
dată ca o piatră de moară legată de gât 
sau ca un colac de salvare? 

Vrem în Europa. Vis milenar, 
obsedant. Dar Europa cum ne vrea? Dar 
măcar ne știe? Suntem chiar atât de 
supăraţi pe lume și pe noi înșine încât să 
nu mai avem nimic de apărat? Oricum, 
istoria s-a scrijelat diferit pe scoarţa 
sufletelor noastre. Gândim cu rănile 
noastre, cele vindecate și mai ales cu cele 
nevindecate. 

Să ajungem să nădăjduim că atunci 
când ne încearcă valuri mari ale istoriei, 
când suntem aspru încercaţi, avem deja 
făcut exercițiul de a fi doar un „popor 
vegetal”? Conceptul, mult mai adânc 
decât se crede îndeobște, nu a fost lansat 
de poetesa Ana Blandiana, cum se crede, 
ci e al lui Constantin Noica și a fost 
teoretizat într-un eseu, prin 1937. 

Ca un zaț în memorie s-au depus 


lent, dar sigur cuvinte noi ce își fac culcuș 
semantic: tranziţie, corupţie, exil, donare, 
diasporă, sărăcie, reformă, hot-dog, 
separatism, integrare, drog, SIDA, 
emigrare, demagogie, gripă... Un 
adevărat dicționar cu geometrie variabilă. 
Dacă vom privi cu atenţie fiecare dintre 
ultimii  luștri, vom remarca teribila 
dinamică a fondului principal de cuvinte 
politice. Intemetul, integrarea pieţelor 
financiare, internaţionalizarea producției 
la unele produse sunt deja probleme 
planetare ce reclamă abordări globale. 

Lumea s-a transformat într-un „sat 
planetar”. Totul se globalizează. Mai întâi 
informaţia. Societatea a devenit 
obligatoriu de consum. Terorismul e deja 
globalizat. Multe fenomene nu mai țin de 
granițe: crima organizată, trafic de arme, 
droguri, trafic de came vie, terorism 
internaţional, protejarea surselor de apă 
potabilă, protecţia mediului, efectul de 
seră, alimentaţia ecologică, modificările 
genetice, donarea. Și de curând, colac 
peste pupăză: gripa aviară sau pesta 
porcină! 

Pe de o parte, globalizaţii - să-i 
numim așa - puternici și bogaţi, blazaţi, 


severi și meticuloși. Pe de altă parte, 
globalizanţii, cei ce suportă fenomenul, îl 
așteaptă, îl imaginează, și, ceea ce e mai 
grav, îl idealizează. Evident, două lumi ca 
două falii care, dacă nu se vor armoniza, 
vor dezvolta în deceniile ce vin severe 
tectonici sociale. 

Vom intra în Europa mândri, cu 
marile noastre epopei, cu „lliada” noastră, 
„Mioriţa”, cu „Odiseea” noastră, 
„Povestea lui Harap Alb”, cu acest Ulise 
moldav, bleg de bun, prost de bun, însoţit 
de auxilii credincioase și prieteni ticăloși? 
lar europenii vor privi spre enigmatica 
noastră  hieroglifă mitologică  uimiţi, 
dezvoltând perplexitate. Ei nu au înţeles 
și nici nu vor înţelege „Mioriţa”. Nu există 
nici un rând valabil despre frumoasa 
noastră baladă scris de vreun european. 
Li se pare ceva ce logica lor refuză. „Așa 
ceva nu există”, par a spune ei, ca 

Moromete când a văzut girafa. Și în satele 
noastre îl vom vedea pe eternul și 
fascinantul badea Gheorghe, cel pe care 
Blaga îl bănuia că a boicotat istoria, stând 
pe la colțuri de uliti, rezemat vârtos în toi, 
lângă stănoaga vreunui butic, pe care l-a 
numit cu genialul bun simț semantic: 


„Dăutic”, disimulând răbdător, înjurând 
guverne, așteptând cum numai la noi se 
mai așteaptă „să fie globalizat”. 

Nu ţuica noastră, pentru unii, cea de 
toate zilele, nu va fi recunoscută, iar 
câmaţii nu vor mai fi ca la mama acasă 
decât dacă si norocul chior ca mama să fie 
din Pleșcoi. lar măgarii, cei blânzi și 
răbdători, vor avea în ureche un cip de 
control și le vor fi urmărite mișcările din 
satelit, cum în miezul zilelor de vară 
cădelniţează bărăgane pustii cu căpăţâna 
lor mare cât Africa din hărți... 

Șarjăm, desigur! Dar sub cenușa 
șarjei, mocnește jar de adevăr. Măcar, 
dulce consolare, avem de-a face cu un 
cuvânt - globalizare - pe care Caragiale nu 
a apucat să-l încornoreze. Am avut mare 
noroc. în mod cert, dacă-l știa, nu-l ierta. 
Ni-l oferea deja caricaturizat, împăiat 
semantic cum a mai făcut și cu atâtea 
altele, gata ratat, iar el, bietul cuvânt, cu 
toate oblojelile, să nu-și mai revină la 
normal, demn de dicţionar, nici într-o sută 
de ani. Așa era nenea lancu, neiertător. 
Pe ce punea pleoapa, seca, usca, pârjolea 
pentru o sută de ani. 

Dar asa, avem noroc. Cuvântul ne-a 
fost dat întreg, curat, virginal. Așa ne e 
dat nouă, să-l umplem noi cu seve 
semantice, sănătoase. Dacă îl vom rata 
noi, vom recunoaște o fatalitate: îi 
continuăm opera: ba de voie, ba de 
nevoie, caragializăm. Dacă nu îl vom rata, 
dacă îl vom așeza pe sigure temelii 
semantice, sociale și morale se va 
recunoaște că am depășit obsedanta 
colaborare cu buclucașul nostru 
contemporan de serviciu, Caragiale. 

Și va fi frumos, și va fi bine căci va fi 
regăsire de sine. 

CE NE (MAI SPUNE) „MIORIŢA”? 


- Dom'le, de aici se vede mai bine ca 
de acasă. V-o spun eu! 

- Peste tot, un'te duci, un'te-ntorci, 
fie la muncă, fie cu prietenii la o cafea sau 
o bere, nu vezi decât o „Mioriţă” 
revărsată în realitate... 

Tresar. Devin deodată foarte atent și 
foarte curios. Insul mă privește scurt, cu 
coada ochiului, în treacăt, apoi continuă: 

VIOREL COMAN 


- Asta ne e rasa, ce vreţi! Unde-s trei 
români, doi se unesc și vor să-i ia gâtul 


celui de-al treilea... 

Mâinile vânjoase și arse de soare, cu 
palme cât paleta de pus pizza pe vatră 
lovesc turul soios al blugilor. 

Vocea groasă, dogită de tăceri 
adunate impune liniște sub umbrela de 
soare care se umflă în chingi de adierea 
amiezii. Câţiva sorbiră ușor din cafele 
mici și tari. Pentru că nimeni nu 
intervenea, nici să-l aprobe, nici să-l 
contrazică insul își luă și mai mult avânt 
și se crezu îndreptăţit să povestească... 

Urmă o poveste lungă și tristă, cu 
prietenii de o viaţă, la cataramă, cum se 
zice, pierdute pentru zece cenți, cu 
neamuri care ţi-au promis raiul când ai 
plecat din balega natală să muncești la 
Roma și apoi îţi întorc spatele dacă nu 
„cotizezi”, cu forme de lăcomie pe care nu 
le-ai fi bănuit vreodată, cu inși care atunc' 
când le merge bine au „suceli” ciudate, își 
schimbă firea, disimulează, mint, se 
vaită... 

Anecdotică măruntă, veţi spune. 
Măruntă și nu prea, îmi vine să spun. 
Starea de spirit a tânărului „hermeneut” 
mioritic mă interesează. Formularea este 
obsedantă și memorabilă: „unde-s trei 
români, doi...” Hm! Recunosc, la asta nu 
m-am gândit niciodată. 

Relaţia are geometrie variabilă. îmi 
aduce aminte un argument care mă 
înfioară: 

Totul e să nu fii niciodată singur! 
Dar poţi? 

„Mioriţa” nu mai prezintă, pentru el, 
atitudinea în fața morţii ci prezintă 
atitudinea în faţa vieţii. 

Mă culcușesc în șezlongul moale ca 
în copilărie în căpiţa cu fan. Chiar mi se 
pare că am revelaţia unui subiect. 
Discuţiile continuă. 

Tânărul primește replici. Toți au 
variante proprii la „Mioriţa” revărsată în 
real... Variante trăite. 

Ironia soartei. Mi-a trebuit să ajung 
până la Roma, la poalele Capitoliului, 
lângă Columna noastră, ca să am 
revelaţia unui sens ciudat care până acum 
îmi scăpase. 

Un adevăr simplu și dur, spus de un 
amărăștean de-al meu. Şi mai era și 
moldovean pe deasupra. Cum altfel. Doar 
el putea să-și spună așa oful. Am avut 
revelaţia unei situaţii arhetipale. Am aflat 
de la el că sârbii, albanezii, ucrainenii, 
polonezii sunt mai uniţi. La ei n-o să vezi 
niciodată... înţeleg. N-o să vezi „Mioriţa” 
revărsată în real. Din catedrala de cuvinte 
numită „Mioriţa”, moldoveanului meu nu 
i-a rămas în minte decât intriga. 
Răspunsul  ciobănașului moldovean în 
forma testamentului liric, nu-l 
interesează. Adică nu-l interesează 


atitudinea în fata mortii. Pe el îl doare 
atitudinea în fata vieţii. » » d 

» 
Nu-l interesează istoria lui „cum a fost cu 
putinţă”, nici virtualităţi le din „n-a fost să 
fie” și nici 

fatalitatea ascunsă în „ce va fi, va fi”. Ele 
un pragmatic, cu bătătura sufletului 
răscoaptă de soare. A venit la Roma din 
satul lui din Neamţ să facă meserie, să 
agonisească ceva bani și să fie peste ceva 
vreme cel mai ortoman de pe uliţă. 
Adesea, aici îi e dor de căscioara lui. 
Acum, în august ar fi trebuit să facă acasă 
o vizită. A rămas la Roma, economisind 
câteva sute de euro. Contează. 

La un moment dat se apleacă spre 
mine, pune mâna la gură, să nu fie auzit 
și-mi șoptește ca și când mi-ar divulga o 
infirmitate: 

-Dom'le, stiti că astă iarnă îmi venea 
să urlu de dor? 

Ca profesor am susţinut că pentru 
noi românii, „Mioriţa” e un text 
exponențial prin testamentul liric din 
final. Se pare că m-am pripit. 

lată,  „Mioriţa” este o baladă 
exponențială și prin intriga explicată 


dureros de moldoveanul care, prin vocea 
dogită, prin privirea tulbure, de 
insomniac, prin povestea lui tristă spusă 
cu îndârjire, îmi dă sentimentul că a 
supravieţuit complotului... 

La despărțire, rămân în urmă, să 
mai privesc Columna lui Traian. Caut 
unghiuri mai bune să văd ultimele 
„fotograme” de sub capitel. Nu reușesc să 
disting ultimul episod, al 125-lea. Fac 
multe fotografii. 

Știu dintr-o lectură de tinereţe că 
ultima imagine este una idilică, în 
contrast cu celelalte basoreliefuri ce 
evocă războiul dacic. 

Dar nu disting bine imaginile. 
Lumina înaltă a miezului de august scaldă 
contururile. Când voi ajunge acasă mă voi 
înfunda într-o bibliotecă și voi afla. Acum 
mi-ar fi drag ca memoria să nu-mi joace 
vreo festă. 


„„.Peste un deal pârjolit de_bejenia 
dacică urcă singure trei mioare. Ciobanul 
moldovean e absent. Sunt „absenti si 
ceilalţi GOL ENI mai Sunt nici cânii 9 » 


„mai bărbaţi”, nici caii „invăţaţi”. Doar 


mioarele. E pace și primăvară. Un 
anotimp al începuturilor. 

Apolodor din Damasc, autorul 
acestei formidabile cronici în piatră, 
sugerează că s-a încheiat epopeea 
învingătorilor și că poate să înceapă 
balada pentru învinși. Adică tot „Mioriţa”, 
ceea ce li se cuvine celor învinși, ca o 
fatalitate. 

Printre pinii seceraţi de lumină, 
Columna lui Traian, ca un uriaș steag de 
luptă, înfășurat pe o lance și împietrit... 

Aici e pentru noi, sigiliul Romei. 

în preajmă, lume multă, nepăsătoare 
și veselă, fără grija zilei de mâine. De 
grija noastră pentru ziua de ieri, nici 
vorbă. Doar noi, câţiva valahi, ne gândim 
cu temei la „Mioriţa” de acasă. 

Porumbei blânzi ne  ciugulesc 
firimituri din palme. 


217 


Toate eseurile cuprinse în acest volum au 
fost publicate in ziarele Libertatea, 
Monitorul de Brăila, Obiectiv. Vocea 
Brăilei si în revista Tribuna 
învățământului. 


Autorul 


CUPRINS 


I. LA ȘCOALA „EUROPSITĂ”............... 7 
Să ne lucrăm grădina............. oc... 9 
Scoala - de azi pe mâine................ 17 
La școala „ europsită “.................. 21 
Bietul Ilie Moromete la olimpiadă 

aid taia la pain das a leat Bud 25 
Academia Română și... „bogomil” 

îsi see otite eat i dacat at alai nd 33 
Răsar din urmă valori... 41 
Lectia finlandeză................. o... 47 
Muzeul educației................ coco. 57 


„Elevii sunt nefiresc de singuri. Si nici 
scoala nu le oferă mare lucru ”..... 61 


II. AVATARURILE 
EMINESCIANISMULUI 67 


Doimea cea de o fiinţă a sufletului 


nostru: Eminescu și Caragiale...... 69 
Formele fără fond - cea mai mare 
bătălie culturală românească........ 81 
Eminescu - portretul revizorului 
școlar la tinerețe................. no... 91 


Miezul și cojile, sau despre calitatea 
educației în textele eminesciene. 101 
Făclia și bufnița, sau despre 

antieminescialism...........n oc aoo neo 107 


Paradoxul Eminescu............cccc... 115 
Avatarurile eminescianismului.... 123 


„ E apus de zeitate și asfințire de idei 
ETE AEE ada ia a să la pa od td dă 131 


„la mai opriți-lpe Eminescu ăsta! ”.... 
139 


Eminescu, azi, sau iartă-i Doamne că 


nu stiu CE SPUN asesateas aa aul a deea tale 149 
Mihai Eminescu. Bolile lui și bolile 
Noas sneren ia ad ba elită 161 


Aimes-Vous Eminescu? Lieben Sie 
Eminescu? 


Do You Love Eminescu ?.............. 173 
Pentru Eminescu flutură azi steaguri 
PUNDE mpe Atat a a decta ds 177 
Al doilea interviu cu domnul Mihai 
EMINESCU sua soseaua a oua apela gti a da ad 181 
III. EUROPA, MON AMOUR............. 191 
Europa, mon amour... cn neeeneee 193 
Umbrela globalizării peste căciula 
identita EI Lee si aci alea a sata 203 


Ce ne (mai spune) „ Mioriţa ''?... 213 


220 


